
PASAULĖZIŪRINĖS PASTABOS 


„Ma 


JULIUS GRAVROGKAS 


Pereitame amžiuje buvo paplitusios pozity- 
vizmo nuotaikos. Tai buvo perdėtas mokslinio 
intelektualizmo vertinimas — tikėjimas, kad 
viskas pasauly yra dėsninga, surišta nepakeičia- 
mais dėsniais. 


Pozityvizmo filosofija yra patyrimo faktų 
analizė, kuria reikia jieškoti dėsnių. Buvo tiki- 
ma, kad mokslas neturįs ribų, kad jisai pašauk- 
tas išaiškinti visą tikrovę, atidengti visas pa- 
slaptis. Tai buvo mokslinis natūralizmas šu jo 
pretenzijomis, kad jisai pajėgs mechanikos for- 
mulėmis suprasti ir dvasios dalykus, kad jisai 
nėra reikalingas jokios antgamtinės kontrolės 
ar pagalbos ir kad tai, ko jisai negalės išaiškin- 
ti, yra tik fikcija ir iliuzija. 

Prieš tą nuotaiką mūsų laikais pasireiškė 
filosofijoje kraštutinė reakcija, būtent — anti- 
intelektualizmas. Žymiausias tos reakcijos at- 
stovas buvo prancūzų filosofas Henri Bergson. 
Tikrovė pagal Bergsoną yra nenutrūkstamas ju- 
desys, kur nėra nieko pastovaus, vadinas, jude- 
sys be to, kas juda. Galvojimas netinkąs tikro- 
vei suprasti, nes galvojimo elementai yra sąvo- 
kos, kurios dėl savo statiško pobūdžio tikrovės 
nereprezentuoja. Galvojimas tinkąs tiktai prak- 
tiškiems reikalams, vadinas, civilizacijai kurti, 
bet netinkąs tikrovei pažinti tokiai, kokia ji yra. 
Tinkamesnis tikrovei pažinti būdos esąs jusli- 
nis patyrimas ir intuicija, kuri mato tikrovę, 
kaip nenutrūkstamą srovę, pirma negu intelek- 
tas ją sušaldo savo sąvokomis. Intuicijoje Žžmo- 

gus susiliejąs su visa tikrove,.kuriai priklauso 
ir Dievas. Ir. tai esąs patikimiausias pažinimo 
būdas. 3 A 

Ir kitos antiintelektualinės filosofijos sro- 
vės panašiai nuvainikuoja intelektą. O jei ski- 
ria jam kurią reikšmę, tai tik antraeilę, kiek 
jisai padeda mums išaiškinti tai, ko mes betar- 
piškame jusliniame pažinime negalime išskirti: 
Svarbiausios reikšmės mums turįs instinktas, 
kuris mus veda ir kuriuo intelektas tik seka. 
Mūsų jausmas ir mūsų intuicija sudarą mūsų 
tikėjimą iš kalno. Iš kitos pusės nurodoma, kad 
reikalinga Dievo sąvoką pritaikyti demokratijai, 
nes dabartinė žmonių nuotaika nepakenčia tiro- 
nijos. Labai sunku esą suderinti oligarchinius 
ir monarchistinius elementus, kurie dominuoja 
tradiciniame Dievo supratime, su šių dienų de- 
mokratijos dvasia, nes šių dienų žmogus norįs 
turėti Dievą, pritaikytą savo nuotaikoms ir rei- 
kalams. Evoliucijos minčiai skinant plačioje 
publikoje sau kelią, norima ir Dievą turėti evo- 
liucijonuojantį, tampantį, tampriai susijusį su 
šiuo pasauliu. Šis Dievo supratimas yra tampan- 
čio Dievo supratimas. Dievas tampąs per koope- 
ratyvinius kūrinijos patarnavimus. Taigi Jis 
esąs mūsų padedamas ir be mūsų negalėsiąs 
niekuomet pasireikšti. Tos rūšies filosofijai Die- 
vas yra vieningas su gamta ir žmogumi, nes gam- 
ta siekianti išdirbti savyje organą, per kurį bū- 
tų sąmoninga savo egzistencijos. Prašosi išvada, 
kad toks organas ir yra Dievas ir su juo susijęs 
žmogus. . 

Anksčiau nurodytos, lygiai kaip ir kitos į 
jas panašios antiintelektualinių filosofijos siste- 
mų nuotaikos yra visai svetimos krikščionių Die- 
vo, kaip Dangaus ir žemės Sutvėrėjo, idėjai. Tik 
nuvainikavus intelektą, tik paneigus jam tikro- 
vės galią, jos tegalėjo susikurti. Daug kam tie 
magiški žodžiai “moderniškos pažiūros" daro pa- 
vergiančio įspūdžio, kuriom pasiduodama be kri- 
tikos. Tačiau sunku tikėtis, kad tas mados imlu- 
mas antiintelektualizmui pasireikštų kiek pasto- 
viau, nes žmogus intuityviai jaučia, kad jisai 
pilniau gyvena, negu kiti gyviai, kaip tik dėl to, 
kad be jausmų ir instinktų, kurie yra jo kūno 
pasireiškimai, jisai dar pasižymi dvasiniai, turė- 
damas tam intelektą ir galvojimo sugebėjimą, 
kai silogizmų pagalba, remdamasis žinomais da- 
lykais, jisai išryškina nežinomus. 

Tikrovei išaiškinti žmogus savo prigimtyje 
nieko patilimesnio neturi, kaip intelektą, kurį 
jisai visuomet tam reikalui ir naudoja. Todėl 
beviltiška yra nuteikti kritišką žmogų taip, jog 


jisai imtų manyti, kad jo intelektas tikrovei pa- 


žinti netinka ir kad tam tinka tik jusliniai ga- 
limai nuo intelekto atpalaiduotieji išgyvenimai 
ir intuicija, vadinas, visai subjektyvūs Žmogaus 
veiksniai. Jei vien tik nurodytieji veiksniai te- 
tiktų tikrovei pažinti, tai neg:limas būtų joks 
objektyvus tikrovės pažinimas. Tačiau intelekto 
dėka toks pažinimas yra galimas, nes intelekto 
pagrindiniai principai yra intuityviai duoti vi- 
siems žmonėms, tie principai, kurių nereikia mo- 
kytis, kurių nereikia įrodinėti. kurie visiems 
žmonėms yra duoti, kaip neabejotinos aksio- 
mos. Todėl tos tiesos, kurios įrodytos, remian- 
tis tais principais, yra objektyvios tiesos. 


Vienas iš tų pagrindinių intelekto principų, 
kurį taip pabrėžė šv. Tomas Akvinietis, skelbia, 
kad iš nieko, tai yra iš absoliutinės nebūties, 
kai nei mūsų regimo nei transcendentinio pa- 
saulio nėra, žodžiu, kai jokių veiksnių nėra, nie- 
ko realaus kilti ar susidaryti negali. Tai yra 
principas, kuris kiekvienam sveiko proto žmo- 
gui yra aksioma. Remiantis jąja, galima spręsti 
mūsų realybės Pirmosios Priežasties klausimą. 


Dėl mūsų laikerdvio realybės gali būti dvi 
prielaidos. Galima prileisti, kad mūsų laikerdvis 
yra baigtinis, ribotas, kaip kod mūsų laikų 
mokslas mano, arba kad jisai yra begalinis. 
Pirmuoju prileidimu turime manyti, kad pr'eš 
susidarant laikerdviui, viešpatavo absoliutinė 
nebūtis, jei jokio kito transcendentinio pasaulio 
ir transcendentinio veiksnio apskritai nebuvo. 
Šitaip galvodami, prieiname prie išvados, kad iš 
absoliutinės nebūties, jokiems veiksniams nesant, 
susidarė mūsų pasaulis. Bet tokia išvada prieš- 
tarauja pagrindiniam minėtam žmogaus inte'ek- 


290 


to principui. Taigi žmogaus intelektas sako, kad, 
jei pasaulis yra baigtinis, tai jisai galėjo iškil- 
ti ne kitaip, kaip sukartas Pirmosios Priežasties, 
kuri egzistavo pirm visų laikų, kuri yra trans- 
cendentinė, nesusijusi su šiuo pasauliu, egzis- 
tuojanti šalia jo, kurią mes vadiname Dievu. 


Tačiau lieka dar kita prielaida, būtent — 
kad mūsų šis pasaulis yra begalinis visais at- 
žvilgiais, tai yra, kaip vykstančios jame evoliu- 
cijos, vadinas, tos priežastingumo grandinės 
grandžių skaičiaus atžvilgiu, taip ir laiko atžvil- 
giu. Ar šitokia prielaida atpalaiduoja nuo Pir- 
mosios Priežasties būtinumo? Buvo ir yra Žžmo- 
nių, kurie kaip tik pasakytąja prielaida rėmė ir 
remia savo netikėjimą, savo ateizmą. Aišku, jog 
manydami, kad begaliniame pasakytais atžvilgiais 
pasaulyje Pirmoji Priežastis nera būtina, turė- 
tume tuo pačiu manyti, kad plėsdami bet kurią 
— nesvarbu, žmogaus ar gamtos sudarytą, — 
paskirą baigtinę mūsų pasaulio priežastingumo 
grandinę iki begalybės, atsipalaiduotume nuo 
tos paskiros grandinės pirmos priežasties reika- 
lingumo. Tikrai, jei nepabaigiamumas pasaky- 
tąja prasme būtų toks galingas veiksnys, kuris 
darytų viso mūsų pasaulio evoliuciniam vyks- 
mui Pirmąją Priežaštį nebūtiną, tai tas pats 
veiksnys turėtų juo labiau tikti bet kuriai pa- 
skirai priežastingumo grandinei, komplikuotai ar 
paprastai, nuo pirmos priežasties atpelaiduoti. 


Paimkime paprasčiausią, būtent, baigtinio 
susikabinančių dantračių skaičiaus priežastingą 
grandinę. Šioje grandinėje pirmoji priežestis 
yra visą tą dantračių grandinę sukąs variklis, o 
bet kurio dantračio sukimosi artimiausioji ne- 
tarpiškoji priežastis yra susikabinąs su juo gre- 
timasis iš variklio pusės dantratis. Jei tos gran- 
dinės dantračių skaičių didinsime, tai tuo pačiu 
statysime varikliui didesnio galingumo reikala- 
vimą. O jei padidintume grandinės krumpliara- 
čių skaičių iki begalybės, tai variklis, kuris turi 
sukti visą tą krumpliaračių grandinę, turėtų 
būti be galo didelio galingumo. Panašiai turė- 
sime statyti varikliui didesnį reikalavimą, jei 
norėsime, kad jisai galėtų sukti baigtinę krum- 
pliaračių grandinę keleriopai ilgesnį laiką, ne- 
gu tas laikas, per kurį jisai tikrumoje gali ją 
sukti. Šiuo atveju variklis turės būti tobulesnis. 
O jei norėtume, kad tą paskirą baigtinę krum- 
pliaračių grandinę variklis suktų amžinai, turė- 
tume iš jo reikalauti begalinio tobulumo. Tuo 
būdu matome, kad plečiant mūsų priežastingą 
grandinę pasakytais atžvilgiais į begalybę, ne 
tiktai neatpuola variklio, tos grandinės judesio 
priežasties, reikalas, bet tas reikalas dar labiau 
pabrėžiamas, statant varikliui be galo didelio 
galingumo ir tobulumo reikalavimą. 


MICHELANGELAS- DIEVAS KŪRĖJAS a EEE d 


Freska Siksto koplyčioje 


Tas pavyzdys, manau, pakankamai parodo, kaip jau buvo minėta, pabrėžia netarpiško in- 
kad nepabaigiamumas nėra toks veiksnys, dėl tuityvaus tikrovės pažinimo reikšmę, nes tai 
kurio mūsų pasaulis būtų galimas be Priežas- esąs vienintelis patikimas pažinimo būdas. Bet 
ties, kuri, kaip tokia, yra mūsų pasauliui trans- intuityvus pažinimo sugebėjimas yra išimtinai 
cendentinė, kurią mes vadiname Dievu. retas žmonėse. Net ir amžių bėgyje nedaug buvo 

Mūsų laikų antiintelektualistinė filosofija, asmenų, kurie šiuo savo sugebėjimu pasižymė- 

jo. O ir jų intuicija galėjo reikštis ne visose gy- 
venimo srityse, bet išimtinai religinėje srityje. 
Tokie buvo didieji šventieji, tie stebiną Mus mo- 
raliniai genijai. Šiaip žmonėse kalbamas sugebė- 
jimas yra silpnas. 

Daug ryškesnis ir stipresnis yra galvojimo 
sugebėjimas, kuriuo visi žmonės apdovanoti. Tik 
intelektu naudodamasis, žmogus savo juslinius 
daiktų patyrimus vienija sąvokomis ir dėsniais, 
kuriuose jisai atidengia Kūrėjo mintis gamtoje. 
Žmogaus intelekto idealas yra atidengti tokį ga- 
lingą principą, kad, žvilgterėjus iš jo, visa tik- 
rovė pasireikštų vieninga. Bet tai yra Žmogui 
nepasiekiamas idealas, nes žmogus nėra gryna 
intelektualinė būtybė, o turi savo galvojimą 
remti jusliniu patyrimu, kuris neleidžia žmogui 
iškilti intelektuališkai tiek, kad viską matytų 
tik idėjoje. 

Antiintelektualinė filosofija teigia, kad in- 
telektas iškilo iš juslinių gyvių patyrimų. Tokį 
teigimą, atrodo, negalima kitaip suprasti, kaip 
tik taip, kad jusliniams gyvių sugebėjimams pa- 
siekus evoliucijoje tam tikrą tobulumo laipsnį, 
iš jų iškilo intelektualinis sugebėjimas. Bet su 
tokiu teigimu sunku suderinti tą gyvenimo fak- 
tą, kad kai kurie gyvuliai, nors savo jusliniu 
sugebėjimu prašoka žmogų, nes geriau mato, tu- 
ri jautresnę uoslę, jautresnę klausą, tačiau ne- 
turi intelekto. Iš kitos pusės minėtas teigimas 
prieštarauja šv. Tomo Akviniečio nurodytam ar- 
ba tiesiog sveiko proto pagrindiniam principui, 
pagal kurį iš mažiau tobulo daikto negali sa- 
vaime, tai yra, be jokio išorės veiksnio veikimo, 
iškilti labiau tobulas daiktas. Iš tikrųjų, jei pri- 
leisime, kad iš objekto A savaime iškilo labiau 
tobulas objektas B, tai būtų tolygu prileidimui, 
kad tai, kuo objektas B yra tobulesnis už ob- 
jektą A, savaime iškilo iš nieko, nes to, ką ob- 
jektas B įsigijo, objekte A, kaip mažiau tobu- 
lame, nebuvo. Taigi tokis prileidimas priešta- 
rauja pagrindinei sveiko proto aksiomai, jog iš 
nieko savaime nieks negali iškilti. Vadinas, jei 
juslėmis ir instinktais apdovanotas gyvis įgijo 
intelektą ir tapo žmogumi, tai čia veikė išorės 
priežastis, kurioje turėjo būti, tai, ką įgijo gyvis, 
tapdamas intelektu apdovanotu žmogumi. Su- 
prantama, kad tokia priežastis tegalėjo būti ga- 
linga augščiausio intelekto versmė. O kadangi 
mes mūsų tikrovėje neturime nieko tobulesnio 
už žmogų, tai kalbamoji intelekto versmė reiš- 
kėsi ne mūsų, bet transcendentiniame paseuly- 
je, vadinas, Pirmojoje Priežastyje, Tame, kas su- 
kūrė ne tik žmogų, bet ir visą mūsų tikrovę. 

Jau buvo minėta, kad, antiintelektualinės 
filosofijos pažiūromis, tikrovės objektai prieina- 

mi yra pažinimui tik tiesioginės vizijos keliu, 
kurią reikia suprasti, kaip žmogaus įsijautimą 
į atitinkamą objektą taip, kad jaustumeis egzis- 
tuojančiu jo egzistencija, lyg sutapęs, susiliejęs 
su juo. Ar galimas yra toks pažinimo būdas? 
Išsiaiškinimui  įsivaizduosime kurį nežinomo 
konstruktoriaus sukonstruotą mechanizmą. Vi- 
sai aišku, kad kiek mes besistengtume tiesiogi- 
niu, be intelekto pagalbos, įžvelgimu apčiuopti 
mechanizmo esmę, vadinas, jo idėją, jo paskir- 
ti, be kurios tas mechanizmas lieka tik bepras- 
miais medžiagos gabalais, mūsų pastangos būtų 
bergždžios, nes mechanizmo idėja yra už mate- 
rialinio tos idėjos realizavimo ribų, tai yra, jos 
negalima aptikti pačiame mechanizme, nes ji 
priklauso nežinomo konstruktoriaus vaizduotei ir 
jo intelektui. Ją gali pavykti mums atidengti tik 
mūsų intelekto pagalba, kai analizuosime mecha- 
nizmą, kaip tam tikros idėjos materialinį vaiz- 
dą. Bet pastangos aptikti idėją tiesioginiu į m2- 
chanizmą įžvelgimu būtų panašios į pastangas 
tiesioginiu į žmogaus statulą įžvelgimu aptikti 
joje gyvąjį Žmogų. Antra vertus, žmogaus pa- 
stangos įsijausti ir lyg sutapti su tuo ar kitu 
objektu, kaip F. Sheen savo veikale “God and 
Intelligence" sako, būtų nenatūralios, nes gam- 
tos tvarkoje tobulesni dalykai asimiliuoja ma- 
žiau tobulus, o ne atvirkščiai. Todėl natūralu, 
kad augščiau paminėto mechanizmo esmė arba 
idėja egzistuoja mumyse, bet ne atvirkščiai — 
ne mes mechanizme, kas iš viso yra negalima. 


Tad, jei galimas tiesioginis žmogaus įsijau- 
timas, kaip netarpiškas tiesos pažinimas, tai jis 
galimas tik tobulesnės už žmogų Esybės atžvil- 
giu, net ir paties Dievo atžvilgiu, dalyvaujant 
iki tam tikro laipsnio Jo egzistencijoje. Bet to- 
kie ypatingai laimingų žmonių išgyvenimai yra 
nepaprastai reti. Nors juose žmogus arčiausiai 
ir netarpiškai susiliečia su Tiesa, bet jię kaip vi- 
zijos yra grynai subjektyvūs ir todėl jų auten- 
tiškumas, tikrumas gali būti įrodytas tiktai ste- 
buklais. 


Baigdamas noriu pažymėti, jog šio: rašinio 
tikslas yra parodyti, kad ir paprasčiausiais svei- 
ko proto samprotavimais žmogus gali rasti mū- 
sų tikrovės Priežastį — Dievą Sutvėrėją ir su- 
prasti, kad Dievas yra mūsų pasauliui nors ir 
transcendentinis, tačiau kartu ir labai artimas, 
nes Jisai, kaip Grynas Intelektas, savo mintimis, 
kurios reiškiasi tam tikrais gamtos dėsniais, pa- 
laiko mūsų gyvenamą pasaulį. 


Tad matome, kiek prasmingas yra Dovydo 
psalmių sakinys: pasakė beprotis savo širdyje — 
“Nėra Dievo". 


JONAS MEKAS 


SEMENISKIŲ IDIL 


DER VAYANTI O ISI K T OJA. IDLLE 


RUDUO, PASKUTINIEJI MEšLAVEŽIAI 

Siūbuodami, paūščiodami lankstos alksniai, 

sukūpdami ir vėliai išsitiesdami po vėjo šuorais, 

išsidraikiusiom ir susipynusiom galvom. 

Ir kai įsilaidavę gūsiai akimirkom praskleidžia 
[jų plinkančias viršūnes, 

matyt ruplėtos, plikuojančios jų žievės. 


Patsai rudens siautėjimosi laikas. 

Ir pro bekiūžančius, lekiojančius lapus, 

varganai besaugojančius savo auksą, 

ir plinkančius, lietaus nugairintus kamienus, 
prasimuša pirmasis pūtelių raudonis. 
Skynimuose, tarp plikų, laibučių atžalų, 

pilni šermukšniai praskečia įsunkusias rankas 
ir lesina triukšmingai, neramiai besibūriuojančių 
varnėnų šuorus. 


Tuščia laukuose. Tik vienišai bestypso 

boluojanti rugienų dryžai, 

naujai aparti pūdymų laukai; 

tik kažikur, nuo sodžiaus, nuo sukumpusių 
Įsodybų, 

siauru, kietai vežimų ir bandų išmintu praganu, 

girgždėdami siūbuoja mėšlo prikrauti vežimai, 

svyruodami, lėtai, su kiekvienu arklio žingsniu, — 


ir rūpestingai įsimaukšlinęs rudinėn, 
žemyn nuleidęs veidą, 

taryt kiekvienas žingsnis būtų visas laikas, 
kaip patsai likimas eina ūkininkas; 
švyluoja vėjas, ir durinė plevėsuoja, 

kaip sukūpusios krūmokšnių galvos. 


O MIIA 


O ant laukų, ant krūmų, virš mėšlinų kratytojų, 
boluojančių plačiom skarom,—virš pūdymų, 
vienodai ir lėtai lynoja šaltas rudenio lietus — 
taip dieną naktį, dieną nakt. 


DVIDEšŠIMTOJI IDILE 


KAIMYNAI 


Kur tu, senas Ignotai, kur ateidavai kas rudenį, 
su linų brauktuve, ir kabliais, rugių blokšti, 
šukuot linų, ar kasti bulvių — | 


kur tu, Martynai, kur baltom, drobinėm kelnėm, 
surinkdavai kas rytą trumulius, 
ir dardaliuodavai keliais į pieninę — 


per alksnynus, per raudonom vytelėmis 

Ė [apžėlusias 
skynimų perėjas, įsirpusių aviečių aikštes, 
apžėlusias dagiliais ir vingirių rykštėmis; 

kur tu, Kazimierai, kur naktimis ir girtas, 
klajodavai dainuodamas po krūmus, —ir Jokūbas, 
kur važinėdavo su blizgančiu ir nauju dviračiu, 
užkišęs užu rankenų liepsnojantį jurginą;— 


ir vyrai, kur ateidavo padėti pjauti šieno, 
ar tempdavo su šakėm mėšlą, 
dardaliuodami iš lauko tuščiu vežimu, 

ir švilpaudami viršum skynimų;— 


ir jūs, kur vasaros šiltom naktim 
išeidavot, būriais, ir susikabinę rankom, 
dainuodami visais balsais — ar šokdavot 
berželiais ir šakom apkaišytoje aikštėj;— 


ar kur važiuodavot kartu taisyt kelių, 
ar rudenį, į krūmų linmarkas, 
braidydami po šaltą vandenį, ritindami. 
suglitusius ir juodus akmenis, 
tempdami plačiais kabliais linus, 


ir užukritus sniegui, ir baltais keliais 

jūs brisdavot į girią malkų, 

nešdamiesi ant pečių užmetę pjūklus, 
girdėdami, kaip visas miškas, kaip akiratis .. 
aidėja kirviais, kaip traškėdamos, „ 
ir lauždamos žemyn šakas, pargriūva eglės, 


ir, įsivertę rogėse medžius, 
judėdavot žiemos keliais, sušalusiomis upėm, 
per rūkstančius pusnynuos sodžius. 


Kur jūs dabar, mano draugai senieji, 

žmonės, su kuriais kartu suaugau, 

kaip su krūmokšniais, su laukais, su kalvų 
|žvyrduobėm, 

— kur jūs dabar, ir kur laukai anieji, 

kur linmarkos, kur augštas vasaros dangus, 

kur gruodžio sniegas? 


DVLLDES LNT ELRMOJI-IDILE 


RUDENS GALAS IR ŽIEMOS PRADŽIA 


Taip palengva: šalna, tada atėjo gruodas, 
nurankiojo paskutines, sugrubusias šermukšnių 
*- AU k 4 [uogzs, 
ištuštino daržus; ir vienąryt, taip iš nakties — 
kaip nesulaikomas, prakiuręs debesis — 
dideliais, minkštais kąsniais pradėjo dribti, 

. 22 š [pulti sniegas. 
Ir dribo, dribo.. Ant tuščių laukų, 

sustyrusių alksnynų nugarų, ant bulvių kapčių, 
ant vandenio lovių, ant upių, išdumblotų 
[vieškelių, 
ant suverstų kiemuos sienojų, ant stogų — 
taip visą dien, taip visą dieną, 
iš nesibaigiančių, akiračius užgulusių, dūmuotų 
[debesų. 
Ir vakare, staiga, nurimo. Ir dyvina naktis, 
mirgėdama visom žvaigždėm, išsidriekė pro 
[debesis, 
stebėtinai nušviesdama ramiai, baltose 
Įbegalinėse lygumose 
įsisapnavusius, miegūstus sodžius. 


Ir lygumos, stebėdamosios, matė, 
kaip užsnigtais keliais, per vienišas sodybas, 
šliaužė dideli, balti linų vežimai — visanakt, . 
ir kaip skardžiai, toli užu laukų, 
poškėjo ežeras. Vis šalo. 


D V. IDE Šš IL MT „A-N-T.R-OJ.L->LD1LIAE 


SNIEGAS IR VIENŲ KALEĖDŲ 
PRISIMINIMAS 


Vėlavosi tais metais sniegas, ir ruduo 
lyg laukė ko, lyg gaišo vis,— 
ir dar ir lapkričio gale, ir gruody trinko ant 
[laukų lietus 
ir rekdami, ir šaukdami, botagais ūkininkai 
[pliekė arklius, 
traukiančius patvinusiais, išskydusiais keliais 
[ratus. 


Ir mešlini laukai, ir krūmų plotai, 

kiemai ir daržai, išurbiotų bulvienų ežios — 
vienas tik vanduo, vienas begalinis liūnas, 
vienas nesibaigiantis vanduo. 


Bet tada, kai niekas jau nesitikėjo sniego, 

kai ūkininkai ėmė apsiprast su lietumis, 

staiga, prieš pat Kalėdas, vieną nakt pradėjo 

ša [šalti. 

O kitaryt, kai vienkiemiai, pravėrę paryčiui 
Kai [duris, 

žiūrėjo su liktarnomis į kiemus — 

vienas debesis, viena bespalvė masė 

krito ant laukų, ant tvartų, šulinio. 


Ir tada pradėjo šalti. Naktį. Antrą. 

Ir speigas — kaip dantim. Sunkiais dangčiais 
saugojo užgulę šuliniai vis senkančius dugnus, 
ir kai naktim išėję klausėsi, kai paryčiais — 


girdėjo, kaip poškėjo upės ledas, 

kaip neramiai, sugrubusiai, toli sodybose 

spragėdamos judėjo tvoros. 

Ir tyla, tokia skardi, tokia šalta tyla — 

virš žuvų perkalų, viršum laukų, sukritusių 
Įsniegynuos 

sodžių — tokia šalta, tokia speigi tyla, — 

tik tiesiai taip augštyn, tik mėlyna, vingiuota 


į dangų rūksta dūmai. | srovele 


O buvo jau prieš pat Kalėdas. Ir rytą 

visais keliais skubėjo į rarotas, 

lėkdami lengvai arklių sumintu sniegu, 

žiūrėdami, kaip pakelės krūmokšniuose, kaip 
[šiluoce, 

kaip ant visų šakų blizgėjo nuostabi šarma — 

taip dyvinai, ir tik girgždėjo sniegas. 


O tolumoj, giliai, it mažyčiai žemės grumsteliai— 
kyšojo sniegynuos pasinėrę kaminai — miestelis. 


EHELLDESIMUT- TRECIOJI: I DI LE 


VAIKAI 


Kur jūs, šviesiaplaukiai vienkiemių vaikai, 

kur eidavom, sustodami šalia kiekvieno griovio, 
kur bėgdavom į mokyklą — su mažyčiais 
medžio karmonėliais, plunksnų dėžutėm. 
Palaukėmis ir vieškeliais, siaurais laukų takais, 
matydami, dar iš tolo, pačioje pašilėj 

baluojantį mokyklos namą. 


Kur tu, tylusis Mykoliuk, kur pasitikdavai 

prie vienkiemių, ir tu, Maryte, kur atbėgdavai 

keliu nuo upės. Kur tu, Adomėli, kur jūs visi, 

kur snieguotais ir užpustytais vieškeliais, 

liepsnojančiais ir degančiais speige veidais, 

po didelėm ir žieminėm kepurėm, ir įsivynioję 

giliai į kailinius — eidavom baltais žiemos 
[laukais, 


žiūrėdami, kaip vėjas, įsibėgėjęs išilgai laukų, 
gena sušalusio ir sauso sniego šiustus, 

kaip pačiose viršūnėse, sustingusios ir nejudamos, 
sutūpę budi varnos, kaip šalčiu sustingus 
kiekviena šaka, šalti karklų krūmokšniai — 


žingsniuodami klegančiu būriu, sušalusiomis 
;upėr, 
ir čiuoždami skersai balas, ir pro sustingusių 
vytelių krūmus, vydamiesi, užsikabinę rogių 
važiuojančius į girią vyrus, — |atlankų, 
mosuodami savo mediniais karmonėliais. 


DA 1LDESLM LK EEVIRTOJ 
L:D1 LE 


ŽIEMA 


Sniegui apgulus trobas, apdengus laukus, 

ir ganyklas, ir upių slėnius, ir žuvų perkalus,— 
užgula šalčiai. Ir vėjas, degindamas, lekia 
skersai laukų, nešdamas sausą ir šaltą sniegą. 


Prasikasę į tvartus takus, ūkininkai tempia 
nuo apledijusio, apsnigto šulinio vandenį, 
įsisukę giliai į kailinius, ir storom, 
vilnonėm pirštinėm; 

jie tempia gyvuliams į tvartus pakratus, 
ir slidinėja aplink sušalusį, ledinį šulinį, 

ir moterys, su glėbiu malkų, ar pieno kibiru 
praskubina per kiemą — ar mergiščios, 
išbėgusios ir vienplaukės, 

papylusios į sniegą krūvą šiukšlių, 


ar kibirą skaisčių ir mėlynų dažų. 


Tik nosim kyšančiom iš po kepurių, 

įsivynioję giliai į kailinius, 

bernai prie daržinės kapoja malkas — 

ar, užrėmę pagaliu duris — klojimuos 

braukia jie linus, klausydamies, kaip užu sienų 
iš [ūžia vėjas, 
ir kaip pro pavartę, pro užremtas duris 

neša sušalusio ir šalto sniego šiustus; 
klausydamiesi, kaip pagegniuos, 

kaip žabų krūvose, ir daržinių pastogėse 
sušalę ir snieguoti čirškia žvirbliai. 


Tada ateina pūgos, ir vėjas, 

dienom naktim lėkdamas per laukus, 
apverčia pusnimis daržus, kelius ir trobas, 
ir ūkininkai nebesuspėja atsikast takų, 

ir speigas degina ir svilina vis veidus, 

ir vėjas lekia vis skersai laukų, 

nešdamas ir gindamas vis sniegą. 


Susėdę kambariuose, pindami krepšius, 

ir vydami galvijams pančius — vyrai žiopso 
į neatsitraukiančias nuo staklių moteris, 

ar seserį, kaip virbalais, 

kaip tankiai ir vikriai vis judindama pirštus, 
mezga dideles, spalvotas savo gėles, 

ir pasakojasi, ar klausosi, kaip brolis 

garsiai skaito laikraštį ar iš mokyklos 
parsineštą knygą — 

apie Guliverą, pririštą ir supančiotą nykštukų, 
apie paklydusį sniegynuos Nonį, 

ir mažąją Dorytę, verkiančią ir vieną — 

už lango vis tebesiautojant vėjui, 

ir nešant sniegą, girgždant kieme svirčiai. 


Ir broliai, paėmę ant pečių krepšius, 

ir kirviais rankose — eina sušalusia upe, 

kapoja užušalusius per naktį perkalus, 

kratydami ant sniego blizgančias ir šokančias 
[žuvis, 

žiūrėdami, kaip tiesiai, lyg į dangų keliasi 

viensėdžių dūmai, kaip nejudėdami, 

sustoję stovi pakelėj beržai — kaip vienišas 

skubėdamas pračiuožia vieškeliu vežimas, 

kaip girgžda sniegas. 


DVIDEšIMT PENKTOJI IDILĖ 


Su pirmuoju besidaužančių į stiklą musių 

tyliu kojų čežesiu aplinkui lopšį —  [buzgimu, 
pabunda mumyse garsai, nuostabioji muzika, 
lydinti ligi kapų tylos. 


Ankstyvas ratų bildesys, kibirų skambėjimas, 
ar žiemą — tolimi, lengvi važių varpeliai, 

ir durų girgždesys, šunų lojimas, 

ir velenas, sunkūs linų mynimo velenai, 
arklio kojos ant suplukto molio. 


Ir vakarais — tolimas dainavimas, 

ar vabalų buzgimas liepų tankumoj, 
paskutinis dalgės šlamesys dobilų lauke. 

Ir vėjelio, drungnas rūko palietimas, 
krintančių lietaus lašų bildėjimas į stogus, 
lapų šiūresys — bailus epušių drebėjimas — 
rudenio lietus viršum miškų, 

kiekvienas kregždės pralėkimas, 
besigraužiančio gilyn į žemę medžio judesys — 
palieka kitą vis šlamėjimą. 

Ir rąstų bildesys, miškų pokšėjimas, 

ir ūžiančios kūlimo mašinos, prėslų čežesys — 
pjaunamų mašinų klegesys rugių laukuos — 
vis kitą garsą, vis kitą. 


Ir kai ant kapinių, kai po žaliom pušim — 

girdi lapų šlamesį ir minios čežesį, 

žemių bildesį ant balto karsto, kastuvų čežėjimą. 
Bet ir tada, kai nutils kapų varpelio dindesys, 
kietai uždaromi, užverti vartai — 

ak, ne, tai ne tyla — 

tai pažįstamas skambėjimas, 

nepasibaigianti garsų pynė — 

vėl skamba ir kartojasi niekados nepasibaigianti 
nuostabioji žemės muzika, 

vaikystė. 


LIETUVIŲ TAUTOS ŽYGIŲ šALTINIAI 


KARALIAUČIAUS ARCHYVO SVARBA LIETUVOS PRAFIČIAI 


ZENONAS IVINSKIS 


1. Skaudus mūsų istorijos dokumentacijos 
likimas 


Vargu kurios nors kitos tautos atgimime isto- 
rija pasidarė tokiu svarbiu veiksniu kaip lietu- 
viams. Labiau įsisąmonindama, tiesiog garbinda- 
ma savo praeitį, mūsų tauta stipriau budo ir bren- 
do. Liūdnais 19-tojo amžiaus priespaudos laikais 
romantikas lietuvis nuolat žvalgėsi į savo praei- 
ties žygius. Jis guodėsi jais ir gaivinosi. Šitaip, 
atradusi didžius savo darbus praeityje, tauta kė- 
lėsi ir labiau pažino savo tikrąją paskirtį Pabal- 
tijo erdvėje. 

Tos tautos žygių dokumentavimą praeityje 
tačiau yra ištikęs labai skaudus likimas. Nė ženk- 
lo nebeliko, pvz., didžiųjų kunigaikščių rūmų 
Gedimino kalno papėdėje. Po trečio padalinimo 
rusai juos tuoj nugriovė. Tai pasidarė lyg kokiu 
nelaimingu simboliu lietuvių praeities pamink- 
lams bei šaltiniams. Didžiųjų kunigaikščių kan- 
celiarijos gausus archyvas, vadinamoji “Lietuvos 
Metrika", buvo išvežta Maskvon. Pagal 1920 me- 
tų VII. 12 sutartį ji turėjo būti Lietuvai grąžinta. 
Bet toji pagrindinė mūsų tautos praeities versmė 
liko ir toliau ten Lietuvos istorijos mokslui nepri- 
einama. Dar liūdnesnis likimas ištiko garsųjį 
Radvilų archyvą ir jų biblioteką Nesvyžiuje. Iš- 
taršyti taip pat arba ir visai karų pasėkoje Žuvo 
ir kitų Lietuvos didikų archyvai. Sunyko ir jų 
rūmai. Ar kas, pvz., iki pamatų nugriuvusiuose 
Jėzno rūmų likučiuose beatpažintų didingus Pa- 
cų palocius, apie kuriuos karaliai Vazos sakyda- 
vo: “Pac wart palace, a palac Paca". O kur jų ir 
kitų magnatų archyvai? 

Liūdna, kad lietuvių tautos žygių dokumenta- 
cijos reikia jieškoti svetur. Juk net tai, kad dar 
taip neseniai vieno kito mūsų praeities mylėtojo 
ar mokslo vyro buvo rūpestingai surinkta, yra 
arba jau išblaškyta, dingę, ar patekę į svetimas 
institucijas (pvz., min. Dr. J. Šaulio ir min. P. 
Klimo archyviniai rinkiniai ir jų bibliotekos ). Tai 
yra graudūs ženklai, kaip mes patys, bepolitikuo- 
dami ir begyvendami tik artimos dienos rūpestė- 
liais, netenkame to, ko paskui ir su dideliu gailes- 
čiu jau nebeatstatysime ... 4 = 

Daug kas praeitais šimtmečiais buvo išgrobta 
ar išvežta Lenkijon. Ten savo rinkiniais musų 15- 


torijai išgarsėjo Krokuvos un-to bibliotekos rank- 
raščių skyrius, kunigaikščių Čartoriskių archyvas 
Krokuvoje, Osolinskių archyvas Lvove (dabar 
Breslave); Varšuvoje Centrinis archyvas ir gra- 
tų Krasinskių biblioteka. Bet visi tie archyvai bei 
bibliotekos šiandien mums neprieinami, o Varšu- 
vos rinkinių didelė dalis (Krasinskių rinkiniai) 
1939— 44 m. kare sudegė. Kai su Lenkija nebuvo 
jokių santykių ir ant pasienio ruožo užaugo de- 
koratyvios pušaitės, tada tik keliems lietuviams 
docentams jų mokslinis ryžtas padėjo nugalėti 
sunkenybes. Krokuvos archyvuose ir bibliotekose 
visai nežinomos įdomios medžiagos aptiko Vazų 
laikams Dr. K. Avižonis, lituanistiniam sąjūdžiui 
Dr. V. Maciūnas. Vilniuje pavietinių seimelių in- 
strukcijas ir kitos vertingos medžiagos dienos 
švieson išvilko Dr. A. Šapoka. 


Kaune galėjome guostis tik Centriniu valstybės 
archyvu, ilgai (iki 1940 m.) VII-me Kauno forte 
laikytu, Kauno arkivyskupijos Kapitulos archyvu 
ir Vytauto D. un-to bibliotekos rankraščių sky- 
riumi. Gedimino sostinę atgavus, nuo. 1939 m. 
trumpam atsidarė durys į Centrinį Vilniaus ar- 
chyvą. Pačius brangiausius mūsų praeities turtus 
tačiau rusai jau buvo išvežę, pasitraukdami 1915 
m. Vilniaus un-to biblioteka, jos turtingas rank- 
raščių skyrius ir kitos Vilniaus bibliotekos bei ar- 
chyvai Lietuvos istorijos, jos kultūros bei litera- 
tūros tyrinėtojui teikė gaivinančių galimybių, bet 
neilgam. 

Šiandien laisvojo pasaulio lietuviui beliko pri- 
einamos tik dvi žymios lietuvių praeities šaltinių - 
oazės, būtent: keli Vatikano archyvai ir Karaliau- 
čiaus archyvas, kurio būstinė yra dabar Goettin- 
gene. Tik iš tų dviejų pagrindinių archyvų dar ga- 
lima laisvai ir nesužalotai skelbti senosios lietu- 
vių praeities nuotrupas, atskirus faktus, kartais 
ištisus epizodus. Karaliaučiaus ir Vatikano archy- 
vai yra labai skirtingi savo veidu, santvarka, jau 
nekalbant apie patį medžiagos turinį. Apie pasku- 
tinįjį jau esame rašę (Aidai 1950, Nr. 3). Jeigu 
slaptasis Vatikano archyvas ilgai buvo lietu- 
viams paslaptimi apgaubtas, kol ją iš dalies pir- 
masis atidengė 1939—40 m. prof. J. Totoraitis, 
tai Karaliaučiaus archyvas mums daugėliau pa- 
žįstamas. Čia nuo 1931 m. studijavo, ar vie- 

nu kitu klausimu medžiagos jieškojo prof. J. Ere- 
tas (apie L. Rėzą), Dr. Ign. Skrupskelis (Prūsų 
rašytojai apie Lietuvą), Dr. K. Alminauskis (vo- 
kiečių ordino kelių aprašymai į Lietuvą), Dr. Pr. 
Meškauskas-Germantas (Maž. Lietuvos papročių 
aprašymas pas M. Pretorijų), Z. Ivinskis (Lietu- 
vos valstiečiai, Lietuvos prekyba su Prūsais). 


Istorijos mylėtojai, kurie niekada nebuvo pra- 
vėrę Karaliaučiaus archyvo durų, vis mėgdavo 
apsupti jį savotiška mistika, kalbėdavo apie ten 
esančius mums labai svarbius nepaprastus doku- 
mentus, kurių lietuviams neparodo ir t.t. Šiandien 
tas archyvas, kaip ir Vatikano archyvai, yra kiek- 
vienam iš mūsų prieinamas. Bet kol tas Kara- 
liaučiaus archyvas galėjo atsidurti Vakarų Vokie- 
tijoje, atliko jis per II D. karą ir jam pasibaigus 
nemažą kelionę po Vokietiją. 


2. Karaliaučiaus archyvo Odisėja 


Karo pabūklams dar dundant toli anapus 
Dniepro, archyvo svarbiausi fondai buvo išvežioti 
oo įvairius Rytprūsių dvarus ir miestelius, nes 
tik tokiu būdu praeities medžiaga buvo saugesnė 
nuo priešo bombų. (Kaip žinome, Karaliaučius 
1944 m. rugpjūčio pradžioje anglų masinio oro 
antpuolio buvo stipriai sunaikintas). Kai rusai 
peržengė Rytprūsių sieną, Karaliaučiaus archy- 
vas keliavo tolyn. 1944 m. rugpjūčio mėn. jis bu- 
vo perkeltas į Harzo kalnų kasyklas, kur taip pat 
buvo evakuoti Berlyno, Dancigo, Stettino, Elbin- 
go, Torno ir kiti archyvai. Ten esančių druskos 
kasyklų požemiai buvo gana sausi, ir Karaliau- 
čiaus archyvas prie Braunschweigo Graslebeno 
kasyklos požemyje (425 m. gilumoje) gerai išsi- 
laikė iki karo galo. Bet kai Tiuringija 1945 m. 
vasarą buvo užleista bolševikams, anglai tik dalį 
Harze esančių archyvų tepaliko rusams. Dancigo, 
Stettino, Elbingo, Torno ir Karaliaučiaus archy- 
vai buvo perkelti į anglų zonoje esantį Goslarą. 
Sovietų rankose paliko tik Berlyno-Dahlemo ar- 
chyvo fondai. Juose yra tikrai įdomios medžiagos 
ir mūsų Sūduvos (Suvalkijos) istorijai, kai iš jos 
po trečio padalinimo buvo padaryta (1795— 1807) 
Neuostpreussen dalis. Komunistai iš milžiniško 
archyvo išrankiojo sau viską, kas tik lietė užsie- 
nio politikos santykius, o kitką perdavė Vokieti- 
jos rytų zonos vyriausybei, patį archyvą palie- 
kant Merseburge. 

/dar nebuvo Bonnos vyriausybės). Netekti ordino 
archyvo vokiečiams ypač būtų buvęs skaudus 
nuostolis. Veiklus prof. W. Hubatsch tuoj suorga- 
nizavo, kad E. Joachimo sudaryti ordino archyvo 
regestai (dokumentų santraukos) būtų išleisti. Ko 
gerais taikos metais niekas nepadarė, buvo atlik- 
ia pačiu vargingiausiu pokariniu laiku (1947— 
1949). Ordino regestai yra išleisti 4 tomais. Pa- 
galiau vietinės krašto valdžios lėšomis visas ordi- 
no archyvas buvo nufotografuotas į 32 milim. il- 
gio mikrofilmas (Leicos formato). Buvo sunaudo- 
ia 415 ritinėlių po 50 metrų. Šitaip susidarė 20.- 
750 metrų arba 1.300.000 mikrofilmuotų ordino 
archyvo dokumentų. Ten pateko ir šimtų šimtai 
dokumentų, kurių mikrofilmas reikėtų turėti lie- 
tuviams. Bet už juos tą darbą atlieka kiti... Ži- 
noma, savo moksliniams tikslams. Į mikrofilmas 
pateko ir dokumentų po ordino sekuliarizacijos, 
pvz., visas hercogų laiškų archyvas. 

Šitaip labai tvarkingai vokiečiai pasiruošė blo- 
giausiam atvejui. Jų laimei, tačiau Karaliaučiaus 
archyvą pasisekė išsaugoti. Lenkams tebuvo ati- 
ducta to archyvo tik medžiaga, liečianti Allen- 
steino ir Varmijos sritis. Žodžiu, lenkai galėjo 
paimti tik archyvus tų žemių, kūrios įeina nau- 
jos Lenkijos sudėtin. Jiems tokiu būdu pavyko 
atsiimti Torno, Elbingo, Stettino ir Dancigo ar- 
chyvus. Be kitko, praeityje Lietuva turėjo san- 
tykių su Elbingo miestu, bet ypač su Dancigu. 
Dancigo archyve yra nuostabiai daug medžiagos 
iš Lietuvos (ypač Kauno, Vilniaus ir magnatų) 
prekybinių ir kultūrinių ryšių su ana “Baltijos 
jūros Venecija". Tik mažytę dalelę tos gausios 
medžiagos tebuvo pasisekę 1933 m. pavasarį iš- 
studijuoti (žiūr. Židinys 1933, Nr. 8—9 ir mano 
knygą “Lietuvos prekyba su Prūsais", I, 1934). 
Nuostabiai gerai išsilaikiusi ir gana gausi Lietu- 
vos didikų korespondencija, Dancigo miesto laiš- 
kų nuorašai (Missive), Lietuvos miestų pirklių 
sąskaitos ir visokie kitokie lietuvio tyrinėtojo 
akies dar niekada neišvydę dokumentai yra grą- 
žinti į Dancigą, ir šiandien prieinami ... tik su- 
sovietintos Lenkijos piliečiams. Sakoma, jog pa- 
sitaiko kartais išgauti ir kokio dokumento nuo- 
rašą ar fotokopiją, jeigu kas tiksliai nurodo fon- 
dą ir gražiai lenkiškai parašo. 

Vadinasi, kiti archyvai buvo grąžinti į savo 
kilmės vietas, bet pats didžiausias laimikis liko. 
Nuo 1952 m. balandžio mėn. 1 d. anglai jį perda- 
vė vokiečiams. Už 8 mėn. (XII. 1) archyvo direk- 
toriumi buvo paskirtas Dr. Kurtas Forstreuteris, 
kaip ir prof. W. Hubatschas, kilimu nuo Tilžės, 
dar šiek tiek paskaitąs lietuviškai. Jis yra nuolat 
domėjęsis santykiais su Lietuva, yra parašęs eilę 
ir mums įdomių knygų ir studijų. Paskutiniai jo 
darbai yra: “Zeitschrift fuer slavische Philolo- 
gie" (1950) apie valdžios įstatymus lietuvių kal- 


ba. Herderio Instituto leidžiamo žurnalo “Zeit- 
schrift fuer Ostforschung" paskutiniame numery- 
je (1953, Nr. 3) jis rašo apie lietuvių gyventojų 
statistikas Maž. Lietuvoje. 16 metų Karaliaučiu- 
je jis išbuvo archyvo tarėju (1927—43), ir tą 
archyvą pažįsta, kaip niekas kitas. 


Su pagalba Žem. Saksonijos (Hannoverio) val- 
džios, kuriai dabar Karaliaučiaus archyvas for- 
maliai priklauso, buvo nutarta jį perkelti į Goet- 
tingeną (1953. V. 1). Kadangi drauge yra sujung- 
ti ir kiti archyvai, tai bendras vardas šiandien 
yra: Staatliches Archivlager, Goettingen (Mer- 
kelstr. 3). 


Karaliaučiaus archyvui Goettingenas buvo pa- 
rinktas ne tik kaip garsaus universiteto miestas 
(septyni Nobelio premijos laureatai!). Goettinge- 
nas dabar atlieka rytų zonos augštosioms mokyk- 
ioms, kaip ir visiems Rytprūsiams, o ypač Kara- 
liaučiui, tam tikrą misiją. Čia susitelkė registra- 
cijos punktas rytų Vokietijos un-tų dėstytojams 
(Meldestelle der Ostuniversitaeten). Čia yra gana 
veiklus “Goettingeno darbo ratelis" (Goettinge- 
ner Arbeitskreis), jau spėjęs išleisti visą eilę kny- 
gų—knygelių (jų tarpe Dr. M. Hellmanno apie 
Lietuvos vokiečius, 1952) ir išvystęs platų rytų 
Europos tautų kalbomis išeinančių knygų ir žur- 
nalų (pirmoje eilėje lenkų) perteikimą vokie- 
čiams. Čia yra “Kanto bičiulių draugija" (Gesell- 
schaft der Freunde Kants). Čia įsikūrė Rytprū- 
sių istorijos institutas, ir t.t. Pats Goettin- 
geno un-tas turi toliau palaikyti Alberto (Kara- 
liaučiaus) un-to tradicijas. Goettingene gyvena 
būrelis mokslininkų, kuriems Karaliaučiaus ar- 
chyvas iš seno pažįstamas. Jų tarpe yra ir apie 
Lietuva pirmą geografiją rašęs Hans Mortensen 
su savo žmona (prieš II D. karą jiedu išleido 2-jų 
tomų veikalą apie Rytprūsių kolonizaciją, o tre- 
čias tomas dar rankraštyje!). Karaliaučiaus ar- 
chyva< turi tarnauti moksliniu skydu Rytprūsių 
interesams, kaip jis tarnavo anksčiau. Didelis su- 
sidomėjimas Karaliaučiaus archyvu yra ir jauni- 
me, studentijoje. Jo medžiaga remiantis, čia ruo- 
šiamos disertacijos apie vokiečių ordiną, koloni- 
zaciją etc. Ypatingos svarbos tačiau Karaliau- 
čiaus archyvas turi ir lietuviams. 


3. Karaliaučiaus archyvo lituanistika 


Ką galima šiandieniniame Karaliaučiaus archy- 
ve Goettingene rasti Lietuvai? Labai daug! Ar- 
chyvą evakuojant buvo paimta beveik viskas iki 
1800 metų! 19-am amžiui didelėse aktų krūvose 
išrankioti tik patys vertingiausi dokumentai, nes 
visos popierių masės nebuvo galima spėti išvežti. 
Kiekio atžvilgiu yra išgelbėta tik geras trečdalis 
archyvo (apie 200 tonų), tačiau vertės atžvilgiu— 
devyni dešimtadaliai. O apskritai Goettingene 


Karaliaučiaus fondai sudaro tris ketvirtadalius 
visos dabar ten sutelktos archyvinės medžiagos. 


Nepaprasta laimė, kad Goettingene yra visas 
ordino laikų archyvas. Čia randi Lietuvos kuni- 
kaikščių laiškų ir sutarčių originalus. Vytauto 
korespondencijos iki valiai. Su nemažu pietizmu, 
pvz., lietuvis čia atsargiai apčiupinėja anuos ke- 
liolika antspaudų vaške prie to pergamento, kur 
Vytautas 1398. X. 12 ordinui užrašė Žemaičius. 
Yra čia beveik visi ir ordino folijantai, t. y. di- 
džiojo magistro kanceliarijos išėjusių laiškų nuo- 
rašai. Per skubų transportą iš Karaliaučiaus, ži- 
noma, negalėjo apsieiti be nelaimių. Kaip tik iš 
svarbaus Vytauto laikotarpio (1414— 23) yra din- 
gę keturi ordino kancel. laiškų nuorašai (Ordens- 
folianten). 


Vytauto laikų ordino medžiagos nėra jau rei- 
kalo čia plačiau minėti, nes ji beveik visa pa- 
skelbta. Bet kiek daug įdomių dokumentų yra iš 
Švitrigailos, Zigmanto Kęstutaičio ir ypač iš 
Kazimiero laikų. Per pusę šimtmečio jo įdomaus 
valdymo (13-kos metų karas su ordinu) prisirin- 
ko labai daug įvairios medžiagos, kurios tik dalį 
tebuvo nusirašęs 1927—29 m. Lietuvos Švietimo 
Ministerijos stipendininkas, sulietuvėjęs Mari- 
jampolės žydas Ch. Jakobsonas. Jis buvo užsimo- 
jęs rašyti apie Kazimierą disertaciją Berlyno un- 
te. Bet jo nuorašai ir jis pats Vokietijoje žuvo. 
Oi labai reikėtų, kad atsirastų lietuvis, kuris pro 
Karaliaučiaus archyvo plyšį pirmas galėtų 
žvilgterėti į mūsų požiūriu taip dar tamsius Ka- 
zimiero laikus. 

To pat reikėtų labai pageidauti ir protestantiz- 
mo kilimui Lietuvoje, nes Dr. J. Purickio diser- 
tacija (1919) yra jau gerokai pasenusi. O pats di- 
džiausias jos trūkumas—autorius visai nepanau- 
dojo Karaliaučiaus archyvo. Ir bet kokis rimtes- 
nis bandymas rašyti apie Lietuvos protestantiz- 
mą jokiu būdu negali apsieiti be Karaliaučiaus 
archyvo. Protestantizmo epochoje tarp Prūsų ir 
Lietuvos buvo tiek daug įdomių santykių, kad 
nėra reikalo to čia plačiau nė minėti. O tuos ry- 
šius puikiai dokumentuoja hercogų laiškų archy- 
vas (Herzogliches Briefarchiv), kuris į Goettin- 
geną rūpestingai perkeltas. Tą archyvą sudaro be- 
veik du tūkstančiai dėžių. Lietuvai labiausiai rei- 
kalingas skyrius Herz. Briefarch. B 2. 


16—17 amž. Lietuvos politinei ir kultūros isto- 
rijai tas fondas turi nepaprastos reikšmės. Iš Rad- 
vilų, Valavičių, Chodkevičių ir dešimtimis kitų 
ponų ir bajorų gausaus susirašinėjimo su hercogu 
Albrechtu, jo įpėdiniais, ar hercogo tarėjais, su- 
randame įdomių faktų iš protestantizmo kilimo, 
jo augimo ir nykimo Lietuvoje, iš socialinių ir 
ekonominių santykių ir tt. Susirašinėja tiesiai su 
hercogu, ar jo tarėjais dideli ir maži Lietuvos 

pareigūnai. Rašo visi, kas tik moka, ar prie ko- 
kio raštingo prieina, ir kas tik kokį reikalą turi. 
16-tojo amž. gale, be jau minėtųjų, daug rašinėja 
Žemaičių žemės teisėjas Kazimieras Orvydas, 
Žemaičių seniūnas, Medininkų vyskupas M. Gied- 
raitis, kancleris Sapiega, rašinėja Šemetai, Biele- 
vičiai, Chaleckiai (ypač Lietuvos iždininkas), Na- 
ruševičiai ir daug kitų. Rašo ir Lietuvos pasienio 
seniūnai, rašo visaip, kaip kas moka: vokiškai, 
lenkiškai, mažiau — lotyniškai. Reikalai jų įvai- 
riausi: prekybiniai, religiniai, kultūriniai (savo 
vaikus, pvz., siunčia į Prūsus pramokyti vokiškai, 
leidžia sūnus į un-tą ir prašo hercogo globos); ra- 
šo apie skriaudas, dažnai pasitaikančias vagys- 
tes, pasienio nužudymus, apiplėšimus, skolų ne- 
grąžinimus, valstiečių pabėgimus į Prūsus ir tt. 
Iš šito gausaus laiškų skyriaus matai pulsuojantį 
ano meto gyvenimą. Iš tų senų prašymų ir skun- 
dų jis gyvas stojasi prieš akis. 

Hercogų archyve B 2 skvriuje Lietuva ir Len- 
kija yra sudėta į bendras dėžes. 16-me amž. iš 
Lietuvos laiškų žymiai daugiau. Dėžėse būna pa- 

prastai po 30—40, kartais iki 60 laiškų, ir jų pu- 
sė, ar net du trečdaliu korespondencijos vis iš 
Didž. Lietuvos Kunigaikštystės. Devynias dėžes 
sudaro žinomo dvariškio Gabrielio Tarlos prane- 
šimai—laiškai iš Zigmanto Augusto dvaro her- 
cogui Albrechtui. Tarla rašo dažniausiai iš Vil- 
niaus apie viską, ką tik jis patiria ir nugirsta. 
Daug dėžių sudaro atskiras Livonijos skyrius. 
Sienų su Lietuva sureguliavimas (Žemaičių vys- 
kupas paprastai vis būdavo tokios sienų komisi- 
jos narys), Pilteno vyskupijos žemių išpirkimas, 
nekalbant apie pačios Livonijos prijungimą, yra 
įdomiai dokumentuotos temos. 

Visi tie laiškai įgauna dar didesnės vertės, kad 
Karaliaučiaus archyve yra randami ir atsakymai 
į juos, t. y. išsiųstų adresatams laiškų nuorašai. 
Tai garsieji Ostpreussische Folianten. Tiesa, nau- 
joje vietoie 16 amž. yra mažų spragelių. Pvz., 
trūksta mums labai svarbaus Ostpr. Fol. 56 tomo 
(lotyn. nuorašai); nėra t. 1292 a (liečia Lietuvos 
sienų komisijos darbus 1583—84). Gal buvo kur 
nors išskolinti, ar kur pradingo nuo sunkvežimių. 


Ir kituose fonduose tokių skausmingų trūkumų 
pasitaiko. Tiesa, 16-am amžiui neužtenka sekti 
gažiai surašytus folijantus. Bet būtina pasižiūrė- 
ti i likusius juodraščius, kurie tvarkingai į dėžes 
surinkti (skyrius “Konzepte B"), ir jie yra pil- 
nesni. 

Nėra reikalo plačiau įrodinėti nepaprastos 
Ostpr. Fol. fondo vertės. Kas gi besugaudys pa- 
čius originalus, išėjusius iš hercogo, ar jo tarėjų 
kanceliarijos. O čia randi jų nuorašus. Pvz,, 
Ostpr. Fol. lotyniškame 59-me tome (1583— 95) 
yra 6 laiškai vysk. Merkeliui Giedraičiui. Kita- 
me tome (60) yra jam 10 laiškų ir tt. Bet tuose 
tolijantuose yra ne tik laiškai. Čia aptinki, pvz., 
nuo 1549 m. Karaliaučiaus-Pilavos uosto muitų 
registerį-sąrašus (tomai 12.875 — 12.986), nuo 
1664 metų Klaipėdos uosto muitų sąrašus (tom. 
12.987—13.024), Labguvos užtvankos vartų mui- 
tų sąskaitas (tom. 13.025—26) ir tt. Visi tie re- 
gisteriai ir sąrašai yra įdomus kaimyninių preky- 
binių santykių rodiklis, ir pirmas į juos akylai 
atkreipė dėmesio savo keliose studijose tik Dr. K. 
Forstreuteris. Žinoma, tik dalis to keliolikos tūks- 
tančių tomų fondo mums teturi vertės, bet Lietu- 
vą liečia beveik kas antras puslapis 16—17 am- 
žiaus 42—62 tomuose. 

Ne tik trūksta kaikurių tomų Ostpr. Fol. Pasi- 
gendama kitos, pvz., ir Tilžės miesto ir jo srities 
knygų. Klaipėda turėjo savo miesto archyvą, ir 
ji nebuvo savo archyvo Karaliaučiaus valstybi- 
niam archyvui atidavusi. 

Iki šiol minėtieji fondai jau šiek tiek žinomi, 
ir iš dalies kitų tyrinėti. Tik lietuviai 16—18 amž. 
medžiaga dar nesinaudojo pakankamai. Su kitais 
skyriais yra dar prasčiau, t. y., toji medžiaga dar 
beveik nežinoma. 


4. Lietuvos istorijai nepanaudoti archyvo fondai 


Vienas iš tokių mūsų iki šiol nenaudotų fon- 
dų yra gausus skyrius, pavadintas Etats—Minis- 
terium, sutrumpintai E. M. Tai yra šimtai tik į 
pakietus surištų popierių. Prūsų istorijai tos me- 
džiagos vertę iš dalies jau atskleidė K. Forstreu- 
ieris. O kam iš lietuvių kada nors pasiseks tais 
įdomiais šaltiniais pagrindinai pasinaudoti mūsų 
žemės istorijai? 

Nuostabiai daug medžiagos duoda E. M. sky- 
rius apie Lietuvos ir Prūsų sienų pravedimą, jos 
sureguliavimą, nukaišymą atskirose vietose 16>> 
17 amž. Kaikuriems metams bylos yra susiūtos 
krūvon iki 400—600 lapų. Iš tos medžiagos galė- 
tų pasidaryti ištisa originali studija, nes tai, kas 
iki šiol rašyta, yra tik mažyčiai fragmentėliai. 

Tarp įvairių pasienio ribų protokolų, aktų ir 
kitų popierių, yra daugybė dienos šviesos niekada 
dar nemačiusių laiškų, rašytų augštų Lietuvos 


pareigūnų (kanclerio, iždininko ir kt.). Čia pate- 
ko iš hercogo tarėjų raštinės (Oberratsstube) 
visa medžiaga. Čia reikia jieškoti ir pagrindinių 
šaltinių Kauno ir Vilniaus prekybiniams santy- 
kiams. Čia yra daug įdomių pavyzdžių, kaip Sū- 
duva (Suvalkija), toji masyvinė liūliuojanti gi- 
ria, virto kultyvuota žeme. E. M. duoda gražios 
medžiagos, kaip Suvalkijos ir Žemaičių miškuose 
buvo statomos “ Būdos", iš kurių vykdavo miškų 
kirtimas, medžių apdirbimas. J. Totoraitis apie 
Suvalkiją praeityje būtų dar daugiau nauja pasa- 
kęs, jeigu būtų šitą fondą panaudojęs. Jis būtų 
buvęs didelis papuošalas storai knygai! Patys 
svarbiausi numeriai (E. M. 91a—91r) Lietuvai 
yra pirmiausia 9-ni dideli pakietai. 

Čia yra dėmesio vertos medžiagos ir protes- 
tantizmo istorijai. Pvz., 1596. IX. 24 Linkuvos liu- 
teronų vardu Jokūbas Bialozaras Prūsų hercogui 
Jurgiui Fridrichui į Karaliaučių rašė lenkiškai 
ilgą laišką. Linkuvos liuteronams reikėjo naujo 
kunigo. Ragainės kunigas jiems buvo rekomenda- 
vęs mokytą fryzą. Linkuviškiai prašė išegzami- 
nuoti naują kandidatą, ar jis toms pareigoms tin- 
ka. Už trijų savaičių (X. 14) Prūsų konsistorija 
davė savo teigiamą atsakymą (E. M. 91 II). Tarp 
tokių popierių (E. M. 91 a) buvo surastas ir lietu- 
viškos priesaikos tekstas, kurį prof. J. Gerulis 
perspaudino “Lietuvių skaitymuose“ (1927, p. 
38). 

Į Lenkijos Etats-Ministerium skyrių, ypač į da- 
li “religiniai reikalai", yra patekę tokios lietuviš- 
kos medžiagos, kuri niekur nebuvo nė užsiminta. 
Tą skyrių reikėtų atsidėjus ištirti. Stai yra ver- 
tinga stora byla (E. M. 111 k) apie 1655 metų 
tremtinius iš Lietuvos. Tada, kaip žinome, rusai 
užėmė Vilnių, Kauną ir Gardiną. Pora tūkstan- 
čių lietuvių bajorų ir miestiečių gelbėjosi nuo 
Maskvos kariuomenės naikinimų ir žudymų, pa- 
bėgdami į Prūsus. Kiekvienas jų turėjo savo pa- 
rašu ir antspaudu patvirtinti, kad Prūsuose loja- 
liai laikysis. Šitaip atsirado mūsų kultūros isto- 
rijai įdomus šaltinis, vertas tyrinėtojo akies (pla- 
čiau žr. “Draugas"' 2-ra dalis, 1953. X. 10). Toliau 
E. M. (18 e 2, Nr. 17) yra visa ca. 60 psl. byla apie 
Medininkų vyskupo Jurgio Tiškevičiaus kūno 
(jis buvo 1655 m. miręs Karaliaučiuje kaip pir- 
masis DP) perkėlimą į žem. Kalvariją. 


Tarp Karaliaučiaus archyvo bylų yra 3 dėžės, 
kurios yra pavadintos “Zoštauto rinkiniu“ — 
“Sammlung Zasztowt. Tai yra dar vienas įdo- 
mu: pavyzdys, kaip iš Lietuvos vertingi doku- 
mentai buvo ištampyti kitur. Prie kiekvieno per- 
gamento yra priklijuota “Ex collectione Alberti 
Ludovici Zasztowt''. Iš to matyti, jog vilnietis 
Zoštautas bus buvęs uolus senų dokumentų ko- 
lekcijonierius. Per I D. karą Karaliaučiaus archy- 
vo direktorius P. Karge, lankydamasis Vilniuje, 

parsivežė ir tą rinkinį. Jis mažytis—tik 43 doku- 
mentai (nuo 1430 iki 1836 m.), bet jų vertė labai 
didelė. Visi dokumentai yra originalai, Vilniaus 
vyskupijos žemių donacijos, popiežių privilegijos 
ir t.t. Kai J. Fijalekas su Wl. Semkowiczium leido 
Vilniaus vyskupijos dokumentų kodeksą (iki 1939 
m. I-jo tomo du sąsiuviniai), apie to rinkinio bu- 
vimą nežinojo, nes iki 1502 metų praleido visą 
iuzina svarbių Vilniaus vyskupijos dokumentų, 
čia randamų tik originaluose. O jie liečia Šv. Jo- 
no bažnyčią Vilniuje, Merkinę, Maišiogalą, Kar- 
kažiškes (Švenčionių apskr.) ir t.t. 

Kaip žinome, Goettingeno archyvo sudėtin yra 
patekę ir kitų archyvų. Paminėti čia reikia Šve- 
rino (Schwerin) archyvą. Šverinas yra, kaip ži- 
nome. Meklenburgo kunigaikštystės (dešiniaja- 
me Elbos krante prie Baltijos jūros) sostinė. Ro- 
dos, ką Šverino archyvas bendra galėtų turėti su 
Lietuva? Meklenburgo kunigaikščiai turėjo ta- 
čiau daug ryšių su Livonija. Be kitko, Meklenbur- 
go Kristupas 16 amž. taikstėsi į Rygos arkivysku- 
pus. Tad tarp to archyvo Livonikos (pakietų Nr. 
Nr. 216—234) ir Polonikos (Nr. 276 ir toliau) yra 
medžiagos apie Lietuvą. Štai 1556 m. (Nr. 220) 
įdomiai aprašyta vieno pirklio kelionė per Vilnių. 
Kitame ryšuly (Nr. 229) yra dokumentai, rodą, 
kaip Zigmantas Augustas, kuriam karui su Mask- 
va labai reikėjo pinigo, 1563. VIII. 4 Vilniuje vie- 
nam Dancigo pirkliui už 50.000 talerių paskolą 
užstatė Palangos, Kretingos ir Gargždų dvarus. 
Zigmanto Augusto dokumente ir pasakyta: “Ka- 
dangi jau keleri metai esame sunkiame ir pavo- 
jinpame kare prieš didžiausią ir paveldimą mūsų 
priešą Maskvą ..., reikia daug pinigų. Tad mano 
patarėjai Lietuvoje pasiūlė man pasiskolinti pini- 
gų...' Po dokumentu yra Mikalojaus Radvilos 
Juodojo parašas. Nėra abejonės, kad anas Lietu- 
vos kancleris ir Vilniaus vaivada buvo tada svar- 
biausias patarėjas. O su Dancigo piniguočiais 
pirkliais jis pats nuo seniau jau turėjo ryšių. 

Neteko arčiau susipažinti su čia laikomu Talino 
(Revalio) miesto archyvu, spėtu evakuoti dar 
1944 m. Jo yra per 150 dėžių. Dalis dar Goslare. 
Pora dešimtų dėžių yra kažkur pakelyje paklydę 
žr patekę lenkams Silezijon. 


a 


Iš Karaliaučiaus archyvo 1944 m. nebuvo pa- 
imta *en nuo seno suorganizuota speciali archyvo 
studijoms reikalinga biblioteka (25.000 tonų). Bet 

užtat yra išgelbėtas visas kartografijos rinkinys. 
Kokių brangių ir gražių žemėlapių čia yra apie 
Lietuvos vakarinius pasienius jau nuo 16 amž.! 
Goettingeno archyvas, tiesa, neturi nei Donelai- 
čio, nei Rėzos rankraščių. Didelis yra nuostolis, 
kad nebuvo evakuota Karaliaučiaus valstyb. ir 
un-to biblioteka. Tad pasiliko ir žinomasis J. 
Bretkūno Šv. Rašto vertimas. Toji lituanistika 
esanti patekusi Vilniun. 

Kitados valstybinis Prūsų archyvas Karaliau- 
čiuje buvo netoli Sambijos geležinkelio stoties 
didžiuliame geležies ir stiklo statybos rūme, mo- 
derniškai įrengtame 1928 m. (Hansaring — A. 
Hitlerring 31). Ten dabar talpinasi viena sovietų 
biblioteka. O “Staatliches Archivlager" Goettin- 
gene yra kukliai įsikūręs archyvui nepritaikyta- 
me pastate, kur jau kiekvienas kvadr. metras iš- 
naudotas. Bet visi archyvo lankytojai, Rytprūsių 
praeities mylėtojai — pabėgėliai iš savo namų, 
apsėdę apie didelį (vienintelį) dokumentų nau- 
dojimui skirtą stalą, su džiaugsmu sklaido savo 
praeities archivalijas, kurių tiek daug pasisekė 
išgelbėti. Džiaugiamasi, kad to archyvo neištiko 
kaikurių rytų Vokietijos ir Silezijos archyvų lIi- 
kimas, kada jie pateko Moravijon. Ten po karo 
ūkininkai darėsi iš vaškinių antspaudų sau švie- 
sai žvakes... 

Naujasis archyvo direktorius Goettingene labai 
energingai gaudo kiekvieną antikvaruose sutin- 
kamą knygą apie Prūsus ir Lietuvą. Perka jis 
archyvui visą lituanistiką, nors ji dabar ir labai 
brangi. Jieško knygų po įvairiausius antikvarus, 
bet dabar lituanistikos rasti yra sunku. Leipcigo 
ir Varšuvos gaisruose daug antikvarų žuvo, ir 
apskritai iš Rytų zonos nieko neateina. Jeigu kur 
tik pasitaiko kokia knygutė, ją reikia tuojau sku- 
bėti griebti. Visas tas kitų pastangas matydamas 
Goettingene, tuoj prisimeni abiejų ministerių 
(Šaulio ir Klimo) bibliotekas ir jų likimą ... Juo 
labiau tokios mintys lenda galvon, kad laisvame 
pasaulyje, ypač Vak. Europoje, iš tėvynės ne tik 
neturime dokumentų, bet daugelio nuo 1918 me- 
tų leistų lietuviškų raštų negalima sužvejoti. 

Dr. K. Forstreuteris daug meilės ir energijos 
ideda archyvą padaryti naudotojui prieinamą. 
Jis pasirengęs kiekvienam duoti patarimų. Tie- 
siog apipila naudingomis žiniomis. Jis čia laukia 
ir lietuvių, kad jie per 600 metų Karaliaučiaus 
archyve jų praeičiai susitelkusia medžiaga labiau 
negu iki šiol savo tėvynės istorijai pasinaudotų. 


UZSIENINIS LAISVĖS KOVŲ FRONTAS 


Laisvės kovų fronto dvilypumas 


Kovos dėl laisvės su krašto pavergėjais, — 
vistiek, ar jie savo, ar svetimieji, — paprastai 
vyksta dviem frontais: vidaus bei užsienių. Ir 
mūsų tautos kova, — tiek seniau su carinės Ru- 
sijos okupacija, tiek dabartiniais laikais su bol- 
ševikinės Rusijos okupacija, — ėjo ir tebeina mi- 
nėtais dviem frontais. 

Užsieninis laisvės kovų frontas pasidaro ypa- 
tingai svarbus dėl to, kad pavergtajame krašte 
priešas ne tik teroro režimą įveda, bet ir patį 
kraštą nuo likusiojo pasaulio stengiasi aklinai 
izoliuoti. Nors šiais radijo laikais visiškos izolia- 
cijos ir negali pasiekti, vis dėlto gali užgniaužti 
pavergtojo krašto balsą, ir jo ryšius su pasau- 
liu labai ir labai susiaurinti, jau nekalbant apie 
negalimybę laisvės kovų vidaus fronto dalyviams 
atstovauti tautai užsieniuose ir praktiškai reikš- 
tis užsieniniame laisvės kovų fronte, dalyvaujant 
įvairiose tarptautinėse konferencijose, bendra- 
darbiaujant įvairiuose tarptautiniuose sambūriuo- 
se ar bet kuriuos kitus užsieninio laisvės kovų 
fronto uždavinius atliekant. 


Dėl to neatsitiktinai jau pirmosios bolševikų 
okupacijos pradžioje 1940 m. pirmieji laisvės 
kovų židiniai susidarė ne tik pačioje okupuotoje 
Lietuvoje, bet lygiagrečiai ir užsieniuose: Jung- 
tinėse Valstybėse — Amerikos Lietuvių Tary- 
ba (pradžioje Lietuvai Gelbėti Taryba), Argen- 
tinoje — Lietuvai Išlaisvinti Centras, Europoje 
— Tautinis Lietuvos Komitetas ir Lietuvos Ak- 
tyvistų Frontas. Neatsitiktinai ir per antrąją bol- 
ševikinės Rusijos okupaciją Lietuvoje, per pasta- 
rąjį Lietuvos laisvės kovų dešimtmetį užsieni- 
niame laisvės kovų fronte 1944-45 metais reiš- 
kėsi Vliko Užsienių Delegatūra, nuo 1945 m. 
reiškiasi Vlikas, 1943 m. Lietuvoje sudarytos vie- 
ningos politinės vadovybės palikuonis. Neatsitik- 
tinai ir šalia Vliko reiškiasi eilė kitų užsieninio 
laisvės kovų fronto židinių Europoje ir kitur lais- 
vajame pasaulyje. 


Pažymėtina, kad tiek 1940 m. sudarant Tau- 
tinį Lietuvos Komitetą “derinti visų Lietuvos 
diplomatinių postų ir viso pasaulio lietuviškų 
organizacijų pastangas Lietuvai atstatyti, globo- 
ti užsienyje likusius Lietuvos piliečius ir, kol 

politinės aplinkybės neleis sudaryti Lietuvos Vy- 
riausybės, bendrai ginti lietuvių tautos intere- 
sus“'), tiek 1946 m. Berno konferencijoje Vli- 
kui su diplomatais sutariant ir netrukus Vlikui 
sudarant Vykdomąją Tarybą, kad ji “vykdytų 
vyriausybės funkcijas pagal 1922 m. Lietuvos 
Konstitucijos dvasią'ž) ir kad jos “nariu užsie- 
nio politikai vadovauti kviečiamas p. St. Lozo- 
raitis'“), net užsiminta nebuvo apie tai, kad to- 
kia šiųdviejų veiksnių — vlikinio ir diplomatinio 
— simbiozė, anot min. P. Žadeikio, vieninga vir- 
šūnė, galėtų kuo kliūti Lietuvos diplomatinių ar 
konsularinių atstovybių padėčiai ten, kur jos te- 
bepripažįstamos, kaip kad vėliau nekartą kaikas 
tuo nenuoširdžiai visuomenę ėmė įtikinėti bei 
gąsdinti. 


Užsienio laisvės kovų fronto uždaviniai 


Liečiant pastarojo dešimtmečio Lietuvos 
laisvinimo pastangų užsienio fronto laimėjimus 
ar nepasisekimus, tenka turėti mintyje, kad šių 
dienų Lietuvos laisvės kovų uždaviniai iš esmės 
yra kiek skirtingi pvz. nuo tų, kokie buvo 1914- 
1918 metais. Tada visi laisvės kovų frontai — ir 
vidaus, ir užsienio — turėjo telkti savo jėgas ir 
savo veiklą laimėti Lietuvai tautų apsisprendi- 
mo teisės pripažinimą. Šiandien šiokios proble- 
mos iš viso nebėra. Šiandien Lietuvos laisvės ko- 
vų užsieninio fronto vienas pagrindinių uždavi- 
nių — sukliudyti okupanto pastangas savo agre- 
sijos padarinius įteisinti, sukliudyti jo pastangas 
tarptautiškai pripažintą mūsų tautos apsispren- 
dimą savarankiškam valstybiniam gyvenimui 
paneigti smurtu ir apgaule. Tad buvo kovoja- 
ma dėl teisės apsispręsti. Dabar kovojama dėl 
tos teises, okupanto sukliudyto, praktiško vykdy- 
mo atstatymo. Tada buvo kovojama dėl Lietu- 
vos pačios nepriklausomybės atstatymo. Dabar 
kovojama dėl nepriklausomosios Lietuvos išlais- 
vinimo. Jieškodamas palyginimo, teisininkas ga- 
lėtų tarti andai bylą ėjus dėl nuosavybės teisių 
pripažinimo, o dabar bylą einant dėl sutrukdy- 


1) Iš Bolševistinės Vergijos į Naują Lietuvą, Lietuvos 
Politinių Informacijų Biuras, Vilnius, be datos, psl. 31. 

2) “Į Laisvę" Nr. 1 (38), 1953, pusl. 36. 

3) Ibid. 

to valdymo atstatymo. Skirtinga anų laikų ir 
dabartinė Lietuvos bylos teisinė padėtis diktuo- 
ja ir užsieniniam laisvės kovų frontui skirtin- 
gus uždavinius. Kokius? 

Pirmiausia, okupanto kėslams savo agresijos 
padarinius tiesioginiu ar netiesioginiu keliu įtei- 
sinti priešpriešiais pastatyti vieningą nepalau- 
žiamą tautos valią bei apsisprendimą už valsty- 
binę nepriklausomybę, už demokratinį valstybinį 
savarankiškumą. 

Antra, pergalėti tarptautinės viešosios opi- 
nijos abejingumą Sovietų Sąjungos pavergtųjų 
kraštų laisvės siekimams bei sovietinio genoci- 
do siautėjimui ir visų pagrindinių žmogaus tei- 
sių paneigimui pavergtuose kraštuose. Tylos są- 
mokslą turi pakeisti žmonijos sąžinę nuolat su- 
krečiantieji tikrovės priminimai ir tarptautinių 
institucijų pastangos demaskuoti ir pasmerkti 
sovietinės sistemos visus nežmoniškumus, pir- 
miausia priverčiamuosius vergų darbus ir politiš- 
kai nepatikimų naikinamąsias stovyklas bei ma- 
sines deportacijas. 

Trečia, Lietuvos laisvinimo bylą prijungti 
prie bendrosios Centro ir Rytų Europos bylos, 
kaip šio Europos regiono problemų integralią da- 
lį, o Lietuvos laisvinimo balsą įterpti į bendrąjį 
sovietų pavergtųjų kraštų laisvinimo pastangų 
koncertą. 

Ketvirta, kad bendras pavergtųjų kraštų 
laisvinimo pastangų koncertas darniai skambėtų 
ir kad po išlaisvinimo senosios nesantarvės žaiz- 
dos neatsivertų, yra būtina jieškoti bendro var- 
diklio visoms buvusioms neišspręstoms tarpusa- 
vio problemoms, kad ir kaip opios jos būtų. Išsi- 
laisvinimo valandai išmušus, turi būti tarp kai- 
mynų aiškumas, kur kieno sienos eina, kur bai- 
giasi savoji ir prasideda kaimyno nuosavybė. 


Okupanto pastangos įteisinti agresijos padarinius 


Kiek svarbu Lietuvos okupantui savo agre- 
sijos padarinius įteisinti, liudija jo kiekviena pro- 
ga atkakliai kartojamas melas, esą, Lietuva per 
“Liaudies Seimą" laisvu demokratiniu savo va- 
lios pareiškimu savanoriškai įsijungusi į Sovietų 
Sąjungos respublikų šeimą. Be abejojimo, dau- 
giausia šansų savo jėgos bei apgaulės aktams į'ei- 
sinti Maskvai buvo karo metais. Iš tų laikų gau- 
sių D. Britanijos ir Jungtinių Valstybių konfe- 
rencijų su Sovietų Sąjunga (1942 m. rugpjūčio 
mėn. Maskvoje, dalyvaujant Churchilliui ir 
Roosevelto ypatingajam įgaliotiniui Harrima- 
nui, 1943 m. spalio mėn. Maskvoje, dalyvaujant 
Edenui ir C. Hulliui; 1943 m. lapkričio 28 - gruo- 
džio 1 d. Teherane, dalyvaujant F. D. Roosevel- 
tui, Churchilliui ir J. Stalinui; 1945 m. vasario 
mėn. Jaltoje, dalyvaujant F. D. Rooseveltui, W. 

Churchilliui ir J. Stalinui; 1945 m. liepos 17 — 
rugpjūčio 2 d. Potsdame, dalyvaujant H. Truma- 
nui, W. Churchilliui (C. Attlee) ir J. Stalinui, ir 
kt. siauresnio masto) žinome, kad tada Jungti- 
nių Valstybių ir D. Britanijos nuolaidumas So- 
vietų Sąjungai buvo nepaprastai toli nuėjęs. Ir 
jei vis dėlto Jungtinės Valstybės ir D. Britanija 
net anomis didžiojo “apeasemento"' dienomis bus 
turėjusios atsparumo susilaikyti nuo Sovietų Są- 
jungos agresijos padarinių Baltijos valstybėse 
tiesioginio pripažinimo, tai tam savo nusistay- 
mui jos bus turėjusios rimtų argumentų. Be 
abejojimo tą jų nusistatymą bus daug lėmęs ry- 
šium su sovietine agresija Valstybės Departa- 
mento 1940 m. liepos 23 d. pareiškimas, kad 
Jungtinės Valstybės smerkia grobuoniškus veiks- 
mus, vistiek, ar jie būtų įvykdyti jėga, ar tik 
jėgos grasinimu, kaip lygiai Jungtinės Valsty- 
bės smerkia betkurios formos betkurios valsty- 
bės, nežiūrint kaip galinga ji būtų, intervenciją 
į vidaus reikalus kitos suvereninės valstybės, kad 
ir kaip silpna ji būtų. Tą nusistatymą daug bus 
lėmęs ir prezidento Roosevelto 1940 m. spalio 15 
d. ALTo delegacijai padarytas pareiškimas, kad 
yra nesusipratimas tvirtinti Lietuvą netekus ne- 
priklausomybės, kad Lietuva nesanti nepriklau- 
somybės netekusi, bet kad jos nepriklausomybė 
tesanti laikinai nustumta į šalį. Tą sovietinės ag- 
resijos nepripažinimą Amerikoje ir D. Britanijo- 
jo bus taip pat lėmęs ir 1941 m. birželio mėn. 
visuotinis tautos sukilimas prieš bolševikus, ir už- 
sieninis laisvės kovų frontas, gal daugiausia Ame- 
rikos lietuviai. Čia minėtini ALTo atstovų kas- 
met keli vizitai Valstybės Departamente, 1943. 
9. 2-3. Amerikos Lietuvių Konferencija Pitts- 
burghe, 1945. 11. 29 - 12. 1. Amerikos Lietuvių 
Kongresas Chicagoje, toks pat kongresas 1949. 
11. 4-6 New Yorke, o taip pat ALTo delegacijų 
audiencijos pas prezidentą: 1940. 10. 15. pas F. 
D. Rooseveltą, 1946. 10. 29. ir 1948. 9. 16. pas 
H. S. Trumaną. Neužmirštinas prezidento Truma- 
no 1946. 10. 29. ALTo delegacijai pareiškimas: 
“The stand of the Government of the United 
States regarding Baltic States did not change, 
it cannot change; it's on the record... ? 
Aktyvus buvo šiuo dalyku ir Vyriausiasis 
Lietuvos Išlaisvinimo Komitetas tremtyje. Jau 
1945. 4. 18. įteikė atitinkamą memorandumą Vy- 
riausiajam Aliantų Karo Vadui gen. D. Eisen- 
howeriui, 1946. 1. 10. — memorandumą Jung- 
tinių Tautų I-jai pilnačiai, 1946. 4. 19 — memo- 
randumą JV ir D. Britanijos Užs. Reik. Ministe- 
riams, 1946. 7. 29. — memorandumą Paryžiaus 
Taikos Konferencijos 15 delegacijų ir 1949 m. 
vadinamąjį “Didijį Memorandumą" (“Memoran- 
dum on the Restoration of Lithuania's Indepan- 
čence“) D. Britanijos, Jungtinių Valstybių ir 

Prancūzijos vyriausybėms. Be to, ryšium su JV, 
D. Britanijos ir Sov. Sąjungos konferencija 
Maskvoje 1947. 3. 9-10 suorganizavo viso pasau- 
lio lietuvių badavimo protestą prieš Lietuvos 
okupaciją. O 1947. 9. 9. drauge su latviais bei 
estais įteikė peticijas Šv. Sostui, JV, Kinijos ir 
Prancūzijos prezidentams ir D. Britanijos mi- 
nisteriui pirmininkui. 

Be abejojimo, nemaža demaršų prie akre- 
dituotų vyriausybių bus darę ir veikiantieji Lie- 
tuvos diplomatai. 

Šių pastangų reikšmė juo didesnė, kad So- 
vietų Sąjunga tuo metu ypatingai buvo suakty- 
vinusi savo kėslus Baltijos valstybių okupaciją 
paversti “savanorišku į Sovietų Sąjungos respu- 
blikų šeimą įsijungimu". Tik prisiminkime So- 
vietų Sąjungos pastangas Lietuvą kaip savo res- 
publiką įvesti į Jungtines Tautas S. Francisco 
konferencijoje, arba Sovietų Sąjungos pastangas 
atstovauti Lietuvai Nuernbergo tarptautiniame 
kariniame tribunole, arba įvesti Paleckio atsto- 
vą į tarptautines pašto, radijo, susisiekimo kon- 
ferencijas. O kokia stipri tada buvo Sovietų Są- 
jungos įtaka pasaulyje, žinom iš to, kad Mask- 
va buvo įgalinta dominuoti prie Jungtinių Tau- 
tų sudarytą profesinių sąjungų tarptautinę vado- 
vybę, kad Vakarų demokratijos buvo užsimerku- 
sios net prieš sovietų flagrantišką laužymą poli- 
tinių pabėgėlių tradicinės tarptautinės prieglau- 
dos teisės. Iš Italijos, Prancūzijos, Vokietijos, 
Austrijos, Švedijos sovietai prievarta “repatria- 
vo" į tikrą mirtį tūkstančius politinių bėglių, 
tarp jų nemaža ir lietuvių. Kremliaus patikėti- 
niai Prancūzijoj, Italijoj koalicijoj su liberalais, 
socialdemokratais, krikščionimis demokratais re- 
dagavo konstitucijas, sėdėjo ministerių krėsluose, 
dominavo spaudai, radijui, darbininkų profesi- 
niam sąjūdžiui. Ne be pagrindo 1946 m. Vliko 
ir diplomatų I-oji konferencija Berne, vertinda- 
ma tarptautinę to meto tikrovę ir tardama Lie- 
tuvos laisvinimo kovai gaires, buvo priėjusi iš- 
vados, kad turime “vengti visko, kas tarptau- 
tiniame forume išprovokuotų Lietuvos klausimo 
sprendimą".!). Taigi buvo pagrįstos baimės, kad 
Sovietų Sąjungai gali pasisekti savo agresijos 
padarinius Baltijos valstybėse įteisinti. Tegu sau 
tas įteisinimas į faktinę dalykų padėtį okupuo- 
tuose kraštuose ir nieko nauja neįneštų, tačiau 
laisvės kovų fronto moralę stipriai sukrėstų. Tik 
sąvaikoje įvairių veiksnių, tarp jų nepaskuti- 
nėj vietoj ir užsieninio laisvės kovų fronto dėka, 
ta nelaimė neįvyko. 

Šiandien sovietinės agresijos padarinių ne- 
pripažinimo nusistatymas labiausiai ryškus abie- 


1) Žiūr. “Pirmosios Konferencijos Nutarimai — padėties 
įvertinimas" p. 5. 

juose Amerikos kontinentuose. Jungtinėse Vals- 
tybėse tas nusistatymas atsakingiausių vyriau- 
sybės ir kongreso sluogsnių atvejų atvejais įsak- 
miai pareikštas. Dar daugiau. 1953 m. Atstovų 
Rūmų pradėtas Baltijos valstybių užgrobimo ir 
susovietinimo tardymas yra ne tik šaltojo karo 
priemonė, bet ir pozityvus žingsnis kelyje į so- 
vietinės okupacijos pašalinimą taikingu teisės 
vykdymu. Šis Jungtinių Valstybių kongresinis 
tardymas jau pačiu savo faktu ne tik neutrali- 
zuoja sovietinę agresijos padarinių įteisinimo 
iniciatyvą, bet vietoj jos pastato sovietinės ag- 
resijos nusikalstamumą, taigi ir jos baustinumą, 
ir jos padarinių likvidavimo būtinumą. Šiai Jung- 
tinių Valstybių iniciatyvai pasireikšti, be kitų 
veiksnių, svarbų vaidmenį bus suvaidinęs ir už- 
sieninis laisvės kovos frontas, šiuo atveju Ameri- 
kos lietuviai. 

Sovietinės agresijos padarinių Baltijos valsty- 
bėse nepripažinimas Europoje nėra toks ryškus, 
kaip Amerikoje, ir nera vienodas. Tik Ispanija. 
Norvegija, Portugalija, Vatikanas šiuo atžvilgiu 
stovi vienoje plotmėje su Jungtinėmis Valsty- 
bėmis. Gaila, užsieninis laisvės kovų frontas dėl 
savo vidaus nedermės šią Lietuvai palankią pa- 
dėtį ligšiol nedovanotinai apleidęs. D. Britani- 
jos, Italijos, Prancūzijos ir daugumos kitų V. 
Europos valstybių principinis agresijos padari- 
nių nepripažinimo nusistatymas yra daugiau ar 
mažiau atmieštas tarptautinės padėties diktuo- 
jamo skaitymosi su įvykusiais faktais. Be abejo- 
jimo, ir šitokiam jų apsisprendimui daug veikia 
tiek Jungtinių Valstybių aiški pozicija, tiek už- 
sieninio laisvės kovų fronto pastangos. Tas po- 
veikis justi net faktiniame nusistatyme tų kraš- 
tų, kurie savo laiku formaliai sovietinę agresi- 
ją Baltijos valstybėse buvo pripažinę, kaip Šve- 
dija, Argentina... 

Žinia, agresijos padarinių pripažinimo grės- 
mė galutinai praeis tik pačius agresijos padari- 
nius panaikinus, t. y. Lietuvą išlaisvinus. Todėl 
ir užsieninio laisvės kovų fronto uždaviniai šiuo 
atžvilgiu visą laiką pasilieka. 


Tylos uždanga. 


Nelaimėjęs savo agresijos padarinių tarptau- 
tinio pripažinimo, okupantas pavergtiesiems 
kraštams suvirškinti pasirinko kitą metodą -- 
tylos metodą. Okupanto interesas tylos uždanga 
atskirti pavergtuosius kraštus nuo laisvojo pa- 
saulio, užmigdyti laisvojo pasaulio domėjimąsi 
pavergtųjų laisvės siekimais ir jų siaubinga da- 
lia. 

Praskleisti šią pavergtuosius žudančią ty- 
los uždangą, laimėti išsilaisvinimo kovai tarptau- 
tinės viešosios opinijos palankumą, sovietinio ge- 


nocido siaubu sukrėsti laisvojo pasaulio sąžinę, 
pažadinti jo sąmonę bolševizmo pasaulinei grės- 
mei suvokti — vis tai užsieninio laisvės kovų 
fronto uždaviniai. 

Žvelgdami į šių uždavinių vykdymą per pas- 
tarąjį dešimtmetį, regime daug pastangų. Vien 
sovietinio genocido reikalu Vlikas yra atsišau- 
kęs Jungtinių Tautų pagalbos savo memorandu- 
mais bent dešimt kartų (1946. 10. 30., 1946. 11. 
PO RRL94 755104 28.5119474-1130.,+19487:104 20.; 
1949. 5. 9., 1949. 10. 3., 1950. 11. 15.). Genocido 
problemai daug dėmesio yra ir Altas skyręs, pa- 
daręs tuo reikalu eilę vizitų Valstybės Departa- 
mentui, iteikęs jam memorandumų, intervena- 
vęs pati prezidentą. Tačiau pagrindinis ginklas 
tylos fronto kovoje yra spausdintas žodis. Ir čia 
nemaža pastangų. Jungtinėse Valstybėse Lietu- 
vių Informacijos Centro leidžiamas “Lithuanian 
Bulletin“ ir Lietuvos Pasiuntinybės Vašingtone 
leidžiamas “Current News on the Lithuanian 
Situation"“. Prancūzijoje dr. Bačkio leidžiamas 
“Bulletin Lithuanien“, Vokietijoje Vliko leidžia- 
mas ELTA-Pressedienst. Brazilijoje — “Comu- 
nicado do Consulado da Lituania em Sao Paulo". 
Eltos biuletenis pradėtas leisti ir italų kalba. Su 
H. Chambonu mirė ir Revue Parlamentaire. 

Iš atskirų leidinių išėję: (a) anglų kalba — 
J. Prunskio Fifteen Liguidated Priests in 
Lithuania, Chicaga, 1943; H. J. Harrisono Lithua- 
nia's Fight for Freedom, Londonas 1944, New 
Yorkas 1945, Vokietija 1948 ir 4-oji laida New 
Yorkas 1953; In the Name of the Lithuanian 
People, Vokietija, 1945; K. Pakšto The Lithua- 
nia's Situation, Chicaga, 1941; A. Simučio The 
Economic Reconstruction of Lithuania after 
1918, New Yorkas 1942: A. Senno The Lithua- 
nian Language, Chicaga, 1942; A. Vaičiulaičio 
Outline History of Lithuanian Literature, Chi- 
caga, 1942; K. Baltramaičio Lithuanian Affairs, 
New Yorkas, 1945; J. Petruičio Lithuania under 
Sickle 44 Hammer, Cleveland, 1945; O. Noremo 
Timeless Lithuania, Chicaga, 1943; Lithuania, 
Country 4 Nation, Vokietija, 1946; K. Pakšto 
Lithuania £ World War II, Chicaga, 1947; T. G. 
Chase The Story of Lithuania, New Yorkas 1946; 
K. Jurgėlos History of the Lithuanian Nation, 
New Yorkas 1948; J. Baltrušaičio Lithuanian 
Folk Art, Vokietija 1948; Hearken then Judge, 
Vokietija 1948; A. Šapokos Lithuania through 
the Ages, Vokietija 1948; K. Palėkio Genocide, 
Vokietija 1949; Appeal to the United Nations on 
Genocide (Vliko), Vokietija 1951; (b) prancūzų 
kalba — La tragėdie des nations baltigues, H. 
Chambon, Paris, 1946; Appel du Parti chrėtien- 
democrate de Lithuanie A V'Univers chrė'ien, 
1946; Les Etats Baltes, Ligue de droits des 
peoples, Paris. 1948; La tragėdie des Etats 


Baltes, Paris, 1952; Le sort des Etats Baltes, E. 
Turauskas, Vokietija, 1954: Les Martyrs de 
Lithuanie, Vlikas, 1954, Vokietija; (c) vokiečių 
kalba — Ein kleines Volk wird ausgeloescht, 
Zuerichas, 1947; Dr. Jungferio Litauen-Antlitz 
eines Volkes, Vokietija, 1948; Hilferuf des 
Litauischen Volkes (Socialdemokratų memoran- 
dumai), Vokietija, 1948; Notschrei eines Volkes 
(Lietuvos partizanų laiškas popiežiui), Šveicari- 
ja, 1950; (d) ispanų kalba — Čibiro - Verax 
Lituania entre Fuego Cruzado, Argentina, 1944: 
Čibiro-Verax Europa o Genghos Khan, Lituania 
y la U. R. S. S., Argentina, 1945; Detras de la 
cortina de Hiero, Argentina, 1946; Čibiro-Verax 
Diez anos de martirio, Argentina, 1950; Čibiro- 
Verax El Imperio del Genocido, Kolumbijoje, 
1954. Viso 34 leidiniai: 19 anglų kalba, 6 — 
prancūzų, 4 — vokiečių ir 5 ispanų. 

Ir vistiek, nežiūrint šio, palyginti, gausaus 
spaudinių kiekio, jaučiamas informacinės me- 
džiagos badas. Jaučiamas todėl, kad bent didžio- 
ji minėtų leidinių dalis yra senesnės datos ir 
faktiškai iš apyvartos jau iškritę. Jaučiamas ir 
todėl, kad nė vienas mūsų veiksnys ligšiol ne- 
pasirūpino išleisti pačių informacinės medžiagos 
šaltinių. Tiesa, “Lithuanian Bulletin“ savo lai- 
ku yra visą eilę genocidinių dokumentų paskel- 
bes. Bet ligšiol niekas neparūpino visus geno- 
cidinius dokumentus kodifikuoti ir su tinkamu 
komentaru išleisti. Latviai bent savo deportuo- 
tųjų sąrašą atskira knyga išleido. Ir ne tik ge- 
nocido dokumentai dūla, bet ir kita sovietinės 
politikos metodus, sovietinės agresijos vykdymą 
nušviečianti medžiaga. Pagaliau jaučiamas infor- 
macinės medžiagos badas ir todėl, kad ligšiol 
neturime kuria svetima kalba enciklopedinio po- 
būdžio, rimto išsamaus turinio, patrauklios iš- 
vaizdos informacinio leidinio apie Lietuvą. 

Laba didelės reikšmės tylos fronto kovoje 
turi svetimoji spauda, svetimieji radijai, svetimų- 
jų leidiniai. Išskyrus nesėkmę pritapti prie Eu- 
ropos Laisvės Radijo, apskritai šiais atžvilgiais 
daug pasiekta. Didelis laimėjimas yra Amerikos 
Balso lietuviškoji tarnyba. Didelis laimėjimas 
taip pat kaikurių lietuvių žurnalistų, kaip Čibi- 
ro-Verax, kun. Mincevičiaus, reikšmingi pasireiš- 
kimai svetimųjų spaudoje. Pažymėtinos ir Vliko 
Informacijos Tarnybos pastangos įeiti į sveti- 
mąją spaudą ir radiją. Pažymėtinas mūsų moks- 
lininkų bendradarbiavimas svetimųjų enciklope- 
dijose ir savo veikalų į svetimas kalbas verti- 
mas. Šiandien galima sakyti, kad sovietų pla- 
nuotas tylos sąmokslas yra likviduotas. Tačiau 
tol, kol nebus likviduota geležinė uždanga, už- 
sieniniam laisvės kovų frontui nuolat ir nuolat 
tenka šaukti laisvajam pasauliui už tuos, ku- 
riems užčiauptos lūpos. 

Fronto vieningumas. 


Gerai suprantame, kad visų sovietų paverg- 
tųjų kraštų vieningas užsieninis laisvės kovų 
frontas ir laisvajam pasauliui daugiau imponuo- 
tų ir pavergtųjų išsilaisvinimo viltį stipriau pa- 
grįstų. Vieningas tarptautinis pavergtųjų frontas 
daug paveikiau ir laisvąjį pasaulį įtaigotų, kad 
be pavergtųjų išlaisvinimo iš viso negali būti 
nei pastovios tarptautinės taikos, nei saugumo, 
nei ūkinės gerovės, ir kad todėl pačiam. laisva- 
jam pasauliui būti laisvam yra būtina ir paverg- 
tųjų laisvė. 

Suprantama, tokiame vieningame tarptauti- 
niame laisvės kovų fronte ir Lietuvos išsilaisvini- 
mo byla labiau taptų bendros didelės laisvinimo 
bylos neatskiriama dalimi. O tai mūsų laisvės 
kovai yra didžiai reikšminga. 

Negalima sakyti, kad ir praktiškai nebūtų 
nieko bandyta ir nieko pasiekta. Kaipgi. Balti- 
jos Taryba V. Vokietijoje jau 1946 m. veikia. 
Vėl New Yorke Baltijos Laisvės Komitetų glau- 
dus bendradarbiavimas, net “Baltic Freedom 
Home". Pagaliau, Baltijos diplomatų bendri žy- 
giai. Iš pažiūros tikra vienybė. Dr. Anysas jau 
ir konstituciją tam tikrai federacijai suprojek- 
tavęs. Tačiau praktiškai ne tik iki federacijos, 
bet ir iki tvirtesnio laisvinimo kovos vieningu- 
mo dar toli šaukia. Vienur dėl savojo “aš"" per- 
dėto jautrumo, antrur — dėl perdėto jautrumo 
kaikurių didesniųjų gestams ir išvis dėl stokos 
susidomėjimo Baltijos vieningumu, trečiur — 
dėl tautinio fronto nevieningumo ir tarpusavi- 
nių varžybų dėl pirmavimo, o visur — dėl sto- 
kos tarpusavinio baltiškojo solidarumo. 

Nemaža bandyta ir platesnėj nei tik Baltijos 
valstybių plotmėj. Laisvosios Europos Komiteto 
globojamos bene devynios studijų komisijos jau 
kuris laikas nagrinėja atskiras valstybinio gyve- 
nimo sritis Centro ir Rytų Europos plotmėje. (0 
Centro ir Rytų Europos Konferencija (toks eg- 
zilinių politikų sambūris) nemaža ir praktiškų 
veikmų laisvinimo reikalais yra padariusi. Ta- 
čiau kiekvienu atveju tai tėra labai netobulas 
tikros Centro ir Rytų Europos bendros egzilinės 
atstovybės, juoba vadovybės surogatas, geriav- 
siu atveju užuomazga. O jei ta užuomazga visą 
laiką tik užuomazgos stovyje, tai ne tik dėl to, 
kad išsilaisvinimo kovoj populiaresni tautiniai 
motyvai, negu tarptautiniai, tautinė valstybs, 
kaip antvalstybė, bet ir dėl to, ir gal labiausiai 
dėl to, kad ta užuomazga negali atsiremti tau- 
tinių laisvės kovos frontų vieningumu. Mat, tarp- 
tautinį laisvės kovų fronto vieningumą pirmiau- 
sia sąlygoja pačių tautinių frontų vidaus vie- 
ningumas. Į tarptautinį vieningumą kelias tik 
per tautinį vieningumą. Tautinio fronto nevie- 

ningumas pastoja kelią ir tarptautinio fronto 
vieningumi. Jė 

Maža to. Tautinio fronto nevieningumas 
kliūva ir jieškant bendro vardiklio toms proble- 
moms, kurios savo laiku akla siena kaimyną nuo 
kaimyno buvo skyrusios. Jis taip pat kliūva ir 
pasiruošimams tam atvejui, jei kaikurie su- 
rizge kaimynystės santykiai tektų perduoti ko- 
kiam tarptautinio teisingumo tribunolui narplio- 
ti. Neturėdama natūralių sienų ir būdama dviejų 
pasaulių kryžkelėje, mūsų tauta amžių būvy- 
je savo gyvenamosios erdvės pakraščius yra taip 
atskiedusi svetimomis priemaišomis, kad šiandien 
kaikur nelengva mūsų etnografines ribas objek- 
tyviai nuspręsti. Kai prof. A. Tumėnas Lietuvos 
sieną kėlė iki Smolensko, jis tam turėjo rimtų 
argumentų. Užsieninis laisvės kovų frontas turi 
kruopščiai sulasyti ir paruošti įrodomąją me- 
džiagą, kad būtų galima panaudoti visi argumen- 
tai objektyviam sprendimui prieiti ir pretenzin- 
giems kaikurių Lietuvos kaimynų svaičiojimams 
surealinti. Faktiškai, neskaitant kolektyvinio 
Lithuania in Twin Teutonic Clutch, LAIC, 1945, 
New Yorkas ir prof. K. Pakšto mimeografuoto 
The Problem of Lithuania Minor, 1946, daugiau 
nieko neturime. O ir minėtųjų nėra apvyvar- 
toje. Lietuvos Laisvės Komiteto Sienų Komisi- 
jos suplanuoti veikalai Lietuvos Rytų ir Vaka- 
rų problemų sprendimo medžiagai pateikti ne- 
pajuda iš vietos, nes nėra, kas juos finansuoja. 
Ar visa to akivaizdoje negalima tarti, kad tau- 
tinio laisvės kovų fronto nevieningumas yra vie- 
nas stipriausių okupanto talkininkų? 

Deja, iki tautinio vieningumo mūsų užsie- 
ninis laisvės kovų frontas dar labai labai toli. 
Ir tai nėra tik mūsų tautinė tremties nelaimė. 
Apskritai tremties išcentrinės jėgos, nepalyginti, 
didesnės, kaip įcentrinės. O blogiausia, kad trem- 
ties laikas veikia išcentriškai. Įveikti šį tremties 
skatinamą išcentriškumą yra permanentus užsie- 
ninio laisvės kovų fronto uždavinys. Negalima 
neigti, kad šiuo atžvilgiu mūsų užsieninis fron- 
tas ligšiol būtų buvęs abejingas. Visa eilė pla- 
tesnio ar siauresnio mssto tarpgrupinių pasitari- 
mų nuo 1945 m. iki pat pastarųjų dienų, 1946 
m. I-oji Vliko atstovų ir diplomatų konferencija 
Berne, 1947 m. II-oji Vliko atstovų ir diplo- 
matų konferencija Paryžiuje, 1948 m. Vliko at- 
stovų ir krašto įgaliotinių konferencija Badene, 
1950, 1951, 1952, 1953 m. Vliko - Lozoraičio pa- 
sitarimai Romoje, Nicoje, Reutlingene, Paryžiu- 
je. Vis tai liudija, kad pastangų spirtis išcentri- 
nei jėgai būta, tik jos nedavė lauktų vaisių. Ne- 
svarstant nesėkmės priežasčių, nesvarstant, ko- 
dėl net kaikurie atskiri laisvės kovų fronto kom- 
ponentai kartais vienybės vardu stengiamasi 
dirbtiniu būdu pulverizuoti, negslima nekonsta- 


tuoti, kad mūsų laisvės kovų užsieninis frontas 
privalo skubių radikalių priemonių. Po ilgesnių 
pastangų lenkai vis dėlto yra pasiekę tam tikros 
konsolidacijos. Vadinasi, galima ir prieš disper- 
sinę tremties srovę irtis. Gal tam reikia daugiau 
patyrusių irklininkų. Gal nei irklai, nei pats lai- 
vas prieš dispersinę tremties srovę irtis nepritai- 
kytas. Patikrinkime. Kas taisytina — taisykime, 
bet tik nepasiduokime inercijai, rutinai ir susto- 
jusio laikrodžio įtaigai, kad, laikrodį sustabdę, 
sustabdysime ir laiką. 


Dar tektų paliesti užsieninio laisvės kovų 
fronto uždaviniai ir jų vykdymas antvalstybės 


PAULIUS 
S LELINGIS 


SENELĖS PASAKA 


Ilgai ilgai neges mažytis žiburėlis 
Ir pasaka senelės nesibaigs 

Apie devynis brolius jųjų 

Ir karalaitę grožio nuostabaus. 


Taip gera bus klausytis josios mažutėliams. 


Senelės pasaka tokia ilga... 


Už lango ūžaus vėjas, pirkioje — ratelis ... 


Ir tils. Nutils. Tyla, tyla... 


atžvilgiu (ne tik Baltijos valstybių tarpusavinių 
santykių plotmėje, bet ir visos Centro ir Rytų 
Europos antvalstybiniame organizme ir visoj eu- 
ropinėj antvalstybinėj sąrangoj) ir mūsų tauti- 
nių diasporų laisvajame pasaulyje lietuvybės iš- 
laikymo atžvilgiu. (Dr. Girniaus teisingu paste- 
bėjimu, “netekus savosios valstybės, laisvės ko- 
va virsta kova už tautinės gyvybės bei tautinės 
sąmonės išsaugojimą").!) Tačiau dėl šių užsie- 
ninio laisvės kovų fronto uždavinių specifišku- 
mo apimties juos tenka išskirti, paliekant atski- 
riems rašiniams. 


1) Dr. Girnius — Tautiniai Mūsų Uždaviniai Tremtyje, 
Wuerzburgas, 1947 m., pusl. 9. 


LLOLP-SBIENŽĖ 


Tyliai tyliai pulkite, žvaigždės, 
Ir, naktie, akimis angelų 

Taip nežvelk tu į manąją laimę, 
Nepažadinki jos iš sapnų. 


Tyliai tyliai pulkite, žvaigždės, 
Debesėliai, sparnais angelų 
Neužstokit manosios jūs laimės, 
Neužtemdykit josios sapnų. 


Tyliai tyliai supkitės, bangos, 
Nesiliekit iš marių gelmių. 
Tesapnuoja pavasario: dangų 
Ir žvaigždes akimis angelų. 


Tyliai tyliai pulkite, žvaigždės, 
Debesėliai, sparnais angelų 
Neužstokit manosios jūs laimės, 
Neužstokit josios sapnų. 

DU LiETUVIAI — DIDIEJI EUROPIEČIAI | 


J. Baltrušaitis ir O. Milašius 


JEONSA S GRAN S 


Čia norėčiau pasidalyti mintimis apie du dide- 
lius lietuvių poetus — Jurgį Baltrušaitį ir Os- 
karą Milašių — kurių kaulai palaidoti toli nuo 
Lietuvos — Prancūzijos žemėje. Vienas jų — Mi- 
lašius — yra miręs Fontainebleau prieš 15 metų 
'1939 m. kovo 3 d.), o antrasis — J. Baltrušaitis 
— Paryžiuje prieš 10 metų (1944 m. sausio 4 d.). 
Tačiau tų dviejų lietuvių gyvenimas bei veikla, 
kurie turi nevieną bendrą bruožą ir atskleidžia 
vieną kitą aktualią problemą, netelpa vien lie- 
tuvių tautos ir valstybės rėmuose. Į juos reikia 
žiūrėti plačiau, kaip į savo laiko europiečius. 


Todėl čia pirmiausia ir noriu trumpai pažvelg- 
ti, kuo J. Baltrušaitis ir O. Milašius yra panašūs 
ir kuo skirtingi, kaip lietuviai, kaip europiečiai 
ir kaip poetai. O jei tai paaiškės, gal bus aiškiau 
matyti, kuo juodu siejasi su lietuvių tautos tra- 
gedija, kuri šiais sutemų ir antihumanizmo lai- 
kais ypač rūpi. 

Metę pirmąjį žvilgsnį į J. Baltrušaičio ir O. Mi- 
lašiaus gyvenimą bei veiklą, pastebime nevieną 
panašumą. Juk jiedu abu yra poetai, jiedu abu 
yra Lietuvos diplomatai, kurie savo brandžiau- 
sius metus (tarp 42 ir 65 m.) yra paskyrę atsikū- 
rusios Lietuvos valstybės interesams atstovauti 
ir ginti svetimose valstybėse — J. Baltrušaitis 
Sovietų Sąjungoj, o Milašius — Prancūzijoj. Jie- 
du panašūs taip pat tuo, kad savo gražiausius me- 
tus praleido svetur, toli nuo Lietuvos, o savo po- 
etine kūrybą pradėjo svetimomis kalbomis. Kaip 
voetai, ne Lietuvoj pradėję savo darbą, jiedu taip 
pat nuošaliai yra stovėję nuo socialinių ir politi- 
nių kovų, su kuriomis buvo susijęs lietuvių tau- 
tinis atgimimas ir savos valstybės atstatymas. Bet 
jiedu, Baltrušaitis ir Milašius, niekeno neragi- 
nami, savo noru įsijungė į Lietuvos valstybės 
kūryba, kai tik, pirmajam karui baigiantis, Lie- 
tuvai sušvito seniai lauktos laisvės rytas. Nuo 
tada jiedu savo asmenine ir oficialine veikla, sa- 
vo raštais (asmeniniais ir oficialiniais) nenustojo 
sielotis Lietuvos reikalais iki gyvenimo galo. Lie- 
tuvių tautos prisikėlimas ir susiorganizavimas J. 
Baltrušaičiui ir O. Milašiui turėjo lemiamos reikš- 


*) Paskaita skaityta š. m. balandžio 4 d. lietuvių ben- 
druomenei Paryžiuje. 

mės, kaip lietuviams. Todėl čia galime pasakyti, 
kad ne tik lietuviai ir Lietuva jiedviems skolingi, 
bet taip pat jiedu skolingi nepriklausomai Lietu- 
vai, nes jos laisvė tų vyrų gyvenimą padarė vis- 
pusiškesnį, prasmingesnį ir tikresnį. 

Tačiau tiedu lietuviai, maždaug vienodai tar- 
navę Lietuvai per 20 su viršum metų, buvo skir- 
tingos socielinės kilmės. Jaunesnysis jų — Mila- 
šius (gimęs 1877 m.) — buvo bajoras—aristokra- 
tas, didelių žemės plotų savininkas istorinės Lie- 
tuvos ribose. Jis buvo lietuvis ne lietuvių kalba, 
kurios jis mažai temokėjo, bet iš šeimos paveldėta 
senosios Lietuvos tradicija, savo asmenine sąmo- 
ne ir apsisprendimu Lietuvos valstybei. Poetas 
Milašius gerai atsiminė, kad jo prosenelis Juoza- 
pas Milašius, kuris turėjo keletą dvarų prie Kau- 
no, buvo senosios Lietuvos pareigūnas karaliaus 
Stanislovo Poniatovskio laikais. . Poeto senelis, 
Arturas Milašius, kuris gyveno Gudijoj, buvo pa- 
siryžęs kovotojas už senosios Lietuvos ir Lenki- 
jos atstatymą tais laikais, kai visoj Europoj ma- 
žosios tautos sustiprino kovas dėl laisvės. Todėl 
poeto senelis, Ad. Mickevičiaus amžininkas, 1830 
metais sukilėlių gretose su ginklu stojo kovoti už 
senaja valstybę. Sunkiai rusų sužeistas Ostrolen- 
kos mūšyje (Balstogės apskrity prie Narevo 
upės). jis turėjo bėgti iš savo krašto ir ilgai gy- 
venti Italijoj, kaip tremtinys. Poeto tėvas, Vla- 
dislovas Milašius, nors ir nėbuvo stojęs į kovą su 
rusais 1863 metų sukilime, nes gyveno per toli 
nuo sukilimo židinių, per visą gyvenimą tebesi- 
nešiojo Lietuvos valstybės sąmonę. Šitą sąmonę 
jis perdavė ir savo sūnui, kaip poetas pats man 
yra liudijęs. 

1917 metais, kada plačiai pasklido tautų apsi- 
sprendimo teisės principai, stipriai remiami tuo- 
metinio Jungt. Amer. Valstybių prezidento W. 
Wilsono, O. Milašius tarnavo Prancūzijos užsienio 
reikalų ministerijos spaudos skyriuje. Jis tada 
nepažinojo nė vieno lietuvio, suformuoto tokių 
vyrų. kaip Daukanto, Basanavičiaus, Kudirkos, 
Ma'ronio ar Vaižganto. Kitaip sakant, tada Mila- 
šius neturėjo iokio ryšio su tais žmonėmis, kurie 
buvo lietuviai ne tik savo sąmone, bet ir lietuvių 
kalba. Galima sakyti, kad būdamas visai vienas 
Drancūzijos sostinėj, O. Milašius išeina į spaudą, 


rašydamas apie Lietuvą, kurios vardas Vakarų 
Europoj buvo beveik užmirštas. Šitas momentas 
labai charakteringas Milašiui, kaip lietuviui. Jis, 
kaip ir daugelis Lietuvos bajorų-aristokratų, lie- 
tuvių kalbos beveik nemoka, bet jis turi lietu- 
višką valstybės sąmonę — ir tai tokią stiprią, kad 
ji nugali pusiau lenkiškos, pusiau prancūziškos 
kultūros tradicijas, kuriose poetas buvo išaugęs 
ir subrendęs. 

spaudą (“L'Affranchi" laikrašty) ginti Lietuvos 
reikalų išreiškia stiprią Lietuvos valstybinę są- 
monę ir nemažiau stiprų pareigos jausmą, užten- 
ka čia priminti. kad lenkai žymiai anksčiau savo 
tautiečiams poetą Milašų buvo nurodę, kaip len- 
ką. Lenkai pirmieji pradėjo versti į savo kalbą 
prancūziškai parašytus Milašiaus kūrinius. Jie 
dar prieš pirmąjį pasaulini karą buvo išleidę Mi- 
lašiaus verstinių raštų rinkinį ir jo įžangoje pa- 
rašę, kad Milašius esąs lenkas. Jau tai, kad mūsų 
poetas buvo bajoras, mokėjo lenkiškai kalbėti ir 
buvo susilaukęs savo kūrinių vertimų lenkų kal- 
ba, atrodo, turėjo pakreipti Milašių į Lenkijos 
pusę. Tačiau ir šitokiose gundančiose aplinkybė- 
se jis nenuėjo su lenkais, kaip nevienas lenkiškai 
kalhančių mūsų bajorų yra padaręs anksčiau ir 
vėliau negu 1917 m. Milašius nuėjo Lietuvos 
reikalų ginti, nors nė vienas suvarginto, bet al- 
gimstančio krašto žmogus jam nebuvo parodęs 
jokio palankaus gesto. 

Todėl ir reikia čia pabrėžti, kad Milašių lietu- 
viu padarė ne kalba, bet Lietuvos valstybinė są- 
monė, kurią jis buvo paveldėjęs iš savo šeimos. 
Be abejo, prie to prisidėjo ir pareigos jausmas, 
dvejopas jausmas: bajoriškos pareigos — savai 
valstybei, ir grynai žmogiškos pareigos — tam, 
kas yra labiausiai skriaudžiamas ir kas labiausiai 
reikalingas gynėjų. O anais 1917—18 metais Lie- 
tuva jų buvo labai reikalinga. Ir todėl Milašiaus 
įstojimas tada į Lietuvos gynėjų eiles mums yra 
dideliai brangus. Brangus jis žmogiškos pareigos 
šviesia sąmone ir brangus tuo, kad Milašius įėjo 
i tą labai negausią saujelę Lietuvos aristokratų, 
kurie istorinę bajorišką Lietuvą sujungė su nau- 
jųjų laikų demokratine Lietuva. Jis nusilenkia 
demokratijos principui — tautos daugumos va- 
iai — ir savo noru nueina jai tarnauti. Ir čia 
Milašius susitinka dvasiškai su Baltrušaičių, su 
demokratu. Ir aristokrato bajoro sūnus Milašius 
ir kaimiečio ūkininko sūnus Baltrušaitis nueina 
tuo pačiu keliu — dirbti Lietuvai, kuri nežino 
luomų. bet brangina kūrėjus — poetus, mūsų lai- 
kais pratęsiančius nežinomų autorių lietuviškas 
dainas. 

Ir šituo pastaruoju atžvilgiu kaip tik mums 
brangus J. Baltrušaitis, nes jis lietuvis pirmiausia 
yra kalba, dainų, pasakų ir originalių papročių 


kultūra. Kai O. Milašius su ja arčiau susipažino 
tik į gyvenimo galą, tai J. Baltrušaitis ioj buvo 
panertas nuo pat lopšio, nes buvo gimęs pačioj 
entnografinės Lietuvos širdy ūkininkų šeimoj. 
Apie savo vaikystę J. Baltrušaitis rašo: “Nuosta- 
baus skaitymo ir rašymo meno, be kita ko labai 
anksti, aš įgijau savamoksliu namie, ir iki devy- 
neriu metų Mano protas turėjo tenkintis kelių 
knygų ir kelių senų kalendorių turiniu, kurie 
pritiktinai pakliūdavo į užkampio vienkiemį. Bet 
daug geresnėse sąlygose vystėsi mano vaizduotė. 
Čia buvo ir neužmirštamos mano motinos pasakos 


— kartais jos pačios sukurtos — ir nykūs lietu- 
viški padavimai apie visą tą plėšrią šuns galvo- 
mis ir šuns širdimis padermę ... Ir svarbiausia, 


kad per kelis kilometrus nuo mano tėviškės te- 
ka Nemunas su boluojančiomis nuo pavasario iki 
rudens prūsiškų baidokų burėmis ir pilių griuvė- 
siais, kurie, anot žmonių pasakojimo, tenai sto- 
vėjo nuo kryžiuočių laikų. Ypač mane traukė pi- 
liakalniai ir apylinkės miškai, kurių giliuose tan- 
kumynuose, po šimtamečių medžių šakomis, te- 
bebuvo galima matyti lauko griovių, šulinių ir 
tvenkinių žymės. Labiausiai mėgdavau klajoti 
lietuviškais sodžiaus keliais su palinkusiais ir nuo 
laiko bei darganų pajuodavusiais kryžiais, kurie 
man ikvėpė jaudinantį seno ir skausmingo Gol- 
gotos kelio vaizdą (iš J. Aisčio straipsnio “Jurgis 
Baltrušaitis", rinkinys “ Poezija", Boston, 1948). 


Taigi, J. Baltrušaičio vaikystės aplinka visai 
kitokia negu gudiško Čerejos dvaro sodai ir tven- 
kiniai. kurie žadino O. Milašiaus vaizduotę. Tai 
etnografiškai lietuviška aplinka, kuri įspaudė sa- 
vo žymes į J. Baltrušaičio sielą visam gyvenimui. 
Neužmiršo Baltrušaitis Lietuvos nė tada, kai nuo 
studentavimo laikų jis pradėio gyventi Maskvoje, 
kur vėliau sukūrė ir savo šeimą. Kai Lietuvą 
ištiko I-jo pasaulinio karo nelaimės, J. Baltrušai- 
tis ėjo savo žmonėms į pagalbą. Poetas J. Aistis 
apie tai rašo: “Karo veiksmai pastūmėjo daugelį 
lietuviu traukti i Rusijos gilumą. Nemažas jų 
skaičius atsidūrė Maskvoje. Pabėgėlių tarpe bu- 
vo nemaža mokslus einančios jaunuomenės. Bal- 
trušaitis visa širdimi įsitraukė lietuviškon veik- 
lon ir dirbo Lietuvių Pabėgėlių Komitete. Bal- 
trušaičiai įsteigė pabėgėlių mokslus einančiam 
jaunimui bendrabutį, kurio vedėja buvo Baltru- 
šaitienė " 

Vėliau J. Baltrušaitis įsijungė į atsistačiusios 
Lietuvos diplomatinę tarnybą. Kaip Lietuvos de- 
legacija prie Versalio taikos derybų pasiskyrė O. 
Milašių savo sekretorium, kuris paskiau tapo pir- 
muoju Lietuvos atstovu Paryžiuje, taip kita Lie- 
tuvos delegacija taikos deryboms su Sovietų Są- 
junga paskyrė J. Baltrušaitį pirmuoju Lietuvos 
atstovu Maskvoje. Šitose pareigose jis išbuvo 20 
metų. kartais kiauras naktis akių nesudėdamas 

ir pats šifruodamas tarnybines telegramas. 1939 
metais J. Baltrušaitis buvo iš Maskvos perkel- 
tas į Lietuvos pasiuntinybę Paryžiuje, kur gyve- 
no jo sūnaus šeima. Paryžiuje jis ėjo pasiuntiny- 
bės patarėjo pareigas, kuriose neseniai buvo dir- 
bęs O. Milašius. Šitaip tose pačiose pareigose Lie- 
tuvos diplomatinėje tarnyboje simboliškai susiti- 
ko istorinės Lietuvos tradicijų sūnus O. Milašius 
su etnografinės demokratiškos Lietuvos sūnumi 
J. Baltrušaičiu. 


Bet jau iš to, kas pasakyta, matyti, kad tiedu 
mūsų poetai netelpa Lietuvos reikalų ir interesų 
sferoje. Jų veikla ir gyvenimas siekė plačiau ir 
toliau. Jie buvo giliai įsigyvenę į Europos konti- 
nento kultūrą, susiję su savo laiko problemomis, 
kuriomis gyveno šviesieji žmonės visoj Europoj. 
Jiedu — europiečiai tiek savo poezijos stiliumi, 
tiek krikščioniška pasaulėžiūra bei dorove, nes 
krikščionybė yra europinės kultūros vienas pa- 
čių pagrindinių veiksnių. 


Kad šitos tezės neatrodytų tuščios, reikia pri- 
minti keletą faktų, siejančių juos su Europa. Pir- 
miausia, abu mūsų noetai yra buvę dideli keliau- 
tojai, išveažinėję Europą skersai ir išilgai — nuo 
Rusijos iki Isnanijos, nuo Anglijos ir Skandinavi- 

jos iki Italijos. Tačiau tose kelionėse jiedu laiko- 
si skirtingai. Apie O. Milašių Edmond Jaloux 
rašo: “Milašius priminė senosios Europos aristo- 
kratus, kurių galima sutikti tiek Varšuvoje, 
kiek Londone, tiek Romoje, kiek Paryžiuje“. O 
G. I. Židonytė priduria: “Nuo savo pirmosios ke- 
lionės iš Čerejos į Paryžių iki savo dienų pabai- 
gos jis nenustojo keliavęs po pasaulį." Apie J. 
Beltrušaičio europines keliones J. Aistis rašo: 
“Baltrušaitį traukė Vakarų Europos kultūra, ir 
iis keliaudavo kasmet, tai vienoje, tai kitoje vie- 
ioje ilgiau apsistodamas.'' Šitose kelionėse J. Bal- 
trušaitis mums atrodo visuomeniškas, atviras, 
jieškąs pažinčių ir santykių su žmonėmis. Todėl 
“is susipažįsta su savo laiko (XX amž. pradžios) 
kultūrinio gyvenimo garsenybėmis: su skandina- 
vais Strindbergu ir H. Ibsenu, su garsiu anglų 
teatrologų Gordonu Craigu, su italu Giovanni 
Papini Visai kitoks yra Milašius. Jis savo kelio- 
nės» jokių garsenybių nejieško, kaip jis jų spe- 
cialiai nejieškojo nė Prancūzijoj, kur ilgiausiai iš- 
gyveno. Iš europinių garsenybių jis šiokių tokių 
santykių yra turėjęs su Rainer Maria Rilke, ku- 
ris dar tada nebuvo išgarsėjęs. Teisingiau bus pa- 
sakius. kad Milašius žmonių vengė. Todėl savo 
kelionėse jis domėjosi lankomų kraštų mirusiais 
rašytojais, miestų retenybėmis, kurios yra pa- 
žymėtos žmonių darbų praeinamumo ir nyksta- 
mumo ženklais. Jis, galima sakyti, buvo vienišas 
keleivis, klajotojas. Todėl G. I. Židonytė ir sako, 
kad “Milašius buvo klajojantis europietis.“ 


Tiedu mūsų keliaujantieji europiečiai, mokė- 
Aami keletą Europos kalbų, kurias patobulino be- 
keliaudami, nepaliko šito turto neišnaudoto. Jie- 
du Europos rašytojų kūrinius stengėsi paskleisti 
tarp Žmonių, kurių tarpe ilgiausiai gyveno. Todėl 
J. Baltrušaitis į rusų kalbą vertė Strindbergo, 
Ibseno, G. d'Annunzio ir kitų veikalų. (Tų ver- 
timų susidaro apie keliasdešimt tomų). Tik čia 
reikia pridurti, kad J. Baltrušaitis tai atliko ne 
vien malonumo ar vidinio reikalo skatinamas, 
bet ir savo šeimos pragyvenimu rūpindamasis. O. 
Milašiui šis pastarasis rūpestis prieš I-jį pasauli- 
nį karą nebuvo aktualus, nes jis buvo pakanka- 
mai turtingas. Taip ir vertimą į prancūzų kalbą 
jis žymiai mažiau tėra davęs negu Baltrušaitis. 
O. Milašius daugiausia dėmesio kreipia į poezijos 
kūrinių vertimus. Iš jo suplanuotų trijų tomų, jis 
prancūzams tera palikęs tik pirmąjį vardu Chefs- 
d'ouvres lyrigues du Nord, kur išspausdinti vo- 
kiečių Goethės ir Schillerio ir anglų Byron, Shel- 
lev. Coleridge, D. G. Rossetti kūriniai. Milašius 
taip pat vertė į prancūzų kalbą lietuvių dainas 
bei pasakas ir iš lenkų kalbos A. Mickevičiaus 
porą kūrinėlių. I šitą mūsų tautiečių tarpininka- 
vimą tarp europiečių ir kiti nenaliko visiškai abe- 


jingi mūsų poetų atžvilgiu. Eva Amendola yra 
išvertusi J. Baltrušaičio eilėraščių rinkinį “Zem- 
nyje Stupeni" (Žemės pakopos) į italų kalbą, o 
O. Milašiaus kūrinių yra išverstų į lenkų, ispanų, 
anglų ir lietuvių kalbas. Jų tarpe plačiai publikai 
labiausiai suprantama jo draminė poema “Mi- 
guel Manara'. 


J. Baltrušaitis ir O. Milašius su Europa ben- 
dradarbiauja ne tik gausiomis kelionėmis, kelių 
kalbu mokėjimu ir poetų bei rašytojų kūrinių 
vertimais. Jiedu taip pat buvo įsijungę į savo lai- 
ko Europos literatūrines, pasaulėžiūrinės ir reli- 
gines sroves. 


Išauklėtas ateistinėje dvasioje, kurią 19 amž. 
antroje pusėje buvo sukūręs pozityvizmas ir 
scientizmas, O. Milašius skaudžiausiai išgyveno 
savo pasaulėžiūrinę krizę, nes nedaug betrūko, 
kad jis būtų savo gyvenimą baigęs savižudybe .. 
Nugalėjęs savy pozityvistinio ateizmo sloguti, 
Milašius apie 1910—11 metus pasuko į idealizmą 
bei spiritualizmą, kurie matomai atgyja tuo laiku 
(19 amž. pabaigoj ir 20 amž. pradžioj) Europos 
intelektualų tarpe, nors šiaip paprastuose žmo- 
nėse, ypač katalikų Bažnyčioj jie nebuvo niekada 
užgesę. Juk maždaug anuo metu į katalikybę 
grįžta tokie vyrai, kaip Fr. Jammes, Ch. Peguy, 
P. Claudel ir J. Maritain, kurių du pastarieji su- 
silzukia pasaulinio garso. Pažymėtina, kad anuo 
laiku išryškėia vitalizmo ir vadinamųjų teosofų 
mistika, ir šiek tiek panteizmas, kuris veikia 
mūsų Vydūną ir M. K. Čiurlionį. Milašius tokios 
nuotaikos žmonėmis ir rašytojais taip pat domisi. 
Tačiau juo tolyn, juo labyn jis susisieja su di- 
džiaja Europos dvasios formuotoja krikščionybe. 
Tai ypač liudija jo draminės poemos “Miguel Ma- 
nara" ir “Meėphiboseth", kurios yra parašytos 
1911— 12 metais. Milašius nueina į meilės misti- 
ką. Šventas Raštas pasidaro jo pagrindine knyga. 

Apie J. Baltrušaičio pasaulėžiūrines ir dvasios 
kovas mažiau žinome negu apie Milašiaus. Ta- 
čiau idealistinė ir spiritualistinė srovė, kuri ėjo 
per Europos intelektualus 19 amž. pabaigoj ir 20 
amž. pradžioj, yra pasireiškusi ir J. Baltrušaity. 
Jo paskaita “Apie meno esmę ir menininko kūry- 
binę pareigą“ 1915 metais Maskvos Religinės- 
Filosofinės Draugijos salėje jau daug ką pasako. 
O Rusijoj tuo laiku snpiritualistinis atgimimas gal 
net buvo gyvesnis arba bent platesne srove reiš- 
kėsi negu Vakarų Europoj. Tą dvasinio atgimimo 
gyvumą ir platumą Rusijoj ypač stipriai pabrė- 
žia Paryžiaus universiteto profesorius Pierre Pas- 
cal. 

Nurodęs, kokią didelę reikšmę tam atgimimui 
vyra turėjęs Vl. Solovjovas, P. Pascal sako: “Ta 
spiritualistinė kryptis, prieštaraudama pozityvis- 
tinėms tendencijoms, kurios anksčiau vyravo Ru- 


J. Baltrušaitis 


sijoj, ima dominuoti naujojoj kartoj amžiaus pra- 
džioje. Mokyčiausiems ir protingiausiems žmo- 
nėms jau gana tų paviršutinių nihilistinio utilita- 
rizmo ir materialistinio obskurantizmo aiškinimų. 
Visi minties žmonės jaučia dvasinių vertybių rei- 
kala. Tai nebūtinai reiškia grįžimą į stačiatikių 
bažnyčią, kaip tokią, ir tiek. Tai yra drauge dau= 
giau ir mažiau", sako P. Pascal (paskaita Laisv. 
Europos Kolegijoj 1953 m. rugsėjo 18 d.). Todėl 
šito naujo spiritualizmo paveikti Bulgakovas ir 
Berdiajevas atsisako marksizmo ir grįžta į krikš- 
čionybę. Todėl rašomos ir leidžiamos religinės ir 
filosofinės knygos naujoje dvasioje, o Petrapily 
ir Maskvoj steigiamos religinės filosofinės drau- 
gijos, kurios organizuoja paskaitas ir disputus. 
Todėl ir mūsų J. Baltrušaičio paskaita vyksta 
Religinės-Filosofinės Draugijos salėje. 

Bet dar svarbiau, kad tos paskaitos mintys yra 
idealistinės dvasios, skiriančios menininkui dide- 
lę pareigą — atsiplėšus nuo žemės, kilti į dieviš- 
kas augštumas, į neišreiškiamą didžiąją Paslzptį, 

kurią nujaučia kūrėjo dvasia. Šitoj paskaitoj J. 
Baltrušaitis, be kito, kalbėjo: “Kiekvienas tikrai 
meniškas kūrinys yra liturgiškas savo giliausiose 
šaknyse ir religiškas savo augščiausiose viršūnė- 
se". Šitokiame mene lauko gėlytė ir rasos lašelis, 
kaip gyvos vieningos pasaulio begalybės gran- 
dys, reiškia visuotinės valios alsavimą. Toksai 
menas liudija tiesą, o “liudydamas tiesą — liudys 
Dievą, ir tik ta sąlyga jis galės pasiekti visos sa- 
vo išlaisvinančios galybės ir visos savo kerinčios 
jėgos". “Kiekvienu atveju, paklusimas amžinajai 
Dievo valiai žmoguje ypatingai turi būti nuro- 
domas ir skatinamas mūsų laikais, kada dar ne- 
visas menas žino, kur eiti". O šitie reikšmingi 
posakiai labai artimi vakariečio kataliko P. Clau- 
del pažiūroms. 


Tiesa, kad šitos paskaitos vietos, kur mūsų 
poetas kalba apie visuotinę valią, padvelkia pan- 
teizmu. Šitos pasaulėžiūros bruožų matyti ir jo 
poezijoj. Tačiau tas poeto panteizmas atrodo pa- 
viršiaus žievė, gamtininko svarstymų priemaišos, 
nes sielos gelmėse J. Baltrušaitis yra krikščionis, 
su didele aukos ir kryžiaus sąmone. Kad J. Bal- 
trušaitis buvo krikščioniu, tai mums liudija, be 
kita ko, J. Aistis šitaip rašydamas: “Evangelijos 
buvo jo mėgstamiausia knyga. Su ja niekad ne- 
siskirdavo ir nuolat skaitydavo. Dažnai kartoda- 
vo šį Evangelijos posakį: Apsivilkite meilės dra- 
bužiu''.*) 


J. Baltrušaitis ir O. Milašius savo poezijos sti- 
liumi, jos poetinėmis priemonėmis, taip pat yra 
susiję su Europa: jiedu abu yra daugiau ar ma- 
žiau simbolistai arba neosimbolistai. Tai buvo 
literatūrinė srovė, kuri ritosi per Europą 19 amž. 
pabaigoje ir 20 amž. pradžioje. Šitoji srovė ne- 
aplenkė nė Lietuvos, daugiau ar mažiau sutapo 
čia su vitalistine, čia su panteistiškai teosofine, 
čia su spiritualistine pasaulėžiūra, apie kurias 
ką tik buvo trumpai kalbėta. Šių pasaulėžiūrų 
poetai matė, kad regima ir išmatuojama tikrovė 


*) Krikščioniškai religinę J. Baltrušaičio sielą at- 
skleidžia vienas paskutiniųjų jo gyvenimo epizodų, kurį 
liudija O. ir St. Bačkiai. — Prieš kokias dvi savaiti prieš 
savo ligą, kuri baigėsi mirtimi, J. Baltrušaitis apsilankė 
pas Bačkius, kur jis dažnai viešėdavo. Geriant kavą ir 
draugiškai bešnekučiuojant, staiga jis išsiima iš apatinės 
kišenės prie krūtinės kryželį ir sako: “štai, šiandien nu- 
sipirkau kryžių. Pamačiau pas pardavėją, eidamas pro 
šalį, ir užėjo toks noras jį nusipirkti, kad nebesusilaikiau. 
Dabar jį nunešiu kunigui pašventinti. Ir tada jis bus 
mano kryžius". "Tai pasakęs, J. Baltrušaitis vėl kryželį 
įsidėjo į kišenę prie krūtinės ir kalbėjosi su šeimininkais 
toliau. Kai O. Bačkienė aplankė pašarvotą poeto kūną, 
ji pamatė prie jo tą patį kryželį, kurį neseniai J. Bal- 
trušaitis buvo rodęs. Jai užėjo noras pasiteirauti, ar po- 
etas iš tikro jį pašventino, kaip buvo ketinęs. Kun. Rai- 
čiūnas paliudijo, kad jis pats pašventino kryželį. J. Bal- 
trušaitis su tuo kryželiu ir buvo palaidotas, 

nesudaro visos tikrovės. Jie suprato, kad pačia- 
me žmoguje yra kažin kas daugiau negu medžia- 
ga, kad jame yra gyvybė ir dvasia, kurių mzte- 
matinėmis ir loginėmis formulėmis negalima iš- 
reikšti. Jie buvo pastebėję taip pat, kad ir apsu- 
pančio gyvojo ir negyvojo pasaulio negalima pro- 
tu išaiškinti. Jie nujautė didžią būties paslaptį, 
kuri žmogaus dvasiai byloja čia per pasaulį, čia 
per patį neišaiškinamą žmogų. Į šitą protu nesu- 
vokiamą paslaptį tie poetai ir nukreipė savo 
žvilgsnį, kuris išviršiniame pasauly tesutinka 
simbolius, t. y. vaizdus, ženklus, šifrus, kurie ve- 
da giliau ir toliau. Todėl ir mūsų aptariami tau- 
tiečiai simbolius pasirinko, kaip pagrindinę po- 
etinę priemonę savo dvasios nujautoms ir banga- 
vimams reikšti. Šitaip jie yra įsijungę į europinę 
literatūros srovę, kurią vadiname simbolizmu. 


Nors simbolistines priemones judviejų poezijoj 
užtinkame dažniausiai, tačiau J. Baltrušaičio ir 
O. Milašiaus reiškiamos nuotaikos, jausmai, lie- 
čiamos problemos ir jų išraiška tiek skirtingi, kad 
jų poezija atrodo net prieštaraujanti. Antai, J. 
Baltrušaitis poezijoj mums atrodo vienodesnis, 
vienalytiškesnis,tikresnis, šviesesnis ir optimis- 
tiškesnis negu O. Milašius, kuris atrodo banguo- 
jantis, kontrastingas, jausmingas ir liūdnokas. 
Todėl O. Milašiaus poetinė evoliucija ryškesnė 
negu J. Baltrušaičio. Šitoj evoliucijoj galima pa- 
stebėti net kelis tarpsnius. Ji prasideda nihilis- 
tiškai dekadentiniu vienatvės ir beprasmyės 
šauksmu, pakyla į pasaulio meilingą kontemplia- 
ciją, pereina į visą valdančios neaprėpiamos mei- 
lės adoraciją, kol užgesta sunkiai beišreiškia- 
rauose mistiniuose ir kabalistiniuose šifruose. 


Šitoje poetinėje raidoje O. Milašiaus žvilgsnis 
dažniausiai yra nukreiptas ne tiek į visatą, kiek 
į save — į savo skausmingą vienatvę, kuri lydi 
jį nuo vaikystės iki senatvės, į nepasotinamą 
prasmės, pilnatvės ir meilės ilgesį, į savo maištin- 
gą liūdesį arba į tylią rezignaciją dėl to, kad vis- 
kas čia nyksta ir išblėsta, o lieka nepasotintas 
absoliutinės būties ir meilės ilgesys. Šitą O. Mi- 
lašiaus dvasios bangavimą gali mums pailius- 
truoti kelios jo poezijos ištraukos, nors ir verti- 
muose. 


Apie 1899 metus jaunas O. Milašius rašė: 


Nebeatsimenu net, kokio kelio pakrašty 

Manoji gyvata padėjo savo vilties naštą; 

Ir viską mirštant aš mačiau—tikėjimą ir abejonę, 
Ir liūdesį dienos, ir nuobodulį vakarų. 


Po 6 - 8 metų O. Milašius dar kalbėjo: 


Gyvenk, miegok ir.mirk. Juk reikia nuo savęs 
Kur nors kaip nors pabėgti. 


Apie 1910 metus O. Milašius persilaužia į kon- 
templiaciją pasaulinės harmonijos, kurioj jis pa- 
stebi ir jaučia giliai paslėptus visuotinės meilės 
pradus. Tada jis rašė: 

Aš neturiu namų, aš neturiu tevynės; 
Tik viena visata tepajėgė 
Pripildyt karčią mano širdį. 


Ir šita laikinai pripildyta širdis dainavo: 


Visuotinioji meilė štai džiaugsmu srovena 
Ir ašaroj ant mano veido, ir saulėje ant mano 
rankų, 
O iš dangaus atskridę vėjai virpa dieviškom 
giesmėm. 


Tačiau tai tik laikinai, nes mūsų poetas kitoj 
vietoj priduria: 


Meilė juk nėra erdvės ir laiko vaikas. 


Ir iš tikro, kad ir gražaus pasaulio meilė Mila- 
šiaus sielos negali užpildyti. Bet štai 1914 m. 
gruodžio 16 d. po Šv. Rašto skaitymo mūsų po- 
etas patiria dvasinę ekstazę ir pergyvena dvasi- 
nio pasaulio tikrybės viziją. Jis tada pajunta, kad 
absoliutinė Meilė nėra iliuzija, bet visa tikrovė, 
visa absoliutinė Būtis. Šitas patyrimas poezijoj 
išsilieja tokiu džiaugsmo himnu, koks dar nieka- 
da nebuvo skambėjęs mūsų poeto kūriniuose. 
Štai jo maža ištraukėlė: 

Atversiu iki galo saulės, vėjo angelams 
Nudžiugusios bažnyčios langus 
Ir ten pašvęsiu aš Buvimo duoną, 
Tą amžinąjį taip, kuris skaisčiųjų burnose 
Tur skonį ir ugnies, ir kviečio, ir vandens. 
Ir kai šlykštybė ims kalbėti: ne! 
Ir kai mirtis ir moteriškė šūkaus: ne! 
Brolau, mes sveikinsim gyvybe svaigstančias 
erdves 
Ir karžygių išmoktas žodis — 
Visuotinasis taip iš mūsų lūpų nuskambės... 
i (Pagal A. Vaičiulaičio vertimą) 


Atsisakęs neigimo, Milašius čia entuziastingai 
stoja už visokį teigimą. Taigi šitas “Nihumim", 
arba suraminimo žodžių, himnas išreiškia Mila- 
šiaus dvasinės evoliucijos viršūnę. Tačiau šitame 
pačiame kelių eilėraščių pluošte, kur išspausdin- 
tas “Nihumim" himnas, randame visai kitokios 
nuotaikos eilėraštį — “Nebaigtąją Simfoniją“. 
Tiesa, ir šitame kūriny O. Milašius turi nukrei- 
pęs dėmesį į absoliutinę Meilę ir ją vadina Vl 
dine saule, kuri tekėjo ant senųjų šalių prisimi- 
nimo", tačiau eilėraštis baigiamas rezignacingais 
simboliais ir vaizdais: 

Beliko tik senatvė, tyluma ir lempa. 
Senatvė besūpavo mano širdį, 


Kaip ta pamišėlė negyvą kūdikį. 
Tyla manęs nebemylėjo. Žiburys užgeso. 


Tai amžinybe džiūgaujančios dvasios ir žemėje 
rezignuojančios širdies išpažintinė poezija. 

Kaip pavyzdį, kur pozityvus viltingas teigimas 
susitinka su rezignacingu liūdesiu tame pačiame 
eilerašty, galima nurodyti “Vežėčias". Tai yra 
vienas paskutiniųjų O. Milašiaus kūrinėlių, ku- 
rių vaizdai ir kalba dar yra skaitytojui suvokia- 
mi. Ten skaitome: 


Ir tu jau čia, vaikystės drauge, 

Pirmasis žvengesy, toks aiškus, toks skaistus! 

Skaidrus ir šventas pirmas žirgo balse 
lietuje 

Girdžiu ir nuostabųjį savo brolio žingsnį 

Su įrankiais ant strėnų ir su duona po p3- 

žaste. 

Tai jis, žmogus, pabudęs atsikėlė. 

Jį amžinoji priedermė pagavo už pūsiėtos 
rankos 

Ir eina jis sutikti savo dieną! 

O mano dienos — kaip spintoje užmirštos 

Kurios kapu jau atsiduoda. [poemos, 


Taigi, kad ir patyręs ir įvertinęs kuriamojo tei- 
gimo prasmę, O.Milašius negali atsisakyti liūde- 
sio, kuri žadina asmeninis gyvenimas. 


Milašiaus jaunystės poezijoj galima sutikti net 
toki posaki: “dėl būti ar nebūti aš esu visai pa- 
vargęs". "Toks pesimizmas visai neįmanomas J. 
Baltrušaičio poezijoj. Net jo rusiškuose jaunystės 
eilėraščiuose, kur liūdesio daugiau negu senatvės 
lietuviškoje lyrikoje, pesimizmo nėra. Ir apskri- 
tai liūdesys jo kūryboje atrodo, kaip išimtis. Tai 
nereiškia, kad J. Baltrušaitis gyvenime liūdesio 
nebūtų patyręs. Tačiau poezijoj jis liūdesį sten- 
gėsi nugalėti ar yra nugalėjęs prasminga viltimi. 
Todėl jo lyriką dažniausiai gaubia viltinga rimtis, 
nuskaidrinta rimtis. Šita rimtis negrindžiama 
asmeniniais jausmais, kuriuos sužadina prabė- 
gančio momento aplinkybės. Tai per menka, kad 
būtų verta J. Baltrušaičio giesmės, nes jo žvilgs- 
nis ir mintis nukreipti į amžinus dalykus, į di- 
džiąją Paslaptį, glūdinčią metafiziniuose toliuo- 
se. Visi, tiek tariamai žymūs, tiek tariamai ne- 
žymūs mūsų pasaulio reiškiniai, veda į aną Pa- 
slaptį, nes jie yra jos grandys, ženklai ir simboliai. 
Kas moka juos skaityti, tam jie duoda progų kilti 
į aną didžiąją Būtį bent meditacijoj, kur asmuo 
lyg dingsta ir jausmas atitrūksta nuo individu- 
alių smulkmenų. Tais ženklais išpažinties poetas, 
toks, kaip Milašius, atskleidžia savo sielą, jais 
pasako, kas joj yra džiugu ar skausminga tam 
tikru momentu, pats lyg pasilikdamas savy. Tuo 
tarpu meditacijos poetas, toks, kaip J. Baltrušai- 

tis, lyg išeina iš savęs ir susitelkia apie dalykus, 
kurių prasmę jis stengiasi pajusti ir suprasti. To- 
dėl J. Baltrušaičio poezijoj vyrauja ne poeto as- 
muo su individualiniais jausmais, bet pasaulis, 
prasmingas ir įvairus. Jo reiškiniai poetui žadina 
įvairių jausmų ir minčių, tačiau jie dažniausiai 
būna apgaubti giedrios rimties ar maldingos nuo- 
stabos, nes jie pastato poetą akivaizdoje tos di- 
dingos paslapties, kuri yra nujaučiama, bet be- 
veik nesuprantama ir neišreiškiama. Dėl to mūsų 
poetas nerezignuoja: minties apvaldytu jausmu 
jis atvejų atvejais stengiasi pramušti ribotą ma- 
terialinį kiautą ir prasiveržti anapus mūsų tikro- 
vės. Todėl J. Baltrušaičio lyriką ir galima apibū- 
dinti, kaip poetines meditacijas apie Būtį, kurią 
poetas vadina didžiąją Paslaptimi, Viešpačiu, 
Dievu. Čia nesiimu spręsti, kiek šito Dievo sam- 
pratoj yra panteistinių priemaišų — tam nusta- 
tyti reiktų atskiros paskaitos. Čia tik tenka pa- 
žymėti, kad Viešpats yra J. Baltrušaičio egzis- 
tencinis rūpestis. Su visa visata, su visais jos 
reiškiniais ir tvariniais poetas tą didžiąją būties 
Paslaptį išpažįsta ir Jai lenkiasi: 


Gyvam Dievui aš lenkiuos šventai, 
Pusiaunakčio bedugnės paslaptybei, 
Stebuklo dienai, auksu nušviestai, 
Pabudusių plačių laukų linksmybei. 

Ar švystelės ore aušros skaistybė, 

Ar vakaro laukus miglotus pamatai, 
Laisvoji siela kyla į augštybę, 
Į amžių tolį, Jo erčias aukštai... 

Vai koks aš menkas, Jo ugnies liepsnoj, 
Kai merdi kaitris atgailoj manoj 
Ir visa, ką pavojuj siela kenčia! 

Pakilkit jūs, miegą prie Dieviškojo slenks- 

čio, 
Ir, tiesdami rankas į spindinčius skliautus, 
Ieikite pro jo šventus vartus! 


(Pagal J. Valaičio vertimą) 


Šis “Sonetas" yra paimtas iš pirmojo J. Bal- 
trušaičio poezijos rinkinio “Zemnyje Stupeni" 
(Žemės Pakopų), išspausdintų 1911 m. Jis atsklei- 
džia pagrindinį mūsų poeto motyvą, kuris aidi 
įvairiuose sąskambiuose jo poezijoj. Ypač jis ryš- 
kus jo lietuviškuose eilėraščiuose, kur net pa- 
kelės smilga poetui atrodo prasminga, kaip žmo- 
gus, nes jie abu yra Visagalio Tėvo kūriniai, kaip 
žvaigždėtas dangus ir dumblina žemė. 

Dėl šito žvilgsnio nukreipimo į amžinuosius 
tolius, J. Baltrušaičio poezija palieką įspūdį, lyg 
ji būtų giesmė, kupina rimties ir vilties maldi- 
ninko, kuris yra išgirdęs šventovės varpus ar pa- 
matęs pašvaistę. Atrodo, kad maldininkas ją gie- 
da čia silpnesniu, čia stipresniu balsu, nuolat kop- 
damas į kalnų augštybes, kur slypi pasiilgtoji 

šventovė. Šitas kopimo į šventovę įspūdis sako, 
kad Baltrušaičio įsivaizduojamas žmogus maldi- 
ninkas nėra pasyvus. Ir iš tikrųjų mūsų poetui 
jis atrodo, kaip aktyvus ir kovojantis kūrėjas, 
nes jis dalyvauja visumos statyboje. J. Baltru- 
šaičiui žmogus nėra į žemę vėjo nusviestas lapas, 
kaip galvoja nevienas mūsų niūrusis egzistencia- 
listas, bet kaip Dievo siųstas bendradarbis. Jo 
gyvenimas nėra beprasmis klaidžiojimas: žmo- 
gui skirta užbaigti pasaulio ir gyvenimo rūmus. 
Nežinau, ar kuris nors kitas Europos poetas yra 
panašią mintį kėlęs. Tačiau A. Jakštas šitą va- 
lingo kūrybinio žmogaus sampratą, ryškiai at- 
skleistą J. Baltrušaičio jaunystės eilėrašty “Ave 
Crux'', laikė reikšminga ir krikščioniška. O ten 
skaitome: 


Dar pasaulis nesukurtas, 
Dievo rūmai nebaigti — 
Pilkas tik akmuo suburtas, 
Rankoms raumens suteikti. 


Keliui į kalnų tvirtovę 
Plėšk granitą, skelk uolas — 
Į savos tamsos tikrovę 
Žiebki žiežirbų spalvas. 


Bet kad žmogus suprastų savo kūrybinę misiją 
gyvenime ir pasauly, jis turi atsisakyti savo smul- 
kių egoistinių rūpesčių. Jis turi pakilti augščiau 
jų, nes “Amžių Varpas' jam skelbia: 


Kas alkdamas gaudo tik mirksnio gerovę 
Ir, žemiškam vyliui atverdamas širdį, 

Iš žemės tuštybės širdies neišrovė, 

Tas dangiškos psalmės stebuklo negirdi... 


Tik tą, kas iš vyliaus šios žemės atbunda, 
Jis dosniai atmoka, lyg kviečia į puotą, 
Vis gaudžia ir gaudžia, vis dunda ir dunda, 
Ir didina daugina dovaną duotą. 


Šitai laisvės, prasmės ir kūrybinės veiklos do- 
vanai įsigyti nereikia pabėgti iš gyvenimo ar 
atsisakyti kasdieninės duonos. Kovojančiam dėl 
amžinosios šventyklos žmogui jos duoda pati Ap- 
vaizda, nes: 


Dienų Audėjas dosniai teikia, 
Ko žemės valandai prireikia — 


Jis duoda obeliai žiedų, 
Perkūno trenksmą audros dienai, 
Ir siunčia vyturį rugienai, 

Ir bitę lepina medum... 


ė Stengdamasis savo poezija atskleisti visų rei- 
škinių prasmę pasauly ir gyvenime, kuriam pa- 

tobulinti žmogus pašauktas, J. Baltrušaitis pasi- 
rodo iš esmės optimistas. Tai nereiškia, kad jis 
nepastebėtų blogio, vargo, skausmo, kančios. Tik 
mūsų poetui blogis pasauly ir gyvenime nėra vi- 
sagalis, bet atsitiktinis ir praeinantis. Blogio su- 
keliamos didelės ir mažos audros praeina, nuga- 
limos drąsiųjų maldininkų, kurie blogio užtvaras 
susprogdina ir per jo iškastas bedugnes nutiesia 
tiltus keliui į šventovę, pirma nusišvies- 
dami kančia (Ave, Crux!). Todėl fizinis darbas 
ir vargas nėra beprasmiai, jei žmogus pasijunta 
Augščiausio valios siųstas bendradarbis į gyve- 
nimą. Apie tai J. Baltrušaitis “Vargo Psalmėj“ 
rašo: 


Kas šios žemės jungą velka 
Ir tik kasa, kala, kerta, 

Tas atlieka amžių talką, 

Kur dar viskas nesutverta... 


Vargo psalmės, kad ir duslios — 
Garsas amžių sutartinės, 

Kilnios tavo delno pūslės, 
Šventos tavo vargo trynės... 


Kančia, kuri daugeliui mūsų atrodo, kaip be- 
prasmis blogio įsiveržimas į gyvenimą, J. Baltru- 
šaičiui taip pat turi gilią prasmę. Kančia kaip 
tik labiausiai atskleidžia šio pasaulio praeinamy- 
be, visų žemės turtų bei smagumų begalinę tra- 
pybę ir nukreipia mūsų žvilgsnį į anapus, į abso- 
liučią Būtį, kuri laiko pasaulį, patį žmogų ir pa- 
kelės ramunėlę. Šitą egzistencinę kančios przsmę 
J. Baltrušaitis savo poezijoj pabrėžia daugelį kar- 
tų. Antai “Aukuro Rūke“, kalbėdamas apie save, 
jis rašo: 

Daug buvo vargta, daug buvo nešta, 
Bet gerbti kryžių džiaugsmas nemąžta. 

Užtat aš gaunu stebuklą didį, 
Kad mano gluosniai be žiedo žydi... 


Tad laimink skausmą, tingusis verge, 
Ir gausi visa, ką mirksnis sergi, 
Ir per šios žemės gęstamą šviesą 
Bent kiek nuvoksi amžiną tiesą. 


Vadinas, gilioji tiesa į prasmingą gyvenimą 
atsiskleidžia ne protui, bet yra pajaučiama kan- 
čioj. Todėl eilerašty “Neverk"'poetas save ir mus 
guodžia: 


Žinau, žinau, kad skaudžios kryžiaus vinys, 
Kad į Golgotą lydi graudis didis, 

Bet jį nutildys varpas vakarinis 

Ir amžių žvaigždės jo opas užgydys. 


Kai poetas čia kalba apie žvaigždes, jis išsi- 
reiškia simboliškai. Žvaigždės jam čia tereiškia 
dvasinę egzistencinę šviesą, kuri sušvyti kančioje, 
kai pasijuntame esą kibirkštėlė anos Būties Sau- 
lės, kuri laiko mus švitinčius aplinkinėj vargo 
tamsoj. Todėl J. Baltrušaitis “Giesmėj" ir sako: 


Nors ir daug tau širdį gėlė, 
Džiūgauk rūpesčių ugny, 
Kad tu, saulės kibirkštėle, 
Saulės baudžiavą eini. 


Šitas Dievo skirtos sunkios kūrybinės pareigos 
ėjimas gyvenime priimant kančią ypač ryškus 
J. Baltrušaičio senatvės lietuviškuose eilėraš- 
čiuose. Šitaip jis ten atsiskleidžia, kaip lietuviš- 
ko kryžiaus krikščioniškas egzistencialistas, ir 
duoda pamoką nevienam beprasmybės skelbėjui, 
kurių nestinga nė lietuvių poetų ir rašytojų tar- 
pe. Galima net pasakyti, kad šituo kančios pras- 
mės pabrėžimu visuotinėj harmonijoj J. Baltru- 
šaitis yra vienas originaliausių europinėj lyrikoj 
ir vienintelis mūsų literatūroj. Tiesa, ir Maironis 
yra pasakęs, kad “kančia — didžiavyrių mokyk- 
la", tačiau tai tėra tik prabėgomis mesta tezė, 
plačiau nepagrįsta. Tuo tarpu pavaizduodamas 
žmogų, kaip amžių Kūrėjo kovojantį bendradarbį 
gyvenimui tobulinti, J. Baltrušaitis vargui ir 
skausmui duoda metafizinės ir egzistencinės 
prasmės. 


Rasdamas tikrai originalių ir brangių aspektų 
J. Baltrušaičio poezijoj, lietuvis pasigenda joj 
moters bei jos švelnumo. Įpratęs tūkstančiuose 
savo dainų sutikti mergelę bei su ja susijusius 
jausmus, lietuvis lyg nustemba, kad J. Baltrušai- 
tis tik labai retai teprisimena moterį; ir tai ne 
kaip švelnių jausmų žadintoją, bet kaip sunkaus 
darbo vykdytoją, nenuilstančią kūrėją, kaip ver- 
pėją ar audėją. Atrodo, kad jausminis žvilgsnis 
į moterį jam yra per subjektyvus. Kitaip į mMo- 

terį pažiūri O. Milašius. Ji jam brangi savo mo- 
teriškumu, nes tik su moteriškumu susitikęs Vy- 
riškis ryškiau savy tepajunta prarastojo rojaus 
tylias melodijas, o paskui ima pasiilgti ir siekti 
absoliutinės Meilės. Reiktų gal daugiau negu vle- 


"nos paskaitos, kad būtų galima atskleisti, kokią 


žymią vietą meilė ir jos dažnai nesąmoninga ža- 
dintoja - moteris užima O. Milašiaus kūryboje. 
"Todėl ne be reikalo Armand Godoy parašė kny- 
gą apie Milašių, jį pavadindamas meilės poetu. 
Kažin ar yra koks nors kitas poetas Europoj pa- 
skutinio šimtmečio laikotarpy, kaip O. Milašius, 
kuris meilės motyvą būtų taip išvystęs iki augš- 
čiausios viršūnės, Absoliuto, nors kryptį europie- 
čiams yra nurodęs Platonas. Platonui, nors gal 
nesąmoningai, atrodo šiek tiek skolingas ir J. 
Baltrušaitis, ne meilės filosofija, kaip Milašius, 
bet visatos harmonijos pabrėžimu ir ilgesiu am- 
žinosios tolimosios šventovės, kurios ženklus su- 
tinkame pasauly. 

Nors O. Milašius meilės ir moters motyvais 
stovi arti lietuvio širdies, bet savo poezijos sim- 
bolinėmis priemonėmis jis nuo mūsų yra labiau 
nutolęs negu J. Baltrušaitis. Milašiaus kūryboje 
neretai sutinkame simbolius, paimtus iš miesto 
aplinkos, kurių gausu prancūzų simbolistuose. 
Kryžkelės, skersgatviai, priemesčiai, parkai, tven- 
kiniai, fontanai, biustai ir kiti miestinės kultūros 
atributai įeina į bendrą simbolistų žodyną, nors 
Milašius juos dažnai pavartoja originaliuose są- 
ryšiuose. Būdingi Milašiui yra ir kapų, mirties, 
nykimo ir ligos priminimai ar vaizdai. Šių pasta- 
rųjų dalykų beveik nėra valingojo J. Baltrušai- 
čio poezijoj. Jo vaizdai ir simboliai dažniausiai 
paimti iš plačios atviros gamtos, pradedant smil- 
ga bei ramunėle ir baigiant kalnais bei žvaigždė- 
tos nakties begalybe. O tai artima lietuviui, kuris 
liaudies dainose yra įpratęs sutikti gamtos reiški- 
nių ir žmogaus paraleles. Baltrušaičio specifiniais 
simboliais galime laikyti žemės pakopas, vin- 
giuotą taką, šventovę, aukurą, dūmus, varpą, 
psalmes, giesmes ir visa, kas susiję su muzika. 
Apskritai jo simboliai gana iškilmingi. Tik se- 
natvės lietuviškuose eilėraščiuose jie suintymėja 
ir suprastėja. Kai ten jis kalba apie žolytę, apy- 
nėlį, vyturėlį, gandrelį, jis toks mums artimas. 

Taigi, kaip matome, Milašius su Baltrušaičių 
savo poezijų motyvais ir priemonėmis, savo nuo- 
taikomis ir idėjomis siejasi čia su Vakarų ar Rytų 
Europa, čia jiedu judina bendrai žmogiškas prob- 
lemas, čia vėl jiedu pasirodo, kaip originalios ne- 
partojamos asmenybės. Stengiantis parodyti jų 
mastą ir savitumą, kartais juodu norisi sustatyti 
su Paul Claudel ir Rainer Maria Rilke, kurie jau 
turi pasaulinio garso. Tačiau nuo šito lyginimo 
reikia susilaikyti prisiminus, kad tiedu mūsų po- 
etai neturi tinkamo atbalsio tuose kraštuose, ku- 


riuose jiedu didžiąją gyvenimo dalį praleido ir 
kuriems gajausias kūrybines jėgas paskyrė. 

Milašius, kaip didelis poetas, turi gerbėjų Pran- 
cūzijoj, bet jų skaičius čia nėra didelis. Ir rašoma 
apie ją nedaugiausia — tik viena knyga ir kelios 
dešimtys straipsnių, kai tuo tarpu lietuviai jam 
yra paskyrę jau tris disertacijas. Tiesa, kad 
prancūzas H. Tomasi Milašiaus “Miguel Mana- 
rai“ yra sukomponavęs muziką; tiesa taip pat, 
kad pora prancūzų kritikų yra mėginę vienu kitu 
žodžiu lyginti Milašių su P. Claudeliu; tačiau 
apskritai prancūzuose Milašius žinomas, kaip lie- 
tuvis. Kai 1952 m. Prancūzijos valstybinis or- 
kestras su choru ir solistais pirmą kartą Paryžiuje 
atliko “Miguel Manarą“" H. Tomasio kompozici- 
joj, laikraščiai vėl minėjo Milašių, kaip lietuvį, 
vadinas, kaip svetimą. Prancūzams jis iš tikro 
yra perdaug rytietiškas — perdaug miglotas, 
spontaniškas, emocingas, lyriškas, nes prancū- 
zai yra racionalumo, aiškumo, harmoningos for- 
mos megėjai mene. 


Panaši J. Baltrušaičio situacija rusuose. Šitas 
žymus poetas juose nėra toks garsus, koks turėtų 
būti. Atlikus lyginamąsias kritiškas studijas, ga- 
lėtų pasirodyti, kad jis nemenkesnio masto, kaip 
Balmontas, Ivanovas; Briusovas ar Blokas. Ta- 
čiau ar jų garso J. Baltrušaitis kada nors susi- 
lauks, reikia abejoti. Nors mūsų poeto raštai prieš 
I-jį pasaulinį karą buvo rusų kritikų vertinami, 
tačiau J. Aistis jau konstatavo, kad tie kritikai 
nesugavo J. Baltrušaičio poezijos kai kurių spe- 
cifinių bruožų, kurie atskleidžia jo lietuvišką 
sielą. Taigi J. Baltrušaitis rusams yra daugiau 
ar mažiau svetimas. Jis jiems perdaug vakarie- 


tiškas — perdaug valingas, objektyvus, harmo- 
ningas, optimistiškas, nes ruso siela labiau lin- 
kusi į blaškymąsi tarp kraštutinumų — nuo gi- 


laus chaotingo skausmo iki svaigulingos eksta- 
zės — negu į harmoniją ir giedrą. 

Šitaip ir atsiskleidžia tų dviejų poetų ir mūsų 
pačių tragika. Baltrušaitis su Milašium geriau- 
sias savo jėgas, kaip nevienas lietuvis, atidavė 
svetimiesiems, bet nė vienas jų ten taip neprigijo, 
kad būtų pripažįstamas savuoju. O. Milašius pa- 
silieka prancūzams daugiau ar mažiau svetimas, 
nes jis jiems perdaug rytietiškai mistiškas. Bal- 
trušaitis vėl pasilieka daugiau ar mažiau sveti- 
mas rusams, nes jiems jis perdaug vakarietiškas. 
"Tuo tarpu jiedu abu gali būti artimi lietuviams, 


kurie gyvena Vidurio Europos ašy, kuri sudaro 
ribą tarp dviejų pasaulių — Rytų ir Vakarų — 
kaip mus mokė St. Šalkauskis. Tačiau ir lietu- 
viuose tų žymių poetų kūryba nesusilaukia tin- 
kamo atbalsio dėl svetimos jų raštų kalbos. Tie- 
sa, J. Baltrušaitis senatvėje yra sukūręs nemažą 
pluoštą poezijos lietuviškai, bet ji, mano nuo- 
mone, formos atžvilgiu yra silpnesnė negu ru- 
siška. O. Milašiaus tik dalis kūrinių tėra išversta 
lietuviškai. 

Tai pažymėdami, paliečiame ir susidariusius 
nuostolius. Jie yra trejopi. Pirmiausia tų poetų 
situacija reiškia nuostolius Lietuvai, kur Baltru- 
šaitis ir O. Milašius būtų galėję būti pirmųjų ei- 
lėse, jei geriausi jų kūriniai būtų buvę lietuviš- 
kai parašyti. Antras nuostolis patiems mūsų po- 
etams, nes jie nesusilaukė tokio skaitytojų įver- 
tinimo, kokio pagal savo talentus jie turėjo tei- 
sės tikėtis, ypač iš tų tautų, kurių kalbomis jie 
rašė. Pagaliau nuostolis ir tiems svetimiems kraš- 
tams, nes jų dezorientuoti skaitytojai nebežino, 
kaip tuodu poetu priimti — ar kaip savus, nes 
kalba sava, ar kaip svetimus, nes autoriai sveti- 
mos tautos. Dėl tų trejopų nuostolių mums ypač 
skaudu, nes tų dviejų Lietuvos vyrų kūryba ver- 
ta gilaus ir plataus atbalsio, kurio mes negalime 
sudaryti, nes dauguma lietuvių šviesuolių J. Bal- 
trušaičio ir O. Milašiaus gerųjų raštų nepažįsta 
ne dėl savo kaltės. Todėl nelieka nieko kito, kaip 
čia pakartoti J. Aisčio posakį: “menininkas te- 
gali eiti į pasaulį tik per savo tautą". 

Baigiant norisi pasakyti, kad lietuvių nuosto- 
lius, kurie susidarė dėl J. Baltrušaičio ir O. Mi- 
lašiaus rašymo svetimomis kalbomis, galima šiek 
tiek pataisyti. Tai gali atlikti mūsų poetai, tobu- 
lai išversdami minėtų vyrų geruosius kūrinius į 
lietuvių kalbą. To darbo, kuris jau pradėtas, J. 
Baltrušaitis su O. Milašium tikrai verti, nes jie- 
du yra dideli poetai net europiniu mastu. Jiedu 
su didele kūrybine jėga meninėj formoje išvysto 
retas ir prasmingas temas, kurios siekia europi- 
nės kultūros šaknų; jiedu sielojasi giliomis pro- 
blemomis, kurių nevieną svarsto šių dienų Eu- 
ropos egzistenciniai filosofai; jiedu atsako į tas 
problemas, remdamiesi savu giliu vidiniu paty- 
rimu, subrandintu kančioj ir apmąstymuose, — 
atsako, duodami skaitytojui arba paguodos, arba 
stiprybės. O tai dideli dalykai mūsų aptemusiais 
antihumanizmo laikais. 

ATSIMINIMAI 


Iš KNYGNEšIŲ GADYNĖS 


KTALNS Mass VARILTLKAUAS 


Kas, kuomet, kaip uždraudė mums raštą ir 
kaip savo tikslų siekė, apie tai gražiai bei išsa- 
miai yra “Aidų" balandžio ir birželio numeriuose 
rašęs prof. Vaclovas Biržiška, mūsų geriausiasis 
tų reikalų žinovas, — tad apie tai čia nebekalbė- 
siu, o pabandysiu šį tą papasakoti iš savo paties 
atsiminimų. 


Šiokiu tokiu kovos už lietuvišką spaudą liudy- 
toju man teko būti nuo maždaug 1890 metų, kada 
atėjau į proto amželį ir pramokau lietuviškai 
skaityti. Gyvenome tuomet Gargždų miestely 
prie pat buvusiosios Rusų-Vokiečių sienos, prie- 
šais Klaipėdą. Kai kurių gyventojų žemės priei- 
davo prie pat valstybinės sienos griovio: užtek- 
davo patupėti savo dirvos gale, apsižvalgyti, ar 
kareivis sargybinis į tave nežiūri, — ir mauk 
per griovį; mes, vaikai, taip ir eidavome per sie- 
ną pasiuogauti, o kartais ir kurio menkesnio ar 
svarbesnio šmukulio pargabenti; tuo tikslu steng- 
davomės isigyti gerų santykių su sargybiniais: 
atnešdavome jiems vaisių bei daržovių, o jie dė- 
kingai priimdavo ir paskui nekeldavo skandalo, 
kai mūsų žąsys bei paršiukai sulaužydavo vals- 
tybinės ribos dėsnius, ir mums tekdavo bėgti į 
Prūsus jų parsivaryti, ar kai ir patys beišdykau- 
dami bėgdavome ten bei atgal. Darydavau tai ir 
aš. Ir vieną kartą maskolius ėmė mane vytis. Kuo 
širdies nepamečiau. Maniau — dabar tas barzdy- 
la mane ryte praris sugavęs .. O jis vien pabučia- 
vo ir paleido... 


Pirmoji knyga lietuviškomis raidėmis, kurią 
man teko gauti pasiskaityti, buvo senas “Palan- 
gos Juzės" egzempliorius, kurį iš kažin kur mano 
tevas buvo ištraukęs. Kur, kas ir kuomet tą kny- 
gelę buvo išspausdinęs, anuomet, žinoma, nepa- 
sidomėjau. Kad lietuviškos knygos uždraustos, 
ievas man tuokart nieko nesakė: per mažas dar 
buvau. Apie tą pat laiką kažin kuriuo keliu atsi- 
rado mūsų namely krūva užsieny spausdintų lie- 
tuviškų knygelių, prie kurių tuoj prisigretinau 
pasisklaidyti, pasiskaityti ir... ne ką tesuprasti, 
ypač kažin kokių amerikinių tarppasaulėžiūrinių 
ginčų; tik vienas dalykas man aiškiau įsmigo: Šė- 
tonas pragare atsidėjęs seka ginčą ir štai ima vie- 
ną iš tų laikraščių ir, lyg kokį keiksą, pamirkęs 
savo pragarinėj kavoj — verdančioj dervoj — 

skaniai praryja .. Betgi ne turiniu anuomet dar 
domėjaus, o vien knygelių forma bei spalva, ir 
maloniai jomis pasižaidžiau, kaip žaisliukais. 
Kas jas pas mus atnešė, ar tiesiai koks knygne- 
šys, ar mano sesutė, ar šiaipjau šmukulninkas, 
anuomet man niekas nesakė. Nebeatsimenu ir ar 
dažnai pas mus tas knygas atnešinėdavo. Paaugęs 
orisiprotėjau, jog dėl to tas kontrabandines kny- 
gas kaip tik pas mano tėvą atnešė ar atnešdavo, 
kad jis buvo siuvėjas — tad žmonėms buvo leng- 
viau neįtariamiems pas jį ateiti ir tas knygas išsi- 
nešioti. 

Žinoma, draudžiamosios knygos bei laikraščiai 
dažniausiai iš kontrabandininkų ar knygnešių 
rankų ne tiesiogiai patekdavo į atskirų žmonių— 
skaitytojų rankas, o per tarpininkus inteligentus 
pasauliečius arba kunigus. Kas šie buvo aname 
laiko tarpe 1890—1904 m. ir anose vietose tarp 
Liepojos— Palangos, Kretingos—Gargždų— Aisė- 
nų pirmojoj eilėj ir tarp Skuodo— Salantų —Mo- 

sedžio— Kartenos—Plungės— Kulių — Veiviržėnų 

—Andriejavo—Švėkšnos— Naumiesčio. antrojoj 
eilėj, nei anuomet, nei nūn tiksliai nesugebėčiau 
papasakoti, kadangi anais laikais knygų skleidi- 
mas buvo konspiracijos darbas, ir juo nebuvo gi- 
viamasi dėl labai suprantamų priežasčių. Betgi 
viena kitą vardą norėčiau suminėti: nors ne visi 
tie asmens lygiai bus besą nusipelnę lietuviškajai 
knygai, tačiau tegu bent jų vardai palieka atei- 
čiai. 

Geriausiai pažinojau savo Gargždus, Kretingą 
ir Palangą. 


Gargžduose iš dviejų anuometinių klebonų mi- 
nėtinas Juozapas Kerpauskis, teologijos magist- 
ras, būsimasis Kauno šv. Trejybės klebonas ir 
prelatas, alsėdiškis žemaitis, doras kunigas, prak- 
tiškas ir išmintingas vyras, žmonių kuone Salia- 
monu laikomas, betgi Kauno gudruolių tokiu ne- 
pripažintas, visą eilę Kerpauskiukų bei Kerpaus- 
kikių i mokslus leidęs, tad ant savo kailio išty- 
ręs, kaip brangiai atseina mokslas, todėl ir mano 
tėvui pataręs manęs į mokslą neleisti, nes ne- 
įstengsiąs. Buvo jis susipratęs žemaitis ir lenkys- 
tės savo parapijoj neplatino, nors čia buvo visas 
pustuzinis didelių dvarininkų, kurie būtų mielai 
matę ir čia plintant lenkystę, kaip kad daugely 


kitų parapijų. Turėjo jis drąsos ir maskoliams pa- 
sipriešinti; net Kretingos vienuolynan jie jį už 
bausmę įbruko — už kuriuos rusų politikai nusi- 
kaltimus, anuomet nepasidomėjau paklausinėti; 
manau, jog už viską po truputį. 

Vikarais anuo laiku Gargžduose jau buvo jau- 
nosios kartos susipratę lietuviai patriotai, sakysi- 
me — Ant. Pauliukas, Bublys, Janeliūnas, Jara- 
šiūnas, Kirklys. Beje, čia lietuviškai veikė moks- 
lus eidamas kun. Pranas Urbanavičius, gargždiš- 
kis, būsimasis prelatas ir Salantų klebonas, kaip 
rašytojas slapyvardžiu Kupranas. Taip pat čia 
veikė bestudentaudamas irgi gargždiškis kun. 
Macius, beletristas, kurį anuomet jo draugai 
mums sakė esant talentingą rašytoją; bet jis 
anksti mire džiova. Iš pasauliečių inteligentų pa- 
žymėtinas gargždiškis V1. Nagevičius, būsimasis 
generolas bei Kauno Karo Muziejaus steigėjas: 
anuomet kaip moksleivis bei studentas jis smar- 
kiai lietuvino bei revoliucino žemaičius, buvo už 
tai ir kalinamas; kadangi jis, kaip Peterburgo Ka- 
ro Medicinos Akademijos studentas, dėvėjo gra- 
žią uniformą, žmonės laikė ir vadino jį valdiniu 
cicitiku. 

Kretinga anuomet buvo stiprus lietuvybės liz- 
das, susuktas aplink vienuolyną ir bažnyčią. Vie- 
nuolynas buvo T. Pranciškonų, kuriuos žmonės 
vadindavo bernardinais. Rusų vyriausybė buvo 
juos skyrusi išmirti, kad po jų gyvos galvos 
pranciškonai Lietuvoj visai išnyktų: tad naujų 
vienuolių priimti nebuvo leidžiama; buvo belikę 
vien keletas senukų, tiesa, stambių, gajų ir nar- 
sių, bet kas iš to? — be prieauglio. O vienuolyno 
rūmai dideli — todėl rusai siųsdavo čion kalėti 
jiems nusikaltusius kunigus. Vienuolyno virši- 
ninkui buvo griežtai įsakyta tuos kalinius laikyti 
striukai — neleisti laisvai lankytis mieste bei 
žmonėse ar juoba kaimuose. Ir policija juos 
griežtai sekė. Bet tai ne ką tepadėdavo: dėka vie- 
nuolyno viršininkams bei visų žmonių susimoky- 
mui. kaliniai gana smarkiai varė pragaištingą 
maskoliams savo darbą — lietuviškos knygos pli- 
to, žmonės buvo prieš rusus kurstomi, ir skleidėsi 
kultūrinė šviesa. O vieta buvo čia labai patogi 
veikti: Prūsai čia pat, vienuolynas kaip labirin- 
tas: knygas gabenti, paslėpti ir paskiau skleisti 
žmonėse — patys juokai. Policija, kad ir norėtų, 
nieko nesusektų nei surastų, ypač kad žemaičiai 
laikės prieš maskolių vieningai kaip mūras. Tad 
rusų administracija, pasirinkusi Kretingos vie- 
nuolyną kelėjimu kunigams patriotams, kaip tik 
priešinga pasiekė: padarė Kretingą ypatingu lie- 
tuviško bei katalikiško veikimo židiniu. 

Iš anuometinių Kretingoj veikusiųjų kunigų 
man teko geriau pažinti du: Petreikį ir Bizauską; 
pirmajį kaip vienuolyno administratorių, antrąjį 
kaip parapijos kleboną, abu gerus kunigus, lietu- 


vius patriotus, žmonių gerbiamus ir mylimus, 
daug pasidarbavusius pakelti kretingiškiuose re- 
liginei bei tautinei kultūrai. Petreikis — žemaitis 
iš pat vidurio Žemaitijos, stambus vyras, visuo- 
Met gerai nusiteikęs, visiems draugiškas, traukte 
prie savęs traukiąs. Bizauskas Antanas, vėliau — 
tėvas Pranciškus, pranciškonų ordino Lietuvoj 
atgaivintojas, biržėnas, nedidelis, kuklus, malo- 
nus, judrus ir darbštus. Abu nūnai mirę. Su ypa- 
tinga pagarba ir meile miniu tėvą Pranciškų, tik- 
rą švento pranciškono pavyzdį. 

Iš kitų Kretingoj veikusių (ar kalėjusių) kuni- 
gų prisimenu žmones ypačiai minėjus kun. Lialį 
ir Kazlauską. Iš pasauliečių tektų paminėti Dr. 
Januši ir tą patį Nagevičių, kurio šeima iš Gargž- 
dų vėliau persikėlė į Kretingą. 

Su Palanga man teko gerokai susipažinti, ka- 
dangi ten mokiaus ketverius metus, o paskiau 
dar ketverius metus praleisdavau ten atostogas 
pas savo tėvą, iki baigiau Liepojos gimnaziją. 
Klebonu turėjau ten vienerius metus Mickaniau- 
ską su kapelionu Kazimieru Geniu, o paskui Juo- 
zą Šniūkštą su kapelionu Felicijonu Juškevičium. 
Bent po keletą žodžių apie kiekvieną tų pastarų- 
jų. Šniūkšta buvo šiluviškis žemaitis, Jakšto bei 
Maironio mokslo draugas, pasistatęs Palangai ir 
sau nemirštamą paminklą — gražiąją gotinio sti- 
liaus bažnyčią, o paskiau pakeltas į prelatus. Nors 
Palanga buvo didelėje sulenkėjusiojo grafo Felik- 
so Tiškevičiaus įtakoje, nors ten buvo nemaža 
aplenkėjusių miestelėnų, o vasaromis suplaukda- 
vo iš visos Lenkijos (prieš pirmąjį pasaulinį ka- 
rą) daugybė įžymių ir mažiau įžymių lenkų, ku- 
rių dalis apsigyvendavo klebonijos pastatuose, ir 
klebonas sugebėdavo jiems labai įtikti, taip jog, 
beveik be skurdžios parapijos pagalbos, jis įsten- 
gė, tiems “kompelninkams" ir ponijai stipriai fi- 
nansiškai padedant, pastatyti tokią brangią šven- 
tovę, — jis vis tik išlaikė gryną lietuvybę pats ir 
savo šeimos narių tarpe, o parapijoj stipriai ją 
puoselėjo. 

Kapelionas Felicijonas Juškevičius, artimas gi- 
minė anų žinomųjų brolių Juškevičių, kurie mū- 
sų žodyną bei folklorą rinko ir spausdino, atvy- 
ko į Palangą 1896 m., pasibaigus moksleivių ko- 
vai su viršininkais, bandžiusiais įvesti mokyklose 
bendras visiems mokiniams rusiškas pamaldas 
(Maskoliai tą kovą pralaimėjo). Jaunutis kunigė- 
lis, šviesus, patrauklus, geras mokytojas, visų, 
net rusų mokytojų pamiltas, trumpai čia tesidar- 
bavo: 1899 m. gerklės džiova jį pakirto. Tuokzrt 
atvyko irgi jaunas, energingas, populiarus, drą- 
sus lietuvis veikėjas kun. Julijonas Jasienskis, 
kaip rašytojas vartojęs slapyvardį Uosis. 

Apie tą patį laiką, kur ir šis, apsigyveno Pa- 
langoj Dr. Vaineikis, kuris, vedęs Paulauskaitę 
(vėliau—rašytoją Vaineikienę), ėmė stipriai plė- 

toti lietuvišką pažangiają veiklą. Tiems visiems 
veiksniams sukantis, Palangos moksleivių bei 
šiaipjau gyventojų tarpe stiprėjo tautinis susipra- 
timas ir plito literatūra, nors ir ne per smarkiai, 
ir iš Palangos progimnazijos išėjo visa eilė pa- 
triotų veikėjų bei rašytojų, kaip va: Antanas 
Smetona, Višinskis, Nagevičius, Letukas, Guraus- 
kas, Mikulskis, Stoukus, Žemgulys, nekalbant 
apie visą eilę kunigų, kurie daug pasidarbavo lie- 
tuviškosios kultūros naudai, kaip antai prel. Čės- 
nys 

Iš kitų pasienių (pirmosios eilės) miestelių rei- 
kia ypačiai atžymėti Švėkšną — ir tai dėl įžy- 
maus tenykščio veikėjo kun. Juliaus Maciejaus- 
kio, vyro iš stuomens ir iš liemens, jaunystėje 
pagarsėjusio uolumu kunigo, pamokslininko, 
karšto lietuviškosios kultūros ugdytojo, pastačiu- 
sio Švėkšnoj didingą bažnyčią, vieną iš puikiau- 
siųjų Lietuvoj naujųjų bažnyčių, šaunią kleboni- 
ją, syorganizavusio Švėkšnos “Saulės" gimnaziją 
ir pastačiusio jai rūmus, plačiai viešpačiu vadi- 
namo (paprastų žmonių nuoširdžiai, o inteligentų 
su tam tikra ironija). Paskiau jis pasiekė net 
Ameriką ir Los Angeles įkūrė parapiją bei pa- 
rūpino bažnytėlę. Tiesiog legendarinis vyras, pa- 
galvojus, kiek jis savo gyvenime nuveikė religi- 
nio bei tautinio darbo. Iš kitų švekšniškių reikia 
čia paminėti prel. Kazimierą Šaulį ir diplomatą 
Jurgi Šaulį, kurie, mokslus eidami, ten plušėjo. 


Dabar noriu paminėti ir antroj eilėj nuo sienos 
stovėjusias vietoves, per kurias ir iš kurių plito 
lietuviškoji draudžiamoji raštija. Pirmiausia — 
Liepoja. Prieš spaudos atgavimą ten gyveno labai 
daug lietuvių ir veikė šaunių kunigų bei pasaulie- 
čių. Klebonu buvo sulenkėjęs vokietis baronas 
Eduardas von der Roop, būsimasis Vilniaus vys- 
kupas, o galop Mohilevo arkivyskupas metropo- 
litas. Jis turėjo didelės įtakos pas vysk. Paliulio- 
nį, kuris irgi žvairomis žiūrėjo į naująjį tautinį 
lietuvių judėjimą. Todėl liepojiškiai kunigai tu- 
rėjo savo patriotiniame veikime būti labai atsar- 
gūs. Petgi jie darė, ką galėdami. O jėgos čia buvo 
gražios: kapelionas Jonas Visbaras, Juozapo Skvi- 
recko ir Tumo-Vaižganto mylimas bičiulis ir jų 
dvasios vyras, nuostabiai šviesi ir visų mylima 
asmenybė, kokios kitos savo gyvenime nebesu ap- 
tikęs ir ligšiol negaliu atsigailėti, kad mirė paly- 
ginti taip anksti, apsikrėtęs dėmėtąja šiltine, ei- 
damas kunigines pareigas, 1919 m. sausio g>le; 
antras įžymus veikėjas buvo vikaras Adolfas Sa- 
baliauskas-Žalia Rūta, anų vyrų bendramintis, 
vėliau visoj Lietuvoj žinomasis kanauninkas, Ka- 
levalos vertėjas ir lietuvių folkloro rinkėjas; ka- 
nelionas Juozas Stakauskas, būsimas kanaunin- 
kas ir marijonas, iš Žemaičių seminarijos profe- 
sūros pašalintas, rods, už karštą lietuvybę; kape- 
lionas Kazimieras Paltarokas, būsimas vyskupas; 

pagaliau, ir žemaitis kun. Dr. Juozas Liasauskis 
buvo iš tos pat tešlos keptas. 

Toje pat antrojoj nuo sienos fronto eilėj uoliai 
darbavosi kunigai Juozas Tumas, Kazimieras Slei- 
vys, Vytartas, Durskis, Vincentas Jarulaitis, 
Šnapštys-Margalis. Apie Tumą nėra čia reikalo 
nė kalbėti, apie Margalį irgi. Turėjau laimės ar- 
čiau pažinti Jarulaitį. Stambios figūros, dailios 
išvaizdos, malonus, paprastas vyras, jis buvo ge- 
ras kunigas ir geras tevynės sūnus. Kiek jis ir 
pats, ir per savo vikarus (juk pas jį yra vikaravęs 
net pats Tumas) yra draudžiamųjų ir nedraudžia- 
mųjų lietuviškų knygų išplatinęs, kas dabar be- 
apskaičiuos! Anais laikais tai buvo toks savaime 
suprantamas reikalas, jog niekas ir nesistebėjo 
tokiais žygiais. Negaliu čia nepaminėti, jog ne be 
jo įtakos ir jo sesers duktė Sofija Kymantaitė, 
būsimoji Čiurlionienė, pasidarė tokia lietuve pat- 
riote (tiesa, ir Tumas čia turi nuopelno, ypač kad 
ji pasidarė lietuvių rašytoja). Jarulaitis globojo 
ir jaunąjį Čiurlionį. Pas jį klebonijoje, Plungėje, 
ir man teko su Čiurlioniu pasižinti: pilnas salio- 
nas besąs prikabinėtas jo paveikslų, ir meninin- 
kas uoliai man aiškino jų reikšmę. 

Kun. Kazimieras Šleivys per visą gyvenimą bu- 
vo lietuviškos knygos brangintojas bei skleidėjas 
ir dėl to, kad toji knyga buvo svarbi religijos rei- 
kalui, ir dėl to, kad jis sielojos lietuviškosios kul- 
tūros likimu. Aš jį pirmą kartą susitikau dar be- 
studentaudamas Gargždų klebonijoj, kai jis ką tik 
buvo sugrįžęs iš tremties iš Rusijos. Už ką jis bu- 
vo rusų ištremtas, tiksliai dabar nebeatmenu: ar 
vien už lietuviškąjį veikimą, ar ir už bažnytinį. 
Vargšas atrodė labai suvargęs; ypač nervai suirę: 
drauge su mumis buvo tuokart Vėžaičių filialistas 
kun. Juchniewicz, labai sulenkėjęs; jis kažkuo 
įžeidė kun. Šleivio lietuviškuosius jausmus — ir 
šis €mė su juo taip karštai, tiesiog su kažkokiu 
skausmu veide, ginčytis, jog aš, tokio gilaus atsi- 
davimo savo tėvynės reikalams dar neregėjęs, 
tiesiog nustebau. 


Antrą panašiai atsidavusį lietuviškos knygos 
reikalams kunigą anais laikais regėjau ir pažino- 
jau kun. Vytartą, bajoriuką, iš aplenkėjusios šei- 
mos, betgi visa siela atsidėjusį lietuviškų knygų 
spausdinimui, gabenimui iš Prūsų ir jų skleidi- 
mui žmonėse. Mažiukas, apskritutis, apvaliu 
blyškiu veidu, pašiūrusiais plaukais, plačiai at- 
vertomis akimis, truputį išsigandusiomis, labai 
nervingas — vargšas visai sugriovė savo dirgs- 
vius amžinai besirūpindamas, kaip čia savo myli- 
mas knygas pargabenus ir žmonėse paskleidus, o 
reikliuvus į maskolių nagus. 


Apie knygnešius anuomet žmonės mūsų kampe 
nekal>ėdavo; gal pagarsėjusių, kaip kitur Bielinis 
ar ką, ir nebuvo. O gal mūsų žmonės anuomet jų 
"uo paprastų kontrabandininkų ir neskirdavo, nes 


juk daug draudžiamųjų knygų, ar šiaip ar taip, 
tekdavo specams šmukulninkams per sieną per- 
gabenti. o paskui jau jas visokie idealistai toliau 
išnešiodavo, ne vien vyrai, gal dar dažniau mer- 
gaitės, o religinio turinio knygeles — įvairios da- 
vatkėlės: juk moteris ir policija ne taip lengvai 
ttardavo. 


Ar tie mūsų kampo (Palangos— Švėkšnos ruo- 
Žo) kontrabandininkai, kurie, šalia kitų prekių, 
dažnai nešiojo ir draudžiamuosius lietuviškus 
raštus, buvo visi susipratę lietuviško rašto karžy- 
giai idealistai? Spėju, jog bent dalis buvo savo 
užsakytojų pasauliečių bei dvasininkų inteligen- 
tų reikiamai įsąmoninti ir dirbo tą brangųjį kul- 
turinį darbą, pasiaukodami idealui. Pasiaukojimo 
čia tikrai reikėjo, nes rizika buvo nemaža — nuo 
sumušimo, sužalojimo iki kalėjimo, ištrėmimo ar 
net užmušimo. Man anuomet yra tekę matyti ar 
iš patikimų šaltinių girdėti, kaip rusų pasienio 
sargyba medžiodavo kontrabandininkus. Ligi 
maždaug 1897 metų kareiviams nebuvo leidžia- 
ma bėgančių šmugelninkų pašauti: galima buvo 
vien šaudyti į orą ir tuo prisišaukti raitos sargy- 
bos ir taip bandyti sučiupti bėglius; tad šie turė- 
davo galimybių ištrūkti iš tų medžiotojų, juoba 
"kad ir žmonės saviesiems padėdavo pasislėpti; 
betgi isiutę kareiviai, jei bėglį sučiupdavo, daž- 
nai jį sumušdavo ar net kankindavo dėl to, kad 
jiems teko stipriai privargti, ir dėl to, kad tai bū- 
tų kitiems kontrabandininkams pamoka, jog rei- 
kia lengviau medžiotojams pasiduoti, o ir dėl to, 
kad norėdavo iš sučiuptojo iškvosti reikiamų ži- 
nelių. Atgrasyti nuo šmukulninkavimo vietiniai 
maskoliai, regis, nesistengdavo: juk šmukulis bu- 
vo ir jiems pelningas — arba dalį prekių sučiup- 
tųju pasisavindavo, arba iš vyresnybės gaudavo 
atlyginimo, arba iš pačių kontrabandininkų pa- 
imdavo paprakų, ar kad sugautus paleistų, ar kad, 
iš anksto susitarus, leistų parnešti per sieną 
draudžiamas prekes: juk kam malonu rizikuoti 
įduoti į mankštą savo kailį, kai galima nuo to ap- 
sidrausti, pasitenkinant mažesniu uždarbiu? Tad 
būdavo bandoma sargybinius papirkti. Bet ne vi- 
suomet pasisekdavo: ar sargybinis nepaperkamas 
(kas maskoliuose buvo anuomet gana reta), ar 
netikėtai pakeičiamas kitu — ir draudžiamas pre- 
kes nešančiam tekdavo dažnokai nukentėti. Ypač, 
kai maždaug nuo 1897 metų, įsakyta sargybi- 
niams, bene dukart įspėjamai šovus į orą, toliau 
jau stengtis bėglį pašauti, kad ir negyvai. Tuo 
būdu ir ne vienas knygnešys yra gavęs ne tik 
mušti, ar kalėti, ar būti ištremtas į Rusijos 
gilumą, bet ir gyvybe užmokėti už savo kilnų 
darbą. Kiek tokių būta ir kas tokie jie buvo, kas 
dabar begali pasakyti! Anais laikais vargiai jie 
buvo kieno nors registruojami. Po jų gyvos gal- 
vos tam tikras ne per platus ratelis jų atminimą 

dar širdyse nešiodavos. Betgi pamažu ir tie liu- 
dytojai paliko šį pasaulį — ir nūnai ne apie dau- 
gelį knygnešių kankinių bežinome. Gaila. O būtų 
pravertę ateinančioms kartoms turėti lyg kokią 
tų karžygių martirologiją. 

Dabar — kokias lietuviškas knygas anais lai- 
kais man tekdavo savo krašte žmonių rankose 
matyti? Daugiausia maldaknygių (Aukso Altorių, 
Šaltinių), paskui kantičkų, elementorių, kalendo- 
rių, Peklos knygų, Šventųjų gyvenimų (ypač Va- 
lančiaus Žyvatų Šventųjų) ir to paties Valančiaus 
ar jo padėjėjų dvasinio ar pasaulinio turinio kny- 
gelių, kaip štai — Kristaus Sekimas, Gyvenimas 
Jėzaus Kristaus, Gyvenimas Švenč. P. Marijos, 

Palangos Juzė, Vaikų knygelė, Paaugusių Žmonių 
knygelė, Šiaulėniškis Senelis. Vėliau — tarp 1895 
ir 1903 m. — ėmė rodytis mano Žemaičiuose ir 
kai kurie užsieniuose spausdinami laikraštėliai — 
Kryžius ir Tėvynės Sargas. Kitokių (pasauliškes- 
nių ar kairesnių) knygų bei laikraščių man anose 
vietose bei aname laikotarpy nėra tekę Žmonėse 
aptikti. Mat, žemaičiai anuomet buvo konserva- 
tvvūs. Kas kita, manau, galėjo būti Užnemunėje. 


Kai gaudavai anuomet vieną iš tų knygų, pa- 
prastai rasdavai ją jau gerokai ar visai nudėvė- 
tą — nuvartotą, nebent būtumei ją gavęs iš ke- 
lerių pirmųjų rankų. Knygos anuomet negulėda- 
vo lentynose, gražiai įrištos, švarutės, vieną kar- 
tą tik perskaitytos (o gal ir visai neskaitytos); ne! 
anais laikais jos eidavo iš rankų į rankas per me- 
tų metus (žinoma, gal ir dėl to, kad maža jų te- 
būta). Kurios buvo ypačiai skaitomos, žmonės jas 
mažneė atmintinai mokėjo. 

Kai atskleisdavai pirmąjį daugumo tų knygų 
puslapį, dažniausiai rasdavai, po knygos pavadini- 
mo, vis tai pat: išleido savo kaštu ir savo spaus- 
tuvėje Juozapas Zavadzkis Vilniuje, o paskiau 
sekda=o metai — vis ankstyvesni už 1864, spau- 
dos uždraudimo metus. Žinoma, dalis jų buvo tik- 
rai tais metais ir tikrai Juozapo Zavadzkio Vilniu- 
je spausdinta; betgi daugumas buvo vadinamoji 
kontrafakcija — vėliau ir gal ne paties Zavadz- 
kio ir ne Vilniuje spausdinta, o minėtieji duome- 
nys buvo fiktyviniai, kad maskolius ne taip leng- 
vai galėtų formaliai prikibti. Ir, matyti, tai bent 
atskirais atvejais pagelbėdavo, jeigu buvo toji 
klasta pastoviai vartojama. 

O kaip buvo su tomis maskolių pagamintomis 
lietuviškomis knygomis, išspausdintomis rusų rai- 
dėmis — graždanka? (Tą graždankos, arba pilieti- 
nį, alfabetą reikia skirti nuo kito, cerkvių kny- 
gose vartojamo senojo slaviškojo alfabeto, š. Kiri- 
lo sugalvotojo, dėl to “kirillica" vadinamojo). 
Mano čia pasakojamaisiais laikais ir mano žiniai 
prieinamajame Žemaičių kampe tų knygų man 
iki 1893— 1894 metų netgi nebuvo tekę nė regėti. 
Girdėjau tiktai, jog vienas mūsų kaimynas Kimi- 
nas turįs tokią graždanskinę maldaknygę ir uo- 
liai ją vartojąs, neklausydamas. patarimų mest į 
ugnį: girdi, kam naikinti knygą? juk ji visai tokia 
pat, kaip ir jūsiškės, tik raidės truputį kitaip at- 
rodo. Žinoma, jam, mokykloj pramokus rusiškai 
skaityti, o nebeturint paskui laiko ar noro besi- 
mokyt lietuviškai, buvo nemalonu išsižadėti savo 
knygos. 


Man pačiam pirmą kartą tokią graždanskinę 
knygą išvysti teko Gargždų liaudies mokykloj, 
kur mokiaus tarp 1892 ir 1895 metų: ruskis mo- 
kytojas. man esant antrajame skyriųj, vieną die- 
ną atnešė krūvelę tų knygų, padalijo mums ir 
liepė jas naudoti. Mielai priėmėme ir iš pradžių 

gal visi džiaugėmės turėsią bent vieną visiškai 
savą knygą, kadangi teturėdavome rusiškus vado- 
vėlius. bet ne nuosavus, o mokyklos. Aš gavau 
Evangelijas, o mano draugas Budrys — Aukso 
Altorių. Parsinešime namo, džiaugdamies esą nūn 
tokie turtingi! Betgi čia teko nusivilti: namiškiai 
sako — knygos nedoros! reikia jas mest į ugnį! 
Iš pradžių buvo truputį gaila: vis tik tavo nuosa- 
vybė, kurios tiek maža dar vyružis teturi .. Betgi 
išmintingieji vyresnieji taip tikrai teigia: knygos 
blogos — būtinai reikia sudeginti... Tik kad ji 
taip sunkiai bedeganti, toji tvirtai įrištoji rudon 
odon Evangelija bei Aukso Altorius! ... 

Žinoma, paūgėję žmonės geriau suprasdavo, 
dėl ko reikią tas knygas naikinti. Inteligentai pa- 
sauliefiai ir kunigai jiems tai nuolat aiškindavo: 
maskpliai per tas knygas nori mus sumaskolinti 
ir supravoslavinti. Daugumas mūsų žemaičių ypa- 
čiai imdavo į širdį, kad maskoliai nori mus ati- 
traukti nuo mūsų švento tikėjimo. Čia joks svy- 
ravimas buvo neįmanomas. Betgi ir tautinis susi- 
pratimas ėmė jau brėkšti. 

Ar daugeliui lietuvių anuomet ateidavo abejo- 
nių, begu yra taip jau tikslu be niekur nieko at- 
mesti rusų graždanką ir ilgam pasilikti beveik br 
knygų, tuo būdu gal žymiai stabdant savo kultū- 
ros vystymą? Vėliau tokių abejojimų lietuviv 
tarpe kildavo. Jie galvodavo šitaip: 

Broliai latviai pasiėmė vokiškąjį gotiškąjį šrif- 
ta — ir nieko jiems tautiniu atžvilgiu nepakenkė, 
nors jiems pavojus buvo didesnis, negu mums ru- 
sų atžvilgiu, kadangi latvių ir tikyba ta pati, ir 
vokiečių kultūra daug impozantiškesnė, ir sugy-- 
venimas per ilgus amžius susidaręs įprastinis — 
tad gana sklandus. Ir žiūrėkit — kiek latviai per 
tuos 40 metų padarė kultūros srity! O mes pabi- 
jojome prisiimti rusų raidyną, nors mums suru- 
sėti buvo daug mažesnis pavojus, kadangi ir tiky- 
ba skirtinga, ir rusų priespaudos politika mus nuo 
jų stumte stūmė, ir rusų kultūra ne taip jau ga- 
lėjo mums imponuoti, kaip latviams vokiečių .. 
Mums daug didesnis pavojus buvo sulenkėti, ka- 
dangi ir tikyba ta pati, ir per ilgus laikus buvo 
aps:iprasta su jais išvien gyventi, ir jau savo tar- 
pe turėjome daug aplenkėjusių brolių. To nepai- 
sydami, prisiėmėme bendrą su jais lotyniškąjį 
raidyną — ir tuo būdu palengvinome lenkystės 
plitimą Lietuvoje, o negalėdami stipriai išvystyti 
savo raštijos, per 40 metų toli atsilikome nuo lat- 
vių. Taip galvojo tie abejotojai. 

Man yra tekę tuo klausimu kalbėti su Jonu 
Šliūpu, Adomu Jakštu, Vaižgantu, istoriku Anta- 
nu Alekna. Jakštas ir Alekna buvo linkę sutikti, 
kad gal būtų buvę tiksliau kovoti su rusicizmu 
ne šitame, tik kitame fronte, sakysim, nepriimti 
rusiškos pradinės mokyklos, nes juk ši dar labiau 
galėjo mus surusinti bei supravoslavinti, nei rai- 


dynas. Atsimenu, Vaižgantas purkšdavo prieš abe- 
jotojus. Šliūpas man sakė, jog jie savo laiku, su- 
sirinkę bene Marijampolėje, rimtai apsvarstę tą 
klausimą ir sąmoningai ryžęsi vesti kovą savo rai- 
dyno bare. 

Vistiek kaip ten dabar kas tą dalyką spręstų, 
tai praeities nebepakeis... O anoji kova dėl savo 
lietuviško raidyno, šiaip ar taip, buvo kilni ide- 
alistų kova prieš neteisėtus rusų kėslus ir, kaip 
tokia, žadino tautinę sąmonę, ugdė atsparumą vi- 
sokeriopai priespaudai ir klojo kelią į laisvę bei 
kultūrą — tad buvo labai naudinga, nors gal, su- 
sikoncentravus gintis kitoj tvirtovės fortų linijoj, 
būtų buvę ir daug geriau. Kalbėdamas su anais 
senaisiais kovotojais apie tą dalyką, suprasdavau, 
kaip jiems būtų sunku įsisąmoninti klydus ir pri- 
sipažinti: juk tiek pastangų padėta, tiek iškentė- 
ta! Kitas visą gyvenimą tam pavedė; visi jautėsi 
kilnų darbą dirbą, karžygiai bei kankiniai esą (ir 
iš tikruju buvo!) 

Ar ilgai būtų tekę tuo būdu kovoti dėl savo 
rašto, sunku pasakyti. Tiesa, Rusijoje plačių ma- 
sių susipratimas ir nepasitenkinimas carizmu pa- 
mažu kilo. Bet ir caro režimas turėjo daug šali- 
ninkų ir priemonių ilgai laikytis savo linijos... 
Bet štai 1904 metų sausio gale trenkė į rusų 
milžiną perkūnas: Japonija pradėjo su juo ka- 
rą. Visas laisvasis pasaulis, o ir Rusijos viduje 
visi laisvės trokštantieji nušvito: dabar gal ir 
carų pavergtiesiems išauš aušrelė! Tuomet bu- 
vau pirmuosius metus Žemaičių seminarijoj 
Kaune. Net ir tame ramiajam kampely įtampa 
pasidarė didelė: spėliojimai, lūkesčiai, nerimas, 
viltys, džiaugsmas, baimė (gal paims į kariuo- 
menę!)... Ateitis atrodė neaiški, bet vistik 
viliojanti .. Mūsų vicerektorius, sulenkėjęs latvis 
Kriškijanis, didelis lenkystės garbintojas bei pa- 


laikytojas, gudriai primerkęs savo trachomos ap- 
graužtas akis, trina delnus ir pranašauja: Na, da- 
bar gal tas rusų lokys gaus į kailį !.. Ir ką gi? 
Nors ir ne pranašas, bet išpranašavo: sumanių 
vadų Kuroki-Nogi-Nodzu vedama, jauna japonų 
armija ėmė drožti garsiajam rusų strategistui Ku- 
ropaikinui skaudų smūgį po smūgio, japonų ad- 
mirolas Togo apnaikino ir uždarė Port Arture 
stiprų rusų laivyną, Rusijos viduje ėmė smarkiai 
bruzdėti revoliuciniai veiksniai, ir lietuviai pra- 
dėjo ruoštis galutinei kovai dėl laisvės... 

Rusų vyriausybė išsigando. Reikia bandyti 
bent tam kartui apraminti savo kraštą, ypač ne- 
rusų gyvenamuosius radikalius valstybės pa- 
kraščius, tad ir Lietuvą. Ir ryžos palengvinti bent 
kai kuriuos varžtus, mums — grąžinti spaudos 
laisvę, ką ir padarė lygiai prieš 50 metų gegužės 
7 dieną (nagal senąjį kalendorių — balandžio 24). 
Atsimenu, atsikvėpėme giliai ir laisvai, kaip po 
ilgo slogučio. Tartum skaisti aušra išaušo. Kaž- 
kaip sunku buvo tikėti, jog štai po tiek kovų ir 
kančių galime laisvai spausdinti ir skaityti savą 
lietuvišką knygą bei laikraštį! Ir ėmė šie dygti, 
kaip grybai po lietučio: Peterburge — “Lietuvių 
Laikraštis," Vilniuje — “Vilniaus Žinios,' Kau- 
ne — “Nedėldienio Skaitymai", Seinuose —"Šal- 
tinis" .. Vienas kurijozas: skaitau anuomet kurį 
ten “Vilniaus Žinių" numerį, randu vedamąjį, 
turbūt, paties Jablonskio kalbos atžvilgiu išdai- 
lintą, — ir stebiuos: lietuviška — nelietuviška? 
Taip prašmatnu! Visai toks pat įspūdis, kaip kai 
tuo pat laiku pateko man į rankas Vydūno kny- 
gelė “Visatos Sąranga" .. Manau sau: nagi, kas 
per paibelis! ką tai galėtų reikšti? o gal tai san- 
skritiška? .. Dabar jūs tik juokiatės. O anuomet 
raštinės kalbos raida vyko tokiu tempu, jog net 
salva galėjo apsisukti .. 

BALTŲ MITOLOGIJOS APŽVALGA 


Buvęs Teologijos Fakulteto docen- 
tas Latvijos Universitete Dr. Ha- 
ralds Biezais bando duoti trumpame 
veikalėlyje baltų tautų mitologijos 
šaltinių ir tyrinėjimų apžvalgą. Dar- 
bas padalintas į tris skyrius: istorinių 
šaltinių liudijimai, tautosakinė me- 
džiaga ir patys tyrinėjimai. Kiekvie- 
name skyriuje vėl atskirai kalbama 
apie senprūsius, lietuvius ir latvius. 
Literatūros sąrašas nedidelis, apima 
tik 210 šaltinių, knygų ir straipsnių 
įvairiomis kalbomis. 

Autorius užsidėjo nelengvą uždavi- 
nį: ne tik bibliografiškai. suregistruo- 
ti, bet ir kritiškai aptarti kaip pa- 
čius šaltinius, taip ir iki šiol atliktus 
tyrinėjimus, trumpai nusakant jų 
turinį. Toks darbas labai reikalingas; 
sveikintinas autoriaus ryžtingumas. 
Tačiau sunku tikėtis, kad tokios ma- 
žos apimties veikale būtų buvę gali- 
ma visapusiškai apžvelgti tokią pla- 
čią sritį, Užtat dažnokai pasitaiko 
pilnai neišvystytų minčių ir nepagr's- 
tų tvirtinimų, aptarimai perdaug 
bendri, pasigendame aiškumo ir pa- 
stebime paviršutinišką recenzuojamų 
darbų įvertinimą. Atrodo, kad auto- 
rius dar neseniai ir per mažai šioje 
srityje dirba, tad daugelis dalykų 
jam pačiam tebėra neaiškūs. Reikia 
manyti, kad geriausiai pavykusi bus 
latviška dalis, pusėtinai gerai apta- 
riami ir senprūsių mitologijos šalti- 
niai, kurie yra daugiausia vokiškai 
paskelbti, o silpniausia išėjo lietu- 
viškoji dalis. Apie šią ir teks kiek 
plačiau pakalbėti. 

Autorius nepagrįstai tvirtina, kal- 
bėdamas apie lietuvius, kad “daug 
didesnę vertę negu pasakų rinkiniai 

turi liaudies dainos, kuriose tiesiogiai 
pasireiškia liaudies sielos pergyveni- 
mai. Nors lietuvių liaudies dainose 
yra įvykęs gilus susimaišymas su 
krikščioniškais motyvais, tačiau žas 
kritiškai vertinant, galima papildyti 
kronikų davinius apie senąją lietuvių 
religiją" (p. 88). Šitoks tvirtinimas 
rodo, kad autorius menkai tepažįsta 
mūsų dainas. Lietuvių dainose krikš- 
čionybės įtaka yra labai menka ir 
paviršutiniška. Mitologinių dainų lie- 
tuviai, palyginti, labai mažai teturi. 
Senovės dievai retai teminimi (tik 
Perkūnas, Laima ir vos vieną kartą 
Bangpūtys), dangaus kūnai (Saulė, 
Mėnulis, Aušrinė) irgi nėra taip daž- 
ni svečiai, kaip latvių dainose. Pa- 
tarlės mitologijai irgi nedaug ką te- 
duoda, išskyrus kai kuriuos palygi- 
nimus, pvz., “kavojas, kaip velnias 
nuo Perkūno", arba “taip Laima 1č- 
mė". Daugiausia mitologinių liekanų 
randame sakmėse, tikėjimuose (bur- 
tuose ir prietaruose, visokiose 'mal- 
delėse"') ir papročiuose. 

Lenkų įtaka lietuvių tautosakai ir- 
zi perdedama (p. 85). Tokios įtakos 
yra šiek tiek dainose ir pasakose, ta- 
čiau mitologinės sąvokos, dievybių 
vardai ir kt. yra laisvi nuo didesnės 
lenkiškos įtakos. Krikščionybės įta- 
ka irgi nera tokia didelė, kaip au- 
torius tvirtina, sakydamas: “Lietu- 
viai yra ankštai susiję su kataliky- 
be, kurios ekspansijai jie pasidavė 
14 a. gale. Todėl katalikybė padarė 
lietuvių tautos sielai daug didesnį 
įspūdį, negu latvių. Tatai pasunkina 
panaudoti (tautosakinę) medžiagą 
senosios religijos tyrinėjimui" (p. 
85). Pirmiausia krikščionybė mūsų 


liaudyje įsigalėjo ne 14-to, bet gal 
tik 17-to amžiaus gale. Tatai nuola- 
tos patvirtina jėzuitų ir kitų misic- 
nierių nusiskundimai dėl “tamsios 
pagonybės" klestėjimo liaudyje. Pats 
autorius pripažįsta, kad katalikybė 
buvo nuolaidesnė senosioms tradici- 
joms, bandė jas net asimiliuoti. Ir 
iš tikrųjų, racionalistiškas protestan- 
tizmas buvo daug kovingesnis, nai- 
kindamas visa "pagoniška" (tai mes 
matome ir iš Maž. Lietuvos istorijos), 
tuo tarpu katalikų dvasinė vyriau- 
sybė nekreipė dėmesio į smulkmenas, 
visokius nekaltus papročius, nedėjo 
dėl jų žmonėms didelių baudų, jei tik 
tie papročiai neprieštaravo pagrindi- 
nėms katalikybės dogmoms. Tiesa, 
vienas kitas uolesnis kunigas pašū- 
kaudavo per pamokslus dar ir vysk. 
Valančiaus laikais (pvz., dėl Joninių 
ugnių deginimo), tuo tarpu Maž. Lie- 
tuvoj dėl mirusių apraudojimo buvo 
nustatyta piniginė bauda ir aprau- 
dotojus įsakyta persekioti, kaip nu- 
sikaltėlius. Gal todėl lietuviai savo 
tautosakoje, ypač papročiuose, turi 
daug daugiau mitologinių elementų, 
negu tokie vokiečiai. Tiesa, tam tik- 
ro senųjų ir naujųjų idėjų sumaišy- 
mo yra, tačiau lietuviuose jis daug 
mažesnis, negu vokiečiuose ar pran- 
cūzuose. Pastaruosiuose beveik visa 
"mitologija" susideda iš liaudiško 
šventųjų kulto. Airiai patapo katali- 
kais daugeliu šimtmečių anksčiau, 
negu lietuviai, katalikai jie išliko iki 
šios dienos, o jų tautosaka išlaikė 
nuostabiai daug mitologinių atsimi- 
nimų. Tad krikščionybė ar įvairios 
jos formos nėra lemiamas veiksnys 
mitologijos išsilaikymui ar jos gry- 
numui. 


Kalbėdamas apie lietuvių mitolo- 
gijos apžvalgą, duotą mano 'Lietu- 
vių Tautosakos Skaitymą" II-je da- 
lyje, autorius pasigenda aiškios re- 
liginės - psichologinės pozicijos (p. 
107). Turiu pasakyti, kad mitologi- 
nius klausimus tyrinėjų, remdama- 
sis istoriniu ir etnologiniu pagrindu, 
daug nesileisdamas į visokias dirbti- 
nes teorijas arba “psichologinius aiš- 
kinimus". Tai labai slidus kelias. 
Juo eidami, vieni visur mato mėnu- 
lio įtaką, kiti saulės, treti atmosfe- 


ros reiškinių, dar kitiems visur vai- 
denasi dangaus ir žemės kopuliacija 
ar kitkas. Mitologininkui labai leng- 
va paslysti, nes bet kokia teorija, 
patampius ją į visas puses, pasidaro 
tokia lanksti, kad atrodo, jog ji vis- 
ką galės išaiškinti. Iš tikrųjų visos 
tos teorijos turi po dalelę tiesos, bet 
nei viena visko neišaiškina. Istori- 
nis kelias, pagrįstas palyginamąją 
etnologija, yra tikriausias, nors jis 
iš karto ir neišaiškina visų klausi- 
mų, kurie mums rūpi. 

Yra nemaža ir daiktinių klaidų, 
atsiradusių dėl kalbos nemokėjimo. 
Niekur nesu rašęs, kad lietuviams 
žinoma deivė Dėkla (p. 106), prie- 
šingai, mano buvo paminėta, kad ją 
žino tik latviai. Visiškai netikslus 
vertimas iš vienos mano knygos duo- 
tas 103 psl. išnašoje 2. Netiesa, kad 
J. Basanavičius knygoje “Iš gyve- 
nimo lietuviškų vėlių bei velnių" da- 
vė savo brolio Vinco surinktą me- 
džiagą, kaip tvirtinama p. 87. Šitoje 
knygoje paskelbtos daugiausia Vi- 
liaus Kalvaičio ir kitų Maž. Lietu- 
voj surinktos sakmės. Vinco Basa- 
navičiaus užrašytos pasakos paskelb- 
tos kitame leidiny: “Lietuviškos Pa- 
sakos Įvairios", IV-oj daly. Klaidin- 
gai rašomi dievų vardai: Zemininka 


(p. 165), Gabijos (p. 106). Sumai- 
šyti šaltiniai juos cituojant: p. 87 
vietoj (29) turi būti (28); p. 103 
vietoj (108) turi būti (102). Nemo- 


kėta padaryti lietuviškas vardininko 
linksnis knygų antraštėse: p. 89 vie- 
toj “Lietuvių Tautosakos" turi būti 
“Lietuvių Tautosaka", p. 122 vietoj 
“Patarlių ir priežodžių" turi būti 
“Patarlės ir priežodžiai". Rinkinio 
“Litauische Maerchen und Erzaeh- 
lungen"' (1898) autorius yra ne C. Pf., 
bet C. Jurkschat (Pf.— Pfarer, ku- 
nigas),. Tokių netikslumų, kalbos ir 
spaudos klaidų, yra ir daugiau. Au- 
torius turėjo paprašyti ką iš lietuvių 
tuos dalykus patikrinti dar rankraš- 


tyje. Be reikalo paminėta šaltinių 
sąraše W. Jordano knygelė “Litt- 
hauische Volkslieder und Sagen" 


(1844), nes ten nėra nieko vertingo 
mitologijos tyrinėjimams, tai asme- 
niška kūryba, sekant liaudies moty- 
vais. Menkos vertės yra L. Siemens- 
ki ir Tettau und Temme rinkinėliai, 
tačiau reikėjo paminėti L. Jucevi- 
čiaus “Litwa"' (1846), kuri yra daug 
daugiau patikimesnė, negu T. Nar- 
buto “Mitologia Litewska" (1835). 
Iš mano knygų ir straipsnių pami- 
nėta visa 16-ka, tačiau du stambūs 
darbai vis dėlto liko nepastebėti, bū- 
tent: “Donner und Teufel in den 
Volkserzaehlungėn der baltischen und 
skandinavischen Voelker"“ (Tautosa- 
kos Darbai VI, 1939) ir “Die Sagen 
von den litauischen Feen" (Die 
Nachbarn I, Goettingen, 1948). Ne- 


pastebėti liko ir straipsniai “Latvian 
mythology" ir “Lithuanian mytho- 
logy", įdėti “Standard Dictionary of 
Folklore, Mythology and Legend'' 
(New York, 1949-50). 

Kad ir nebūdama tobula, knygelė 
bus naudinga ir savo tikslui pasitar- 
naus. Seniesiems šaltiniams pažinti 
parankesnė yra H. Thomas apžval- 
ga "Die slawische und baltische Re- 
ligion vergleichend dargestellt" 
(1934), tačiau naujesniems darbams 
ir tautosakos duomenims pažinti H. 
Biezais 


santrauka labai prasivers, 

ypač kitataučiams, nemokantiems 
baltų kalbų. 

J. Balys 

Haralds  Biezais. Die  Religion- 


sąuellen der baltischen Voelker und 
die Ergebnisse der kbisherigen For- 
schungen, Uppsala, 1954. 128 p. (At- 
spaudas iš žurnalo ARV, 1953). 

Tėvynės Sargas, kultūros, visuo- 
menės, politikos ir socialinių ; mokslų 
žurnalas, 1954 m., V t., 1 (11) nr, 
redaktoriai: A. Gražiūnas ir Dr. V. 
Viliamas, 240 psl. ž 


Studentų Gairės. Leidžia Lietuvių 
Studentų Sąjungos JAV centro val- 
dyba 1954 m. 14 nr. 


Šv. Pranciškaus Varpelis, mėnesi- 
nis religinio-patriotinio pobūdžio laik- 
raštis, nr. 8, dvigubai padidintas Ma- 
rijos Metams paminėti. Leidžia pran- 
ciškonai, redaguoja "Tėv. Modestas 
Stepaitis. Numeryje gausu įdomių re- 
liginių  pasiskaitymų ir patrauklių 
iliustracijų. 


e Rugpjūčio mėnesį išėjo iš spau- 
dos “Literatūros Lankų" 4 numeris. 
Jame su originalia ir verstine kūry- 
ba randami šie autoriai: Leonas Miš- 
kinas, Vytautas Mačernis, Georg 
Heym, Kazys Bradūnas, Juozas 
Kėkštas, Henri Michaux, Salvatore 
Guasimodo, Vasco Pratolini, Renė 
Marill - Alberes, Marius Katiliškis, 
Kostas Ostrauskas, Algirdas Grei- 
mas, Pranas Budrys, Alina Pajaujy- 
tė-Staknienė, John Steinbeck. Kritikos 
skyriuje recenzuojama Lietuvių Enci- 
klopedija ir Bern. Brazdžionio, Al- 
fonso Nykos Niliūno, č. Grincevičiaus 
bei J. Gliaudos naujausios knygos. 
Numeris įdomiai iliustruotas. 


e Lietuvių rašytojų Draugijos su- 
važiavimas įvyksta rugsėjo 26 d. Či- 
kagoje Lietuvių auditorijoje. Suva- 
žiavimo proga rengiamas ir literatū- 
ros vakaras. 


e Dienraštis “'Draugas'' skelb'a ci- 
leraščių konkursą, Už tris geriausius 
eileraščius skiriamos premijos: I — 
50 dol, II — 30 dol., III — 20 dol. 
Premijos komisijos narius skirs: po 
vieną Rašytojų Draugija, Kultūros 
Taryba Čikagoje, Meno darugija 
“šatrija" ir du “Draugas". Tema pa- 
liekama rašytojo nuožiūrai. Pagei- 
daujama, kad eilėraštis neprašoktų 
trijų puslapių. Autoriui leidžiama 
siųsti du ar tris eilėraščius, pasira- 
šytus tuo pačiu slapyvardžiu. Premi- 
ja tegalės būti skiriama tik viena 
tam pačiam autoriui. Po eilėraščiais 
pasirašoma slapyvardžiu, o tikroji 
pavardė bei adresas pridedama atski- 
rame voke. Dalyvaują konkurse au- 
toriai sutinka, kad jų eilėraščiai bū- 
tų spausdinami “Drauge". Paskutinė 
įteikimo data — 1954 m. lapkričio 
15 d. Kiek anksčiau “Draugas" pa- 
skelbė ir naują romano premiją. * 

e Venancijus Ališas atstovavo Lie- 
tuvių Rašytojų Draugijai tarptauti- 
niame rašytojų kongrese Buenos Ai- 
rėse, Kongresas įvyko rugpjūčio mė- 
nesį. L : 3 
e Prel. Pr. Juras savo lėšomis iš- 
leido prof. St. šalkausko parašytą 
ateitininkų ideologiją. Spausdina Ne- 
kalto Pr. Seserų kongregacijos 
spaustuvė Putname, 

LOTYNŲ AMERIKOS KATALIKŲ VILTYS 
IR RŪPESČIAI 


Mes, šiauriečiai, esame linkę labai 
greit pateisti Lotynų Amerikos ka- 
talikus. Jieškodami teisingesnio 
sprendimo, turime pastebėti ne tik 
šeščlius, bet ir neužsimerkti prieš 
šviesą. 

Lotynų Amerikos kraštuose, t. y. 
Meksikoje, Vidurio ir Pietų Ameri- 
koje, yra 154 milijonai gyventojų. 
1953 metų oficialiais Vatikano davi- 
niais katalikų nuošimtis mums la- 
biau žinomuose kraštuose yra sekan- 
tis: Argentinoje 8974, Brazilijoj 91940, 
čilėj 9274,, Ekvadore 9640, Kolumbi- 
joj 99077, Paragvajuj 937, Peru 
9574, Urugvajuj 7870, Venecueloj 
974,. Bendras katalikų nuošimtis Lo- 
tynų Amerikos kraštuose skaitomas 
957,. Taigi katalikų tuose kraštuo- 
se yra apie 147 milijonus. Tačiau 
praktikuojančių katalikų, t. y. atlie- 
kančių velykinę išpažintį ir sekma- 
dieniais lankančių šv. mišias, paly- 
ginamai, yra mažas skaičius. Čilės 
vyskupai neseniai paskelbė, kad tik 
1044 užsirašiusių katalikais prakti- 
kuoja reguliariai savo religiją. Pri- 
leidus, kad panašiai yra ir kituose 
Lotynų Amerikos kraštuose, rasim 
tik 15 milijonų praktikuojančių kata- 
likų. Tačiau negalima pasakyti, kad 
kiti yra tik vardo katalikai. Kai 
kuriomis progomis, kaip Kongresų ar 
procesijų metu, tos krikštytos ma- 
sės parodo labai didelį religinį entu- 
ziazmą. O kad jų menkas religinis 
išauklėjimas, tai yra priežasčių. 

Mažas kunigų skaičius Lotynų 
Amerikos kraštuose yra viena iš 
svarbiausių problemų. Dabar tucse 
kraštuose yra 28,692 kunigai. Kuni- 
zų skaičius nevienodai proporcingas 
tikinčiųjų skaičiui paskiruose kraš- 
tuose. 607, Lotynų Amerikos gyven- 
tojų yra trijuose kraštuose: Brazi- 
lijoj 3274,, Meksikoj 1674 ir Argenti- 
noj 1145. Brazilijoj yra 52 milijonai 
tikinčiųjų ir 7450 kunigų; Meksikoj 
— 26 milijonai tikinčiųjų, 4921 ku- 
nigas; Argentinoje — 17 milijonų ti- 
kinčiųjų, 4106 kunigai, Vidutiniškai 
vienam kunigui Lotynų Amerikoje 
tenka 5336 tikintieji, bet tas skaičius 
labai keičiasi įvairiose vietovėse, 
Mieste ir provincijoj yra parapijų, 
kur vienam kunigui tenka keliolikai 

tūkstančių tikinčiųjų. O ir parapijų 
plotai kaikur netikčtini. Čilės šiau- 
rėję Antofagastos vyskupijoj yra 
parapijų, apimančių daugiau 20 
tūkstančių kvadratinių kilometrų. Ir 
tik vienas kunigas tokioj parapijoj! 
Nenuostabu, kad tolimi užkampiai 
nemato kunigo per keletą metų. 

Mažas kunigų skaičius yra svar- 
biausia religinės ignorancijos prie- 
žastis Lotynų Amerikoje. Charakte- 
rizuojant tų kraštų tikinčiųjų igno- 
ranciją sakoma, jog ten pripažįstami 
tik trys sakramentai: Krikštas, Su- 
tvirtinimas ir procesija. Kodėl tie 
trys? Krikštijami beveik visi. Su- 
tvirtinimą mėgsta žmonės dėl gra- 
žių ceremonijų. O procesiją visi tiek 
mėgsta, jog ją laiko svarbesne ir už 
sakramentą. 

Religinę ignoranciją stengiasi iš- 
naudoti įvairios protestantų sektos. 
Gerai apmokami šiaurės Amerikos 
protestantų misionieriai propagandai 
nepagaili pinigo. Čilėje, kur yra tik 
5 milijonai gyventojų, 1942 metais 
biblistai išdalino 170 tūkstančių įvai- 
rių Šv. Rašto knygų. Tiesa, žmonės 
net ir protestantų mokslą pasekę, ne- 
atskiria jo nuo katalikų. 

Lotynų Amerikos kraštų religinia- 
me gyvenime yra ir šviesių pusių, 
apie kurias mažiau kalbama. 

Pastebėtinas žmonių tikėjimas, pa- 
sireiškiąs masine forma kongresuo- 
se, procesijose, suvažiavimuose, 
Tarptautinis eucharistinis kongresas 
1934 m. Buenos Aires buvo nepa- 
prastai gausus. Neseniai įvykusiame 
eucharistiniame kongrese Bracilijos 
mieste Belėn de Para, didžiausiam 
tropikų lietui lyjant, naktinėse mi- 
šiose dalyvavo ir komuniją priėmė 
80 tūkstančių vyrų. Ar netenka ste- 
bėtis, kad Gvadalupės Marijos pro- 
cesija Meksikoje sutraukia 200 tūks- 
tančių darbininkų ir 25 tūkstančius 
studentų. Brazilijoje Urukanijos pa- 
rapijoj kelių mėnesių bėgyje 50 
tūkstančių suaugusiųjų priėmė pir- 
mąją komuniją. 

Katalikų Bažnyčios juridinė padė- 
tis Lotynų Amerikoje po pirmo pa- 
saulinio karo žymiai pagerėjo. šian- 
dien beveik visos tų kraštų vyriau- 
sybės yra palankios Bažnyčiai. Tik 


du kraštai neturi diplomatinių san- 
tykių su Vatikanu. Vyskupijų skai- 
čius tuose kraštuose sparčiai auga. 
Kai 19 šimtmetyje ten buvo įsteig- 
ta 70 naujų vyskupijų, tai 20 šimt- 
metyje per 50 metų įsteigtos 268 
naujos vyskupijos. Didėja kasmet ir 
pašaukimų skaičius. 1945 m. klieri- 
kų seminarijose buvo 4383, 1947 m. 
— 5134, o 1949 m. — 6042. 


Reikšminga pažanga daroma ir re- 
ligijos mokyme. Daugelyje valstybių 
leidžia dėstyti tikybą valdžios mo- 
kyklose: Bolivijoj, Brazilijoj, čilėj, 
Haiti, Kolumbijoj, Kostarikoj, Pana- 
moj, Peru ir Dominikonų Respubli- 
koje. Tik prieš keletą metų Argen- 
tinoje valdžios mokyklose buvo įves- 
tas religinis dėstymas panašia tvar- 
ka, kaip buvo Lietuvoje prieš antrą 
pasaulinį karą. Daugelyje Lotynų 
Amerikos valstybių veikia katalikų 
universitetai ir daugybė kolegijų — 
gimnazijų. Daugumoj valstybių yra 
katalikiškų dienraščių, kuo negali 
pasigirti net šiaurės Amerikos kata- 
likai. 

Tikybos dėstymui mokyklose ir už 
mokyklos parengiami katekistai. 
Meksikoj yra du tūkstančiai šv. 
Pranciškaus Ksavero katekisčių. 
Argentinoje sėkmingai veikia kaimo 
misijos. Kunigai, vienuoliai ir vie- 
nuolės vasaros atostogų metu vyks- 
ta į kaimus mokyti katekizmo. 1946 
metais tokių pamokų buvo suorga- 
nizuota daugiau kaip 100 tūkstančių. 
Gražūs ir tų pamokų vaisiai: 70 
tūkstančių buvo pakrikštyta, iš jų 
22 tūkstančiai vietinių indėnų. Ko- 
lumbijoj kunigas Joakimas Salcedo, 
Sutatenzos parapijos vikaras, pricš 
ketverius metus pradėjo skaityti ka- 
tekizmo pamokas per radiją.  Kai- 
muose susiorganizavo specialios mo- 
kyklos tų pamokų klausyti. Dabar 
jau yra 5 tūkstančiai tokių mokyk- 
lų, kuriose mokosi 200 tūkstančių 
ištroškusių religijos tiesų pažinimo. 
Jie mokomi ne tik katekizmo, bet 
ir skaitymo ir rašymo. Montevideo 
arkivyskupas Antanas Maria Balbieri 
taip pat kas savaitę reguliariai skai- 
to katekizmo pamokas per radiją. 

Lotynų Amerikos katalikų viltys 
kas kartą didėja. Didelę pagal- 
bą apsiėmė duoti Lotynų Amerikos 
kultūros kūrėja Ispanija — kasmet 
200 kunigų. Tų kunigų ta pati is- 
panų kalba, panaši kultūra ir tem- 
peramentas labai palengvins misio- 
nierišką darbą tuose kraštuose. Ir 
Belgijoj įsisteigė speciali kunigų se- 
minarija, ruošianti kunigus Pietų 
Amerikai. 

(Daviniai imti iš Meksikoj leidžia- 
mo kultūros žurnalo “Latinoameri- 
ca" 1954 m. numer.). 


Titas Narbutas 


KANADOS LIETUVIŲ KONGRESAS 


šią vasarą Kanados liet. katalikų 
gyvenime įvyko neeilinis reiškinys 
— pirmasis kongresas. Jis buvo pir- 
mas ir savo pobūdžiu, ir dalyvių skai- 
čiumi. Ikišiol Kanadoje buvo įvairių 
katalikų suvažiavimų, minėjimų, 
konferencijų, bet tokios platesnės 
manifestacijos nebuvo ryžtasi orga- 
nizuoti. Marijos Metai gi davė pro- 
£ą organizatoriams užsimoti pla*es- 
niam pradalgiui. Katalikų Veikimo 
Centro Valdyba, remiama parapijų, 
organizacijų ir paskirų asmenų, bu- 
vo tas judintojas, kuris liepos 3-4 d. 
Toronte ir Hamiltone sutelkė gausius 
būrius katalikų. Pirmoji diena buvo 


skirta  organizaciniams reikalams, 
antroji — Marijos garbei. Tuo būdu 
kongreso tikslas buvo dvilypis — su- 


glaudinti organizacinę rikiuotę ir vie- 
šai pareikšti pavergtųjų ir laisvųjų 
Lietuvos sūnų ištikimybę Dievo Mo- 
tinai. 


Persitvarkymas 


Su naujaisiais ateiviais Kanadoje 
atsirado ir naujos katalikų organi- 
zacijos. Iš seniau buvo įsisteigusios 
dvi liet. katalikų parapijos — Mon- 
trealy ir Toronte, kur gyvavo ir da- 
bar tebegyvuoja pašalpinės draugi- 
jos ir brolijos. Jos bendro centro, be- 
rods, neturėjo. Atsiradus nau'oms 
jėgoms, buvo suorganizuota K. V. C. 
kuris ikišiol ir vadovavo organizuo- 
tai katalikų visuomenei. Patirtis bc-t- 
gi parodė, kad ši iš Lietuvos atsineš- 
ta veikimo forma nebuvo populiari, 
o seniesiems ateiviams svetima. Nau- 
jos sąlygos vertė jieškoti ir naujų 
veikimo formų. Nusižiūrint, matyt, į 
JAV ir buvo pasirinkta federacija, 
kurion įeina, kaip nariai, visos Ka- 
nadoje veikiančios katalikiškos orga- 
nizacijos. Jų priešakyje stovi vyr. 
valdyba, renkama tarybos dvejiems 
metams. Tarybon įeina: organizacijų 
valdybų nariai, federacijos 
pirmininkai, Kanadoj gyveną liet. 
kat. kunigai, vienuolijų vyresnieji ir 
liet. kat. laikraščių redaktoriai. Dva- 
sios vadą Federacijai skiria Kana- 
dos Liet. Kat. Kunigų Vienybės val- 
dyba, Fed. valdybai prašant. 

Šitokiu tad būdu sudaroma vyr. 
Kanados liet. kat. vadovybė pagal 
naujai priimtą statutą, kurio svars- 
tymas užėmė didelę konferencijos da- 
1; Neminint daugiau organizacinių 
paragrafų, reikia pažymėti Fede:a- 
cijos tikslas, besišakojąs per pa- 
grindines sritis, būtent: rūpinimasis 
Kanados liet. katalikų religine, tau- 
tine, visuomenine ir kultūrine veikla. 


Tai pagrindiniai barai, kur teks 
plušti naujam organizmui — Fede- 
racijai. 


skyrių 


Konferencijai priėmus statutą, bu- 
vo išrinkti valdybon trys asmenys, 
kurie, drauge su deleguotais organi- 
zacijų atstovais, sudarė vadovybę — 
Dr. A. šapoka, pirm., B. Sakalaus- 
kas vicepirm., inž. Pr. Razgaitis, 
sekretorė Juozapavičieną, iždininkė 
K. Pr. Gaidamavičius ir J. Andriulis, 
nariai. Dvasios vadas, rašant šias ei- 
lutes, dar nebuvo žinomas. 

Konferencija, kurios posėdžiams 
pirmininkavo Ant. Rinkūnas ir Dr. 
A. Šapoka, praėjo darbingoj nuo'ai- 
koj. Dalyvavo įžymių svečių: Jo E. 
vysk. V. Brizgys, prel. Myk. Krupa- 


vičius, prel. Pr. Juras, kun. Vyt. 
Bagdanavičius ir kt. 
Dievo Motinos garbei — Tėvynės 


išlaisvinimui 


šiuo šūkiu buvo pradėtas kongre- 
sas "Toronto šv. Mykolo katedroj. 
Nors tai buvo šeštadienis, žmonių 
prisirinko pilna katedra, kur įvyko 
maldos valanda. Ji buvo lietuviška 
— širdimis, maldomis, giesmėmis ir 
vysk. V. Brizgio pamokslu. Žodį ta- 
rė ir Jo Em. kardinolas McGuigan, 
Toronto arkivyskupas. Jisai kvietė 
lietuvius saugoti ištikimybę tikėji- 
mui, dėl kurio tiek kentėta, ir budė- 
ti naujų pavojų akivaizdoj. 

Iškilmingiausia dalis teko Hamil- 
tonui. Čia Dievo Motina buvo pa- 
gerbta įspūdinga procesija ir ponti- 
fikalinėmis mišiomis katedroje, ku- 
rias atlaikė Jo E. vysk. Brizgys. 
Procesija, kurioje dalyvavo 2-3 tūks- 
tančiai asmenų, buvo tuo pasigėrėti- 
na, kad joje lietuviai visi dalyvavo. 
Beveik niekas nestoviniavo ant šali- 
gatvių. Nuotaikinga buvo ir popieti- 
nė akademija. Prel Myk. Krupavi- 
čius, kuris iš pažiūros atrodė labai 
išvargęs, priėjęs prie mikrofono pats 
atgijo ir kitus atgaivino savo stip- 
ria kalba ir uždegančiomis mintimis. 

Su dideliu pasisekimu koncertavo 
muz. St. Gailevičiaus diriguojamas 
Toronto “Varpo'* choras. Jisai gai- 
vino kongreso dalyvius lietuviška 
daina salėje, o jungtinis Toronto - 
Hamiltono bažnytinis choras, dirig. 
kun. B. Pacevičiaus, kėlė maldinin- 
kų širdis katedroje. 

Jautrų pamokslą apie Dievo Moti- 
ną pasakė prel. Pr. Juras iš JAV. 

Kongresas gavo šv. Tėvo palaimi- 
nimą ir pasiuntė jam savo sveikini- 
mą, į kurį taip pat gautas atsaky- 
mas — padėka, 

Netenka abejoti, kad kongresas 
buvo Kanados liet. katalikų laimėji- 
mas. Reikia neužmiršti, kad Kanados 
liet. katalikai atsistojo deramose po- 
zicijose tiktai įsijungus naujiesiems 


ateiviams. Anksčiau jų balsas buvo, 
tiesa, gyvas, bet kuklus. Senieji vei- 
kėjai, palyginti, daug nuveikė, staty- 
dami bažnyčias, steigdami draugi- 
jas. Jie padėjo pirmuosius pamatus. 
Deja, ne dėl jų kaltės, tuose pama- 
tuose atsirado kenkėjų — raudonųjų 
su “Liaudies Balsu" — ir kitokios 
spalvos žmonių, kurie religinėms ver- 
tybėms neteikė jokios reikšmės ar- 
ba jas niekino. 

Tiesa, jų yra ir šiandieną, tačiau 
katalikų sustiprėjimas įgalina pasa- 
kyti tvirtą žodį. Be to, suėjimas į 
Kanados Liet. Bendruomenę įvairių 
pažiūrų žmonių sušvelnino tarpusa- 
vius įvairių grupių santykius. Reikia 
tikėtis, kad Bendruomenė ir toliau 
veiks šia kryptimi, ir su laiku vi- 
sai išlygins įsisiūbavusius santykius. 


Tvarka, išskyrus kai kurias smulk- 
menas, buvo gera. Prie jos palaiky- 
mo uoliai prisidėjo ir skautai. Di- 
džioji konferencijos ir kongreso ren- 
gimo našta teko inž. Pr. Razgaičiui, 
kun. Dr. J. Gutauskui, Ant, Gure- 
vičiui iš Toronto ir kun. Dr. J. Ta- 
darauskui su vietiniu Hamiltono ko- 
mitetu. 

Šis kongresas bus naujas paskati- 
nimas žengti ateitin su pasitikėjimu. 
Nieko nėra pavojingesnio, kaip mie- 
gas ant laurų. Kanados katalikų vei- 
kėjams tenka budėti ir toliau ties 
tomis vertybėmis, kurios yra pavoju- 
je. Negali sakyti, kad viskas pada- 
ryta. Kiekviena diena atneša ir nau- 
jus rūpesčius. Pvz. vienas tokių — 
reorganizacijos įgyvendinimas. Kol 
negyvi paragrafai taps gyvu orga- 
nizmu, teks gerokai padirbėti vi- 
siems — ne tiktai valdyboms. Tuos 
ir kitus užsimojimus įgyvendinus 
bus galima eiti ir prie didesnių są- 
skrydžių, būtent, JAV ir Kanados 
bendro liet. katalikų kongreso. 


Pr. G. 


* * * 


e Toronto Prisikėlimo lietuvių pa- 
rapijos bažnyčios ir salės statybos 
paruošiamieji darbai jau baigti. Pla- 
nus padarė archit. Stasys Kudokas, 
kuriuos miesto valdybos atitinkamos 
komisijos patvirtino. Statyba prasi- 
dės šį rudenį. Jai vadovauja J. Au- 
gustinavičius, archit. S. Kudoko prie- 
žiūroje. Prisikėlimo parapija įkurta 
prieš metus ir pavesta valdyti pran- 
ciškonams, kurie sutartinai su para- 
pijiečiais kuria šį tautinį-religinį ži- 
dinį Toronte. Sklypas statybai yra 
parinktas labai šviesioje ir patogio- 
je vietoje. Statyba pradedama nuo 
dviejų didelių salių, kurių viena bus 
naudojama pamaldoms, antra susi- 
rinkimams. Tolimesnė statyba pri- 
klausys nuo finansinių išgalių. 

MOKSLAS 


V 


GAMTOS FILOSOFIJA DABAR 


Paskutinio pusės šimto metų gam- 
tos mokslų laimėjimai jokiu būdu ne- 
gali būti matuojami viena tik savo 
technine ir praktine verte: ir pasau- 
ležiūrai bei filosofijai jų įtaka turi 
būti labai didelė. 

Artimiausiai jų paliesta turėtų būti 
gamtos filosofija. Bet šita filosofijos 
šaka šiandien yra visų mažiausiai 
populiari, ne tik kad iš viso metafi- 
Zzika ilgą laiką buvo ir dabar dauge- 
liui mokslo atstovų dar yra paniek-s 
dalykas, bet ir todėl, kad gamtos fi- 
losofija specialiai buvo nusipelniusi 
paniekos. Ją ypač sukėlė pirmos 19 
amžiaus pusės gamtos romantiški fi- 
losofai — Schelling, Fichte, su savo 
fantastiškomis sistemomis. Užkaria- 
vę visuotinį pasitikėjimą gamtos 
mokslų laimėjimai paskesniu la'ku 
ir filosofijos atstovų buvo bančomi 
sekti ir pritaikyti bendrai  pa- 
saulėžiūrai. Kitaip ir negali būti, jei- 
gu filosofija nenori pasitenkinti pilių 
statymu ore, kaip darė romantiškie'i 
vokiečiai. Juk naujienos gamtos 
moksluose palietė pačias pagrindines 
būties sąvokas, iš pagrindų pakeis- 
damos medžiagos ir substancijos, 
erdvės, laiko, priežastingumo supra- 
timą. Iš „kitos pusės, filosofinis bei 
pasaulėžiūrinis susidomėjimas gamta 
labai padidėjo, kai žymesnieji gam- 
tininkai ėmė išeiti iš fizikos ir che- 
mijos toli į filosofijos sritį, keldami 
ne reiškinių, bet esmės klausimus. 
Taip darė Max Planck, šiek tiek Al- 
bert Einstein, o ypač James Jeans, 
Arthur Eddington ir kiti. 


Kai šiandien gamtininkai spren- 
džia tokius anksčiau filosofijai pa- 
liktus':klausimus, kaip materijos es- 
mės, energijos, erdvės ir laiko, visa- 
tos: ribų ir pasaulio. pradžios, ir tai 
juos: sprendžia priėidami arčiau es- 
mės negu bet kada, kyla iš viso klau- 
simas, ar dar reikalinga pati gamtos 
filosofija. Beveik visi fizikai be išim- 
čių šiandien kartu yra filosofai, ku- 
nie kartais iš savo mokslo nueina ligi 
religijos klausimų, nors neretai pra- 
silenkdami su savo kompetencijomis. 
Tie patys gamtininkai kar'ais ig- 
noruoja arba net su panieka žiūri 
į kai kurias filosofines sistemas, to- 
dėl kad jos leidžiasi į nerealius ir 

nepagrįstus samprotavimus ir teori- 
jas. Tai pačių tų sistemų kaltė, kad 
jos neina kartu su mokslu ir laikosi 
pasenusių tradicijų. Juk būtų tuščiai 
juokinga šiandien vis dar kartu su 
Aristoteliu teigti — visi daiktai krin- 
ta ant žemės todėl, kad jų prigimtyje 
yra siekimas artėti į pasaulio centrą. 
Tai pavyzdys, kaip mums turėtų at- 
rodyti Aristotelio fizika, kurios šian- 
dien niekas neskaito rimtu dalyku. 
Bet ir toliau, imkime Aristotelio ir 
tomistinėj filosofijoj žinomą hilemor- 
fizmo teoriją — pagal ją yra du su- 
daromieji visų daiktų principai — 
materia prima (pirminė materija) 
ir forma substancialis (substancialė 
forma): turbūt, negalėsime jos pava- 
dinti klaidinga, tačiau mažiausia teks 
pripažinti, kad šių laikų mokslui ji 
jau nieko nepasako ir yra bereikšmė, 
nes dabartinė fizika ir chemija aiš- 
kina medžiagą daug turiningiau ir 
tiksliau. Kokybinį arba kvalitatyvini 
principą, kurį atitinka toji forma 
substancialis, šiandieninis mokslas 
visai aplenkia: visa ko pagrinde yra 
arba energijos kvantai, arba banga- 
vimas. "Tai, žinoma, dar nepasako, 
kad be to kokybinio principo jau iš 
tikrųjų galima apsieiti. 

Visai aišku, kad filosofai turi per- 
žiūrėti daugelį ligšiolinių savo teo- 
rijų ir patikrinti, kiek jos atitinka 
dabartinio mokslo išvadas ir reika- 
lavimus. Kai anksčiau daugelis jų 
bandė ginčytis su gamtininkais, ypač 
dėl reliatyvumo ir kvantinio veiki- 
mo teorijų tikrumo, kuris smarkiai 
sukrėtęs erdvės, laiko ir priežastin- 
gumo sąvokas, šiandien tas ginčas 
būtų beprasmis, nes naujos revoliu- 
cinės fizikos teorijos tvirtai įsikūrė ir 
savo pusėj turi daug grynojo mokslo 
ir technikos laimėjimų. Taigiir erd- 
vės ir laiko reliatyvumą, ir kvanti- 
nius veikimo šuolius šiandien filos>- 
fai turi priimti kaip faktą, 


Svarbiausias klausimas yra, kaip 
naujosios gamtos mokslų teorijos 
aiškinamos arba interpretuojamos 
filosofine prasme. Koks svarbus tas 
interpretavimas, matyti iš to, jog 
šiandien jau nustota manyti, kad fi- 
Zika sugriovusi priežastingumą arba 
visai sureliatyvinusi erdvę ir laiką. 


Apskritai imant, fizikos dėsniai nu- 
stato reiškinius bei vyksmus, dau- 
giausia kiekybinius daiktų arba reiš- 
kinių santykius. Tie dėsniai visų p:I- 
ma yra veikimo, 0 ne esimo arba 


būties dėsniai. Nors tiesa, kad 
daugelis fizikų, pereidami jau į 
metafizikos sritį, savo išvadas su- 


absoliutina arba jas ontologizuoja — 
ima būties arba esmės reikšme. Ta- 
da, pavyzdžiui, ir atrodo, kad me- 
džiaga yra irgi tiktai energijos kvan- 
tai ar jų bangavimas, nes fizikas 
Louis de Broglie, sekdamas mate- 
matine analogija, rado materialines 
daleles turint panašias bangavimo 
savybes į šviesos kvantų. Bet pažiū- 
rėjus į tai daugiau, negu fizikos 
žvilgsniu, kils klausimas, ar tas ban- 
gavimas jau išsemia visą būtį ir su- 
daro visą esmę? Arba kad reliaty- 
vumo teorija reikalauja sulieti erdvę 
ir laiką į vieną keturių dimensijų 
continuum, tai daro tik todėl, kad 
fizinių reiškinių patyrime laikas s1 
erdve kaip ir neatskiriamai suka- 
binti; keturių dimensijų sistema yra 
daugiau matematinis reikalavimas 
arba postulatas. Todėl A. Einsteinas 
ir sako, kad laiko dimensija, nors 
eina. kartu, yra visai skirtinga nuo 
trijų kitų. 

Be to, atmintina, kad gamtiniai 
reiškiniai nėra vieninteliai, kuriuose 
laikas pasireiškia. Dar yra psichiniai 
ir dvasiniai. Matomai, fizikos teorijos 
kuriamos pirmiausia savo reikalams, 
t. y. fizikai ir apima pirmoj eilėj 
kiekybinius. arba matematinius at- 
žvilgius. Lieka dar vietos fizikos fak- 
tų interpretavimui kitu bendresriu 
atžvilgiu, jieškančiu kažko arčiau 
daiktų arba medžiagos esmės. Taigi, 
šalia fizikos, kuri skaičiuoja ir ma- 
tuoja, aiškina, kaip kas veikia, ir su- 
veda į matematines formules, moks- 
lui turi būti naudinga ir metafizika, 
kuri, tuo pasirėmusi, aiškina, kaip 
kas yra, išlygina prieštaravimus ir 
bando sudaryti bendrą gamtos paži- 
nimo sistemą. 


Pavyzdžiui, kai fizikai aiškindami 
tam tikrus intraatominius reiškinius 
įveda ir dimensijų erdvę, šitos naujos 
sąvokos juk negali būti paliktos 
jiems vieniems ir turi būti išaiškinta, 
ar tai yra tik toks skaičiavimo ke- 
lias, ar tai turi ir kokią realią pras- 
mę. Matematinis gamtos mokslas 
šiandien virto labai uždaru ir vien tik 
siauriems specialistams suprantamu 
mokslu. Ne tik atskiri faktai įvilkti 
į tokią formą, kuri atrodo labai to- 
lima tikrovei, bet ir galutinos išva- 
dos kartais gaunasi “nerealios"', Per- 
keltos į bendresnes mokslines sąvo- 
kas, jos dažniausiai atrodo mažiau 
revoliucinės negu pradžioj. 

B. S. 


VISUOMENINIS 
GAC NAB NU AA AS 


BENDRUOMENĖS DRUMZLĖS 


Verta ar neverta? 


Bendruomeninės temos visais lai- 
kais buvo ir yra opios. Daugeliui 
skaitytojų jos atveria degančias 


žaizdas, ir atrodo, kad geriau jų vi- 
sai neliesti. Tačiau kiti bevelytų per- 
deginti tas žaizdas, kad ateities cr- 
ganizmas pasveiktų. Pirmieji daž- 
niausiai išvengia galimų nemalonu- 
mų, nekvaršindami sau galvos tais 
“dalykais, kurių nepataisys'“. Jeigu 
šioj grupėj yra rašančių, jie ne:iasi 
į bendro pobūdžio temas, kurias gai- 
lima dabar skaityt, kurios buvo ly- 
giai įdomios prieš porą šimtų metų, 
kurios gal bus nekaltai įdomios ir 
dvidešimt pirmajame šimtmety. Daž- 
nai jie paskleidžia “amžinai tverian- 
čių" minčių, remdamiesi pradžioje 
Platonu ir Aristoteliu, o pabaigoje 
Sartre. Neretai jie apsitveria sun- 
kiai permatoma siena nuo savo gy- 
venamo laiko bei kasdienybės p:0- 
blemų ir iššlieka neklaidingi. Ant- 
rieji gi griebia kiekvieną aktualiją, 
neriasi į degančias problemas, kar- 
tais staiga pagarsėja rašinių gau- 
sumu: jie, atrodo, rikiuoja visuome- 
nės gyvenimą. Beje, kartais nei skai- 
tytojai, nei jie patys nepastebi, kad 
jie neigia, ką anksčiau teigė, kad 
jie dažnai nudega pirštus ir veidą. 
Ir vis dėlto tie antrieji mūsų trem- 
ties bei emigracijos laike yra aktua- 
lesni nei pirmieji. Gali atsitikti, kad, 
nekreipiant tinkamo dėmesio į lie u- 
vių degančius dienos klausimus, ir 
tos “amžinai tveriančios" idėjos 'i's 
bereikšmės, nes nebus, kas jas pa- 
stebi, o ką jau bekalbėti apie jų įta- 
ką. Tad jieškodami deimančiukų ar 
drumzlių, mes turėtume niekad. ne- 
nusigręžti nuo mūsų pilkosios kas- 
dienybės. 

Būtų gera, kad amžinosios proble- 
mos ryškiai pintųsi su kasdieniu gy- 
venimu ir kad rašantieji sugebė ų 
abu dalykus tikslingai sujungti. Ta- 
čiau šitai mūsų spaudoje labai retai 
tepasitaiko. 

Apsisprendus, kad reikia patyrinė- 
ti opiąją kasdienybę, kyla aštrus 
klausimas, ar ligoniui mūsų vaistai 
pagelbės, ar tik jį suerzins, nors mMū- 
sų diagnozė būtų visai teisinga. Es i 


kada iliuzijos ir romantiniai rėmai 
neleidžia pažinti tikrovės, ir tai būna 
geriau nei žiaurios tikrovės pažini- 
mas: iliuzija tampa gėrio skatinto- 
ju, kai tuo tarpu tikrovės pažinimas 
pateisins susitaikymą ir apsipratimą 
su nepataisoma" kasdienybe. Vis 
dėlto reikia tikėti, kad sąmoningas 
tikrovės vertinimas ne tik suerzins 
dalį tų, kurie bus paliečiami, bet ir 
paskatins į priimtiną kasdienių pro- 
blemvį sprendimą masę kitų, kurie 
jaučia potvynį ir neturi noro ar jė- 
gų su juo kovoti. O tas potvynis ne- 
ša plačiąją mūsų bendruomenę, su- 
keldamas daug drumzlių, kurios daž- 
nai tos pačios bendruomenės nėra 
net pastebimos. 


Vertybės ir mokslas 


Mokslas, technologija, civilizacija 
charakterizuoja paskutinių šimtme- 
čių pažangą. Yra mokslininkų, ku- 
rie žino (tiksliau — tiki), kad 
mokslas “išgelbės žmoniją". Kita jų 
dalis, pripažindama mokslo vertę, 
pabrėžia mokslo ribotumą ir religi- 
nio bei filosofinio pažinimo pranašu- 
mą. Pirmajai pažiūrai dažnai atsto- 
vauja liberalai ir visuomet materia- 
listai bei marksistai, o antrajai 
krikščioniškosios ir kitų religijų ša- 
lininkai. Klasišku posakiu dr. J. Gir- 
nius nusako mokslo ir religijos pri- 
gimtį: “žinojimo prievarta ir tikė'i- 
mo laisvė". Religinis pažinimas su- 
ponuoja laisvą tiesų prisiėmimą ar 
jų atmetimą, kai tuo tarpu moksli- 
nis pažinimas neleidžia pasirinkti: 
jis turi būti būtinai priimamas, nes 
kitos alternatyvos yra akivaizdžiai 
atmestos kaip klaidingos. Atrodytų, 
kad mokslinės tiesos yra tikslesnės, 
patikimesnės ir labiau galiojančios 
nei religinės. Bet yra nevisai taip. 
Mokslinės tiesos galioja tik siauroje 
srityje, ir jos galioja, kol, nėra p3- 
pildytos bei pakeistos ar net sugriau- 
tos, kol jų vietoj naujos tiesos ne- 
atrandamos. Tuo tarpu religinės tie- 
sos niekad nesikeičia. Antra vertus, 
apie mokslinių tiesų prievartinį prie- 
mimą galima kalbėti tik tiksliųjų 
(gamtos) mokslų atžvilgiu, tačiau ir 
tada tos tiesos yra saistomos, tegu 


sau ir retomis, atsitiktinumo bi 
išimties galimybėmis, kurios nuverti- 
na tų tiesų patikimumą. O daugelis 
kitų mokslų, kaip socialiniai moks- 
lai, tuo tikslumu ir patikimumu dar 
negali pasigirti. Juose dažnai pradi- 
nė premisa ar kitos moksliniame dar- 
be neišreikštos, nors naudojamos, 
prielaidos nėra mokslo įrodytos tie- 
sos. Jos yra laikomos aksiomomis ir 
jomis yra remiamas tolesnių tiesų 
įrodymas. Nežiūrint to, ar ji išreikš- 
ta veikale, ar tūnanti mokslininko 
pasąmonėje, pradinė premisa dažnai 
apsprendžia mokslinio darbo rezulta- 
tus socialinėse disciplinose, jau ne- 
kalbant apie vadinamuosius huma-i- 
tarinius mokslus (menus). štai ko- 
dėl vieno patikimo Amerikos moks- 
linio instituto duomenys apie viszo- 
menės pasisakymus už respublikonų 
ar demokratų partijų  kandida'us 
prieš rinkimus didžiąja dalimi a“- 
spindėjo anketų apklausinėtojų nuo- 
mones. Mat, apklausinčtojai, kuri: 
priklausė ar simpatizavo respub'iko- 
nų partijai, visuomenėj rado daugiau 
pasisakymų už respublikonų kanci- 
datus, o demokratų partijos apkl-u- 
sinėtojai — už demokratų kancčid>- 
tus. Liberalai mokslininkai, važorau 
damiesi objektyvumo principu, taria- 
si visur galį surasti objektyvą tie. 
są, nežiūrint to, ar mokslininkai 
dirbs demokratiniuose Vakcsrucse, ar 
nacionalsocialistinėi  Vokietijoj, a- 
kcemunistinėj Rusijoj. 

Tuo tarpu krikščionišk'eii moksli- 
ninkai yra daugiau linkę ab jot' tai: 
rezultatais, kurie išplaukia iš ta- 
riamai objektyvių mokslinių preri- 
sų, nors ir tiksliais empiriniais duo- 
menimis paremtų. Vargiai galima 
surasti žmones, kurie, dirbdami 
mokslinį darbą, sugebėtų atsipalai- 
duoti nuo savo pasaulėžiūros ir ne- 
parodytų savo polinkių netgi prieš 
savo norą savo veikaluose. Tad ar 
nebūtų teisingiau, jei visi mokslinin- 
kai savo darbų įžangose atvirai pa- 
sisakytų, kokių įsitikinimų jie yra, 
ir nebandytų, dangstydamiesi objek- 
tyvumo skraiste, mesti šešėlį ant tų, 
kurie nevengia viešai parodyti savo 
pasaulėžiūros. Pagaliau, kiekvienas 
mokslininkas, nagrinėdamas sociali- 
nius reiškinius, visuomet susidurs su, 
sakysime, “visuomenės gerove“, “in- 
divido laisve" ir kitais panašiais da- 
lykais, kurių pateisinamumas ar bū- 
tinumas nėra jokio mokslo įrodomas. 
(Tik palyginkime, kaip skirtingai tie 
patys dalykai yra aptariami totalis- 
tinėse, liberalistinėse ir krikščioniš- 
kose ideologijosę.) Tačiau “objekty- 
vieji" mokslininkai tuos dalykus lai- 
ko visuotinėmis tiesomis, nors jos 
yra aiški helenizmo, krikščionybės 
ar liberalizmo tiesioginė ar netiesio- 
ginė išdava. Čia mes, be abejojimo, 

susiduriame su vertybėmis, kurios 
negali būti eliminuotos ir iš moks:i- 
nių darbų, nors kaikurie mokslinin- 
kai sąmoningai ar nesąmoningai ne- 
pripažintų jų buvimo ar įtakos. 


šitie vertybių ir mokslo santykia- 
vimo atgarsiai dažnai užtinkami ir 
lietuviškoje spaudoje. štai — kai kas 
iš mūsų akcentuoja vidurinių amžių 
tamsumą kaip katalikybės apraišką 
ir naujųjų laikų laisvę ir pažangą 
kaip protestantizmo apraišką, nors 
nepatikrina, ar ši ypatingai ameri- 
kiečių liberalių bei protestantiškų 
universitetų įtakoje prigijusi pažiūra 
neturi ryšio su protestantiškosios 
Amerikos gyventojų daugumos nuo- 
mone, kuri gali nieko bendro netu- 
rėti su objektyviuoju mokslu. šia 
proga tenka pastebėti, kad dr. J. 
Girniaus paliestas “nesuinteresuotas 
sociologas", galįs netinkamai aiškin- 
ti mūsų nutautėjimą (“Mūsų tauti- 
nių uždavinių akivaizdoje", Lietuva, 
1952 m. 2 nr.), yra vargiai įmano- 
ma būtybė, nes ta prasme jis nepri- 
klausytų jokiai tautai, neturėtų as- 
menybės bei įsitikinimų. 


Vertybės ir literatūra 


Neaiškinant paslapčių, kad Lietu- 
va yra žemės ūkio kraštas ir kad 
mes, tremtiniai, likome totalitarinio 
režimo aukomis, išblaškytomis po vi- 
są pasaulį, tenka vis dėlto paklaus- 
ti mielus “Literatūros Lankų" redak- 
torius: ar jie yra to režimo aukos? 
Jie yra tos aukos. Ar jie yra įsi- 
pareigoję savo ir išblaškytųjų lietu- 
vių vardu — kaip žmonės (ne vien 
kaip “siauri" politikai ar literatai) — 
visais būdais kovoti prieš mūsų kraš- 
to pavergėjus? Jie atsako esą pa- 
triotai ir kovoją už savo tautą, ta- 
čiau “propagandinių tezių bei meto- 
dų nenorį iškelti į principų augštu- 
mas". Jie griežtai atskiria estetinę 
vertę ir ideologiją (“propagandinės 
tezes"), kalbėdami apie poetinę kū- 
rybą bei meną. 

Populiariai tariant, “L. L." redak- 
toriai skiria turinį nuo. formos ir su- 
gestionuoja, kad kūrinį apsprendžia 
vien forma; forma tad turėtų būti 
vienintelis literatų bei kritikų objek- 
tas. Tai yra garsios formulės “me- 
nas menui" atlauža. 


“L. L." redaktoriai konkrečiai nu- 
rodo, kad mes ne tik galime, bet ir 
turime grožėtis šostachovičiaus, Pro- 
kofjevo muzika, Aragono, Paul 
Eluardo, Maksimo Gorkio, gal P. 
Cvirkos, A. Guzevičiaus ir kitų pana- 
šių kūrėjų poezijos bei dailiosios pro- 
zos apie tarybinio gyvenimo utopiją 
forma ir būti nesuinteresuoti tų vei- 
kalų turiniu. Nes, jų nuomone, “nu- 
tylėjimas ar reikalavimas nutylėti ji 


(komunistinei linijai atsidavusį Paul 
Eluardą), kaip poetą, būtų viešas So- 
vietinio teroro metodų intelektuali- 
nėje kūryboje pripažinimas". Kas gi 
drįs po šitokios išvados prisipažinti 
naudojąs sovietinio teroro metodus ir 
negriebs į rankas komunistinės poe- 
zijos? Išeitų, kad, palyginti, laimingi 
yra tie intelektualai ir poetai, ku- 
rie, iš Pabaltijo ištremti į Sibiro šal- 
tį ir vergiją, gali “menutylėti", t. y. 
grožėtis nesibaigiančios komunistinės 
poezijos forma ir skaitydami nesu- 
prasti, kad ta “graži" forma yra skir- 
ta sunaikinti, ką žmonija religijos, 
mokslo ir meno srityse sukaupė per 
kelis tūkstančius metų. Dar daugiau, 
tie tremtiniai gal turėtų džiaug is, 
kaip gražiai toje poezijoje yra iš- 
reikštas jų likimas: “savanoriška" 
iškyla “plėšinių įsisavinti". Juk tai 
taip estetiškai skamba! Ir atrodo, 
kad redaktorių sunkiai ištariami Žo- 
džiai — “kaltinimas", “kalėjimas", 
“Sibiras" etc. neturi savo įprastinės 
prasmės, kalbant apie kieno nors pa- 
saulėžiūrą ar politinius įsitikinimus. 
Tad jeigu komunistiniai literatai lie- 
čia pasaulėžiūrą (o kur jie jos ne- 
liečia?), tai lietuvių literatūros Žžur- 
nalo uždavinys, “L. L." nuomone, yra 
vengti “diskriminacijos" ir ver'inti 
tik formą, tartum turinio nė nebūtų 
arba jis jokiu būdu nebūtų susijęs 
su forma. 


Antra vertus, jeigu jau objekty- 
vusis Mokslas negali išvengti verty- 
binių premisų, tai estetinė kūryba — 
tuo labiau. Mokslinės medžiagos rin- 
kimas, klasifikacija ir analizė gali 
išlikti objektyvumo rėmuose, tačiau 
poetinės medžiagos žodynas, kuria- 
mieji vaizdai ir stilius niekad neiš- 
liks “gryni"', neatspindį kūrėjo as- 
menybės bei pasaulėžiūros, kuri sa- 
vo ruožtu tarnaus plačiosios visuo- 
menės interesams. Ir jeigų muzikai 
čia sudaro šiokią tokią išimtį, tai 
visi kiti menininkai dažniausiai savo 
veikalų turiniu apspręs ir formą. 


Visai netenka abejoti, kad meno 
kūrinio forma yra vienas iš pagrin- 
dinių bei esminių kūrinio dalykų (to- 
liau — formos atitikimas turiniui ir 
kt.), kuriais literatūra bei menas 
pirmiausia turi būti vertinami. '"Ta- 
čiau sugestijonuoti, kad menas tar- 
nauja tik menui, neliečiant gyvena- 
mojo laiko “dvasios" bei pasaulčžiū- 
ros, ir tuo pat metu laikyti save pa- 
triotais ir kovotojais už savo tautą 
gal yra šiuo metu gan originalu, 
gal tuo galima tikėtis patraukti ko- 
kį savaitinuko žurnalistą šešeto kri- 
tinių straipsnių serijai parašyti (ne- 
bloga reklama!), bet tai mūsų trem- 
ties misijoje nėra gyvenimiška, nei 
logiška. 


Kritikos nusikalstamumas 


Priešingą kraštutinumą galima pa- 
stebėti dr. A. Baltinio meno kūrinio 
sampratoj (“Literatūros nusikalsta- 
mumas', Aidai, 1951 m. 9 nr.). 
Straipsnio autorius, komentuodamas 
prof. A. Maceinos “Laiškus rašyto- 
jams", žada papildyti poeto kūrybą 
“kasdienybės problema, be kurios, 
esą, nėra pilno “poeto būties ir jo 
kūrybos nušvietimo". Tačiau 'kas- 
dienybės'' problema autoriaus yra 
paliesta vien vertybiniu požiūriu. 
Jam literatūrinė kūryba “iš esmės 
yra vertybių sritis“. 


Kad kūrėjas neišvengiamai teigia 
vienas vertybes ir neigia kitas, kad 
jis yra bent tam tikra prasme atsa- 
kingas už vertybių atskleidimą, ne- 
tenka abejoti. Tačiau vien vertybės 
(ideologija, moralė)  neapsprendžia 
literatūros esmės. Vis dėlto — me- 
nas nėra teodicėja, ontologija ar fi- 
losofija, nors galime surasti daug 
bendrų literatūros ar religijos ar ki- 
tų disciplinų bei jų funkcijų bruožų. 
Jei būtų kitaip, katekizmą tektų lai- 
kyti didžiausiu grožinės literatūros 
veikalu. O su tuo, reikia manyti, ne- 
sutiks nei pats autorius, nors mes 
galime sutikti, kad šventas Raštas 
ir katekizmas yra didžiausios žmo- 
gaus — ypač religinio žmogaus — 
vertybės. Tad vertybės yra tik dali- 
nis literatūros kriterijus, 0 pagrin- 
diniai dalykai, jieškotini meno kūri- 
ny, yra nurodyti kiekvienoj literatū- 
ros teorijoje. Gi tai, kad nėra visų 
lygiai pripažintos literatūros teorijos, 
nepateisina nepripažinimo jokios teo- 
rijos. 

Galima sutikti su dr. Baltiniu, kad 
gyvenimo padugnių vaizdavimas lite- 
ratūroje gali padidinti nusikaltimų 
skaičių skaitytojuose (nors šis ryšys 
retai galima įrodyti), tačiau pašali- 
nimas iš literatūros neigiamų perso- 
nažų (kadangi, anot autoriaus, “pa- 
mokslas apie nedorybes pats savyje 
yra nedoras“) padarys literatūrą 
anemišką. Be to, reikia abejoti, ar 
tokia “teigiamų" personažų literatū- 
ra būtinai tarnaus didaktiniams tiks- 
lams, ko siekia autorius. 


Tenka sutikti su dr. Baltinio su- 
gestija, jog masė skaitytojų nėra 
tiek išprususi, kad literatūroje jieš- 
kotų pirmiausia estetinio pasigėčrėji- 
mo. Ji daugiau bus veikiama verty- 
binio turinio, o ne formos. Tikroji 
literatūra bus įvertinta tik rinktinių 
skaitytojų, kai tuo tarpu jų masė 
bus, tarp kitko, formuojama žemes- 
nės estetinės vertės literatūros. To- 
dėl autorius, žvelgdamas “sub specie 
aeternitatis", bevelytų negližuoti tik- 
rąją literatūrą antraeilės (vertybi- 
nės) literatūros sąskaiton. šis spren- 


dimas turi daug pateisinimo trem- 
ties sąlygose, kai svetimos įtakos 
disorganizuoja ateivio asmenybę. Ta- 
čiau ši literatūros samprata gali tik 
smukdyti, o ne ugdyti literatūrą, gi 
savo keliu — žlugdyti pačią vertybę, 
— bet tai jau išeina iš mūsų straips- 
nio rėmų. Kad atliktų savo funkci- 
ją, pirmiausia reikia, kad meno kū- 
rinys skirtųsi nuo geometrijos te2- 
remos, ir tik tada tenka pajieškoti 
vertybių, 


Kad autorius šiame straipsnyje 
apie kūrybos esmę rašė pagrindi- 
nai, o neapsiribojo viena kūrybos da- 
limi (šiuo atveju — vertybėmis), 
matyt ne tik iš augščiau paminšto 
straipsnio, bet ir iš to paties auto- 
riaus recenzijų, paskelbtų periodikoj. 
Štai — viename dienrašty autorius 
recenzuoja trečią vieno rašytojo kny- 
gą. Didžiojoje recenzijos dalyje įver- 
tintojas stengiasi pasekti rašytojo 
veikėjų “filosofiją", “idėjas" ir k“., 
bet niekur nebando spręsti, ar ta 
knyga yra grožinės literatūros kūri- 
nys, ar populiarus “filosofijos" iš- 
dėstymas, ar dar kas kita. O jeigu 
literatūros kritikas sąmoningai neg- 
ližuoja kūrinio formalinę bei esteti- 
nę vertę ir bando literatūrą vertinti 
filosofijos ar ontologijos matu, lite- 
ratūros istorija tai galėtų pateisina- 
mai pavadinti kritikos nusikalsta- 
mumu. 

Nors paklaidų ir netikslumų var- 
giai kuri nors kritika išvengia, kal- 
bėti apie neaugštos estetinės vertės 
rašytoją, kaip apie tikrą kūrėją, yra 
žalingas nusižengimas lygiai rašyto- 
jų, lygiai skaitytojų atžvilgiu. Juk 
tuo leidžiama žemo lygio rašytojų 
arogancijai aklinti juos pačius, o 
skaitytojų masėse yra sumaišomos 
meno kūrinio vertės gradacijos, rei- 
kalingos tikrajam menui tarpti. 


Literatūra ir lietuvybė 


Jeigu šias eilutes rašantis nebūtų 
rašytojų draugijos narys, tai, suabe- 
jodamas, ar mūsų literatūros ryšiai 
su lietuvybe yra pakankamai artimi, 
ko gero, užsivertų sau kelią į tą 
draugiją. Tačiau suabejoti tais ry- 
šiais yra rimto pagrindo. 


Kultūros žodis lietuviuose, kaip ir 
Vakarų Europoje, daugiausia yra su- 
sietas su literatūra bei menu, filo- 
sofija bei mokslu. Kadangi mūsų 
mokslas ir filosofija mūsuose nėra 
išgarsinti, manoma, kad menas, yp1- 
tingai — literatūra, groja pirmuoju 
lietuvių kultūros smuiku. Veikli lie- 
tuvių rašytojų draugija tą įspūdį 
nuolat palaiko, o jai pritaria mūsų 
laikraščiai, žurnalai ir visuomenė. 
Žinoma, teigti, kad lietuvybė, LV. 
lietuvių kultūra, neturi ryšio su mū- 


sų literatūra, būtų paradoksas. Ta- 
čiau negalima sutikti su ta pažiūra, 
kad mūsų tremties literatūra yra di- 
džiausias ar pagrindinis įnašas į lie- 
tuvių kultūros ugdymą bei palaiky- 
mą. 

Sunku yra tekančią upę pakreipti 
iš vagos. Tad ir lietuviai rašytojai, 
išblokšti iš savo krašto, tęsia kultū- 
rinę misiją tremtyje bei emigracijo- 
je, kaip ir daugelis kitų profesijų 
lietuvių, senąja linkme. Tačiau jie 
nepastebėjo, kad lietuvybės upė te- 
ka jau kita vaga. Didžioji rašytojų 
dalis jau buvo baigę jaunuolio am- 
žių savo tėvynėje, daugelis jau buvo 
įsigiję savitą kūrėjo veidą, o atsi- 
dūrę tremtyje, jie tęsė senąją tra- 
diciją, tikėdami, kad tauta juos, “sa- 
vaime aišku", seka. O tremtis paro- 
dė, kad jaunieji lietuviai ne tik kad 
nesidomi lietuvių rašytojų kūr'niais, 
bet dar ir patys suabejoja, ar jie 
tebesą lietuviai, ar naujojo krašto 
tautiečiai. Dėl to, žinoma, niekas ne: 
gali rašytojams prikišti blogą valią 
ar išskirtiną kaltę. Tačiau rašyto- 
jai, patys jausdamiesi ir kitų laiko- 
mi mūsų kultūros vadovais, negali 
atsipalaiduoti nuo atsakomybės už 
mūsų jaunosios kartos likimą. Atro- 
do, kad tremtyje turėjo bent iš dalies 
pasikeisti rašytojų paskirtis. Kai tė- 
vynėje kiekvienas rašytojo žodis sa- 
vaime buvo tautinis, tai tremtyje to 
yra maža. Čia reikia ryškaus lietu- 
viško žodžio, kuris skirtųsi nuo vie- 
tinio ir tautiniu artimumu būtų pra- 
našesnis už jį, o taipogi kuris pa- 
siektų mūsų jaunimą atitinkamose 
amžiaus grupėse. Kai tėvynėje skai- 
tytojų masė svetimų tautų kultūras 
mažai tepažino ir jų nebuvo aštriai 
veikiama, tai čia tik tikras ar nu- 
duotas savos kultūros pranašumas 
privalėtų paskatinti ant kryžkelės 
bestovintį jaunimą apsispręsti už 
lietuviškąją kultūrą. Gi mūsų litera- 
tūrinės veiklos praktika parodė ką 
kita. Rašytojai daugiausia tebetęsė 
didžiųjų problemų sprendimą, lyg 
taikstydamiesi išplaukti į “tarptauti- 
nius vandenis", įpindami Lietuvos 
įvykius į seniai visų kartojamus ko- 
munizmo, liberalizmo ir krikščiony- 
bės susikryžiavimo rėmus, atkurdami 
eilinius tremtinių išgyvenimus, pa- 
dengtus tūla banalia filosofija arba 
modernaus stiliaus maniera. Jausda- 
miesi esą ištikimi savo pašaukimui 
bei polėkiams, kartais jie primena 
seną anekdotą apie bobutę, kuri per 
išpažintį kartoja savo jaunystės at- 
gailotas nuodėmes, nes “kad jai ma- 
lonu"... Malonu yra ir rašytojams 
save išsakyti (pagal tradicinį dėsnį: 
vaizduoti tai, kas išgyventa), nors 
tai gali būti visiems ligi nuobodumo 
žinomi išsakymai, taikyti sau ir sa- 
vajai kartai, bet visai netinką ir ne- 

prieinami jaunimui ties tautinės pra- 
žūties slenksčiu, šitaip reikia vertin- 
ti jau pagarsėjusias literatūrines 
tam tikrų institucijų bei laikraščių 
premijas, siekiančias tūkstantį dole- 
rių. (O jaunimo literatūrinės premi- 
jos ligšiol vaidino trečiaeilį vaid- 
menį.) 

Antra vertus, netgi ir “menas me- 
nui" kriterijumi vadovaujantis, pre- 
mijuotieji kūriniai jokiu būdu nepra- 
šoko vidutinumo lygio. Aplamai at- 
rodo, kad tremty mes sulaukėme gal 
tik vieno pirmaeilės vertės prozos 
kūrinio — V. Ramono “Kryžių" (V. 
Krėvės veikalas dar nebaigtas), ke- 
leto antraeilių ir eilės trečiaeilių kū- 
rinių. Gal tik truputį geresni yra 
mūsų lyrikos dalykai. Bet beveik vi- 
si jie paliko už to skaitytojo ribų, 
kuriam jie turėjo būti taikyti, o da- 
lis jų buvo premijuoti. Tad ar ne- 
perbrangiai atsiėjo tie, kurie neatli- 
ko pagrindinės tremtinių paskirties 
— lietuviškosios kultūros perteikimo 
jaunajai kartai? O sutinkant su ši- 
tokia tremtinių paskirtimi, iškyla ir 
daugiau drastiškų klausimų. Ar ra- 
šytojų laikas, reikalingas trečiaei- 
romanams parašyti, nebūtų 
buvęs geriau sunaudotas savo šeimų 
giminių ir pažįstamų tarpe, kur yra 
pačios jauniausios mūsų kartos at- 
stovai, reikalingi visų eilinių ' būdų 
bei priemonių lietuviškumui įdiegti? 
Beje, pats rašytojas bus labiau pa- 
tenkintas, parašęs trejetą romanų ir 
įrašęs savo vardą į atitinkamos drau- 
gijos sąrašą, tačiau lietuvių ben- 
druomenė ir tauta labiau vertins tre- 
jetą to rašytojo vaikų, išaugintų lie- 
tuviais be premijuotų romanų, tegu 
sau — senųjų bobučių pasakų pa- 
galba, — negu trejetą romanų. Tad 
ar -ne šitoks turėtų būti rašytojas, 
jaučiąs tautos vadovo pareigą ? 

O mūsų periodikos redaktoriai ir 
reti premijų mecenatai (kurių tarpe 
mes nuo, amžių pasigendame gydy- 
tojų — turtingiausio lietuvių emis- 
rantų sluogsnio — vardo) neturėtų 
koncentruotis vien į įprastas litera- 
tūros premijas. šiose tremties ap'in- | 
kybėse ar tik nebus svarbiau paskir- 
ti premijas už sąmoningiausį 8-16 
metų jaunuolių atsakymą į, sakysi- 
me, tokios rūšies klausimus; Kuo lie- 
tuvių būdas, papročiai (kultūra) išsi- 
skiria iš kitų tautų būdo? Kodėl aš 
didžiuojuosi lietuviška kilme? ir t.t. 
Ar už kokį lietuvišką pasireiškimą 
nevertėtų skirti premijų — atostogų 
į lietuvišką stovyklą? Ar nevertėtų 
didžiąją dalį kultūrai skiriamų lėšų 
perleisti jaunimo teatrams, spaudai, 
stovykloms ir t.t.? Juk lietuvybės pa- 
laikymo atžvilgiu ar tik nebus “Es- 
lutė", “Margutis" ir “Ateitis" daug 
daugiau nusipelnę nei visos trem'ies 
meto literatūrinės premijos drauge? 

Žinoma, šiek tiek neįprasti siūly- 
mai paliečia daugelio 'investuotus 
interesus". Jeigu pripažinti rašytojai 
išdrįstų pamiršti savo vardą; jeigu 
laikraščiai “neplauktų su srove", t. 
y. nebūtinai skaitytųsi su daugumos 
ir vyresniųjų “savęs išlaikymo“ ir 
konstruktyvaus prisitaikymo gairė- 
mis, o atvirai pajieškotų geresnių 
lietuviškajam jaunimui gelbėti ke- 
lių; jeigu pradėtume ne tik pripa- 
žinti, bet ir vydytume esminę mū- 
sų bendruomenės paskirtį — visus 
žygius skirdami jaunimui, — mes at- 
liksime šventą tautinę, o drauge ir 
žmogiškąją pareigą. 

Kas pasakyta apie rašytojus, tin- 
ka ir kitiems veikėjams bei vadina- 
miems kultūrininkams. Tik išgarsin- 
tas rašytojų draugijos vardas leidžia 
mus aštriau pasisakyti jų nei ku ių 
kitų draugijų bei institucijų adresu. 


Ar yra lietuvių bendruomenė? 


Kad, bendruomenę kuriant, kaiku- 
ri nelemtos praeities palikimo poli- 
tinė grupė išreiškia nepasitenkinimą 
kuriuo nors požiūriu (pvz. išs:oda- 
ma prieš demokratinį bendruomenės 
organų rinkimo būdą ir siūlydama 
įvesti “partinę aritmetiką''), netenka 
daug dėmesio skirti. Tai yra tik ei- 
linis išsišokimas. Blogiau, kai nekal- 
to pobūdžio rėmuose yra bandoma 
griauti bendruomenės pamatai. Prie 
šios rūšies apraiškų reikia priskir'i 
praeitą pavasarį viename dienrašty 
pasirodžiusį straipsnį, aiškinantį, kad 
mes turime bendruomenę ir jos ne- 
reikią kurti. Vertinant spaudos lais- 
vę, galima būtų ir tą straipsnį palai- 
kyti eiliniu  išsišnekėjimu. Beje, 
straipsnis pasirašytas žinomo dva- 
siškio pavarde. O tai jau implikuo'a 
sugestijas vyraujančiai religinei ben- 
druomenės grupei. 


Bendruomenė gali būti keleriopai 
suvokiama. Galima teigti, kad žmo- 
nių grupės, veikiamos tos pačios 
praeities ir naudodamosios bendra 
kultūra, kuria kitos grupės negyve- 
na, sudaro atskirą bendruomenę. Tai 
„bus neformali bendruomenė. šita 
prasme mes galime kalbėti apie viso 
pasaulio lietuvių bendruomenę, išsi- 
plėtusią nuo okupuotos Lietuvos, per 
Altajaus bei Kazachstano plotus, per 
Europos, Amerikų ir kitus kraštus, 
kur tik yra lietuvių. šiek tiek for- 
malesnė bendruomenė buvo bandoma 
steigti nepriklausomybės laiku Pa- 
saulio Lietuvių Bendruomenės vardu. 
Yra ir trečioji bendruomenės sampra- 
ta, kurią pastaraisiais metais propa- 
guoja Lokas ir daugelis lietuvybe 
susirūpinusių patriotų. Ji ne tik ne- 
formaliai, bet ir formaliai jungtų vi- 
sus lietuvius savajai kultūrai išlai- 

kyti. Štai šiokio tikslo, sąmoningai 
užsibrėžto, nerandame pirmojoje ben- 
druomenčs sampratoje, kurios vardu 
minėtas autorius prieštarauja naujai 
kuriamai bendruomenei. 

Tiesa, senoji lietuvių emigrantų 
karta dar tebeturi daugelį organiza- 


cijų, kurios kažkada paliko didelį 
įnašą lietuvių kultūros istorijoj, 
įsteigdamos lietuviškas parapijas, 


mokyklas ir kt. To niekas negali už- 
ginčyti. Tačiau svetima aplinka se- 
nųjų emigrantų vaikuose  išdildė 
daugelį lietuviškų bruožų ir jų vie- 
ton įdiegė svetimus. Žinoma, ne visi 
jie nuėjo pasroviui, tačiau yra labai 
retas atvejis, kad senojo išeivio vai- 
kų vaikai dar lietuviškai susikalbė- 
tų, ir priešingai, gana dažna, kad 
tos pačios lietuvių organizacijos, ku- 
rios kadaise buvo įsteigtos lietuvy- 
bei palaikyti, dabar daugiau padeda 
susilieti su svetima aplinka, negu 
palaiko lietuviškumą. Liūdna yra tų 
organizacijų gulbės giesmė, kai jų 
atstovai tebeneša lietuvybės vėliavą 
kaip paskutiniai savo kartos mohi- 
kanai, kurių nuosavi vaikai dažniau- 
siai neturi bendros kalbos su savo 
tėvais. Tos organizacijos yra atliku- 
sios savo uždavinį, kiek jos sugebė- 
jo, tačiau tik dalis jų galima atgai- 
vinti šviežiomis ateivių (tremtinių) 
jėgomis. Dabartiniai tų organizacijų 
darbai neturi plačios paskirties — iš- 
laikyti lietuvių kultūrą emigracijoj 
ta prasme, kad dabartinė lietuvių 
karta paliktų ryškiai lietuvišką 
prieauglį, kurio mes kaip tik ir pa- 
sigedom senosios kartos palikime. 
Aplamai, senoji emigrantų karta ne- 
turėjo vienos visus jungiančios orga- 
nizacijos lietuvių kultūrai išlaikyti 
Ir šia proga senieji ankstesnės 
emigrantų kartos veikėjai, lygiai 
kaip subrendę tremtinių veikėjai, 
turėtų prisiminti, kad jų organizaci- 
jų reikšmė yra labai reliatyvi, kai 
jie pasineria į savo profesinę, poli- 
tinę ar kitokią veiklą “save išsaky- 
ti", “save stiprinti" ir t.t. Vargiai 
jie turėtų teisę teigti esą pozityviai 
nusipelnę lietuvių kultūros išlaikymo 
darbe, nes iš tikrųjų jie didžiąja da- 
limi tos kultūros negali neišlaikyti 
savyje. Kaip paukščiui yra įgimta 
čiulbėti, taip subrendusiam žmogui 
yra normalu kalbėti gimtąja kalba, 
mąstyti tautiniu būdu ir t.t. O jeigu 
toks žmogus pasisavintų svetimą 
kalbą ir papročius jau subrendęs ir 
save laikytų svetimo krašto pirmū- 
nu, jis vistiek juo nebūtų, tarp kit- 
ko, jau vien dėl to, kad kiti, ir savi 
ir svetimi, jo tokiu nelaikytų. "Tad 
yra mažas nuopelnas savyje lietuvy- 
bę palaikyti, yra tačiau didis žygis 
savo jaunimą lietuvišką išlaikyti. 
Štai šiam žygiui sąmoningai atlikti 
lr yra skirta naujai kuriamoji ben- 


druomenė. Jai tad nė v/enas lietuvis 
neturėtų prieštarauti. Kitas klau=:i- 
mas, ar naujai kuriama bendruome- 
nė pajėgs savo uždavinį geriau įvyk- 
dyti nei senosios lietuvių organizaci- 
jos, tačiau ši abejonė neprivalėtų su- 
trukdyti bendruomenės pastangų. 


Kalbant apie darbo pasidalinimą, 
reikia pripažinti, kad senųjų emig- 
rantų patirtis yra neįkainojama po- 
litinėj ar šalpos srity, tačiau tau i- 
nei kultūrai išlaikyti yra geriau 
psichologiškai ir profesiškai paruoš- 
ti naujieji tremtiniai, ir šie bendruo- 
menėj turėtų nesišalinti nuo vado- 
vaujamų vietų. 


Baigiamosios pastabos 


Kaip matome, didžiosios bei amži- 
nosios problemos ir kasdienybės rū- 
pesčiai dažnai susikerta tame pačia- 
me žmogaus kelyje. Visi mūsų pa- 
liestieji dalykai, kuriuos galėtume 
pavadinti bendruomeninio gyvenimo 
drumzlėmis ir kuriuos mes bandome 
įstatyti į “normalesnes vėžes", ne- 
galėjo būti visiškai atmesti. Iš tik- 
rųjų jie buvo iš dalies teisingi ir iš 
dalies klaidingi. 


Kraštutiniai mokslo šalininkai tu- 
ri tiesos, reikalaudami objektyvumo, 
tačiau yra mokslo šakų, kur mes 
negalime išvengti vertybinių premi- 
sų, nežiūrint to, ar mes tai pripa- 
žinsime, ar sakysimės esą - “gryni"' 
objektyvistai. 


Kraštutiniai estetizmo šalininkai 
simpatizuos “Literatūros Lankų“ me- 
niškajam credo, tačiau ši “menas 
menui" formulės atžala neturėtų 
prasmės, jei ji neturėtų žmonėms 
įtakos, t. y. jei prieštarautų dėsniui 
"menas gyvenimui". Nuvertinindami 
kintančią pasaulėžiūrą bei ideologi- 
ją, jie tuo pačiu augština kūrinio 
formos pirmenybę, kuri tačiau am- 
žių būvyje yra mažiau pastovi, nei 
daug kas suponuoja. O mes negali- 
me ir neturime teisės atsipalaiduo- 
ti nuo kasdienybės problemų, kurių 
viena šiuo metu yra visokeriopa ko- 
va prieš mūsų krašto grobikus. Yra 
neatleistina olimpiškai grožėtis vien 
estetinio meno puota, kai aplink 
siaučia maras. 


Kraštutiniai vertybių bei moralės 
šalininkai norėtų tikėti, kad nėra ir 
negali būti kitų reliatyviai vertingų 
mokslo ir meno šakų, o tik tos, ku- 
rios, jų nuomone, yra vertingiausios. 
Vadovaudamiesi amžinybės proble- 
ma, jie nenorėtų pripažinti teisės 
kasdienybės problemoms, ir nepas'e- 
bi, kad tik per tą pačią kasdieny- 
bę galima pasiekti amžinykę. 

Literatai, rašytojai bei pranašai, 


be abejonės, yra vertingas visuome- 
nės sluogsnis. Iš jų pranašų tipas, 
pasinėręs į amžinąsias problemas, 
išliko gal mažiausiai klystąs.  Ta- 
čiau negerai, kai kiekvienas rašyto- 
jo Žodis, nors jis būtų ir banalus, 
laikomas paskutiniu kultūros bei 
meno stebuklų. Tada visuomenė už- 
liūliuojama maža ryšio su tikrove 
turinčiomis iliuzijomis ir gali pasuk- 
ti į akligatvį. Didesnis ar mažesnis 
mūsų rašytojų neįvertinimas tikrovės 
bei nusigręžimas nuo degančių kas- 
dienybės problemų literatūrinėje kū- 
ryboje ir praktiniame gyvenime iš- 
dildys jų vardą iš tremties istorijos 
lapų (jei jie nepakeis atgyvenusių 
tradicijų). 


Yra didelis skirtumas tarp nefor- 
malios ir formalios bendruomenės, 
saistomas grupės sąmoningumo. Rei- 
kia pasisakyti už sąmoningą bendruo- 
menę, kuriai kiekvienas turėtume 
atiduoti savo duoklę. Dabartinė e 
aplinkybėse ji yra pagrindinis lietu- 
vių kultūros palaikymo veiksnys. 


Yra ir daugiau tokių dalinių tie- 
sų, kurios švysteli mūsų periodikoj 
ir dažnai esti priimamos už “tik:ą 
pinigą". Pvz. prof. A. Maceinos nu- 
rodytas tremtinio kelias (“Rezis' e1- 
cija prieš tremties dvasia“, Į Laisvę, 
1954 m. 2 nr.) yra atremtas vien į 
amžinąsias vertybes. Ten autorius 
skatina išolokštą lietuvį pasirinkti 
Abraomo kelią, o ne Odisėjo, kad 
tremtis būtų įprasminta nauja b:i 
originalia lietuvių kūryba. Tačiau /is 
visai nepastebi aštriosios mūsų kas- 
dienybės problemų. Bijodamas, kad 
suaugusieji nenutaustų, autorius nu- 
rodo, kokia turėtų būti subrendusių- 
jų kūryba, nors jis visai nepastebi 
jaunimo, kuris jau spėjo pasisavinti 
vokišką “gel" ar amerikonišką “še- 
rap' ir giliau žengia į svetimą gi- 
rią, iš kur jo neišgelbės nei Odisėjas, 
nei pats Abraomas. Kitas pavyzdys 
galima paimti iš šių metų Aidų Žžur- 
nalo, kur pasirodė net dvejetas ne- 
kaltų straipsnių apie katalikų vieny- 
bę. Kad geriau yra turėti maža par- 
tijų negu daug, tenka sutikti, ta- 
čiau sunku įrodyti, kad tapatinga ar 
panaši dviejų politinių grupių pro- 
grama negali pateisinti tų grupių 
skaldymosi. Autoriai nepastebi, kad 
žvelgia vien iš amžinųjų prob'emų 
požiūrio. O šiuo būdu būtų lengva 
reikalauti iš visų lietuvių vienos par- 
tijos (sakysime, vienijančiu lictuvy- 
bės pagrindu) arba iš visos Žžmoni- 
jos vienos bendruomenės (p:ga! 
“mylėsi savo artimą kaip pats s1- 
ve"). Čia nereikėtų pamiršti kasdie- 
nybės problemų, jog pvz. politinės 
grupės turi ne tik programą, ket ir 
įvairius metodus ir asmenybes ir gal 
kartais skirtingus teorinės ir pro>k- 


tinės moralės principus. Jei autoriai, 
jieškodami skilimo  pateisinamumo 
ar nepateisinamumo, būtų atvėrę 
augščiau paminėtus dalykus, galimas 
daiktas, kad jie, o drauge ir skaity- 
tojai, būtų išeikvoję mažiau laiko 
tūliems samprotavimams, maža ry- 
šio turintiems su tikrove. 


Tai šitokios yra bendruomenės to- 
kelės. 

Ar buvo verta ar neverta liesti at- 
viras bendruomenės žaizdas, numa- 
tant galimą audrą iš įvairių “inves- 
tuotų interesų“ pusės, tesprendžia 
patys skaitytojai. 

Dr. A. Lingaila 

e Liepos 28 d. laivu Rueei Mary į 
Vokietiją išvyko Vliko pirm. prel. 
M. Krupavičius ir VT pirm. prof. K. 
Žalkauskas. Bendras išleistuves su- 
rengė Laisvosios Europos komitetas. 
Paskirai išleistuvės buvo prel. M. 
Krupavičiui pas prel. Joną Balkūną, 
o prof. K. Žalkauskui pas V. fidzi- 
kauską. 

o Pranciškonų vienuolyne Kenne- 
bunk Port, Maine nuo liepos 1 d. iki 
rugsėjo 1 d. vyko meno paroda. Sa- 
vo kūrinių buvo išstatę šie dailinin- 
kai: A. Galdikas, V. K. Jonynas, V. 
Petravičius, P. Kiaulėnas, V. Vizgir- 
da, Z. Kolba. Parodos tvarkymas bu- 
vo pavestas dail. V. Vizgirdai. 

o Lietuvių Rašytojų Drauzija ėmė- 
si iniciatyvos išleisti Vinco Krėvės 
raštus, kurių susidarytų apie 15 to- 
mų. 

o Kun. dr. K. A. Matulaitis, MIC 
ši pavasarį atvyko į Ameriką arki- 
vysk. Jurgio Matulevičiau:-Matulsi- 
čio beatifikacinės bylos reikalais. 
Svečias lankėsi įvairiose bažnytinėse 
įstaigose Amerikoje. 


e Smuikininkas Izidorius Vasyliū- 
nas, praėjusį pavasarį persikėlęs iš 
Venecuelos į Bostoną, galutinai ap- 
sigyveno Lawrence, Mass. 


e Kersteno Komisija, šią vasarą 
dariusi apklausinėjimus apie Euro- 
pos pavergtųjų valstybių netesėtą 
įjungimą į Sovietų Sąjungą, grįžo 
namo. Komisija gavusi įspūdį, jog 
visų netekusių nepriklausomybės 
valstybių pavergimo metodai buvę 
tie patys. 

o Rytų Europos kraštų laisvini- 
mo akcijai vadovaujančių tremtinių 
pastangomis liepos 1 d. buvo paskelb- 
ta Laisvės Diena. Ta proga išleisto- 
je deklaracijoje iškeliama reikalas: 
laisvės nuo vidaus tironijos bei išnau- 
dojimo, laisvės nuo svetimųjų pri- 
mestos valdžios, laisvės nuo karo ri- 
zikos bei ūkinės krizės. Iškilmės įvy- 
ko prie Laisvės statulos, dalyvaujant 
visų Amerikos ginkluotų pajėgų 
atstovams. Sveikinimus atsiuntė 
valst. sekr. J. F. Dulles, JAV atsto- 
vas prie J. Tautų H. C. Lodge, senato 
respublikonų vadas Knowland, 


New Yorko gubernatorius ir m'žesto 
bi»rmistras. Sovietų pavergiųjų tau- 
tų vardu kalbėjo Lietuvos La'svės 
Komiteto pirm. V. Sidzikauskas. 


e Šį pavasarį Bostone įvykusiame 
Lietuvių Inžinierių ir Architektų Są- 
jungos suvažiavime dalyvavo 55 at- 


stovai. Sąjunga turi 260 narių. I 
centro valdybą ateinantiems dve- 
jiems metams išrinkta: B. Galinis, 


pirm., J. Vasiliauskas, vicepirm., R. 
Budreika ir J. Rasčiauskas. sekro- 
toriai, J. Mikalauskas, kasininkas, T. 
Okunis, Lietuvos atstatymo komisi- 
jos reikalams narys, ir V. Izbickas— 
spaudos reikalams narys. 


e Sydnėjuje Lietuvių namams įsi- 
gyti komitetas jau nupirko Žž m“s 
sklypą. Komiteto pirm. dabar yra V. 
Saudargis. 

e Liet. Spaudos Klubas Čika-oie 
leidžia lietuvių beletristikos antolo- 
giją, kurią spaudai parengė Bern. 
Brazdžionis. Veikalas apims mūsų 
beletristiką nuo Valančiaus iki šių 
dienų. šalia paskirų autorių kūrinių 
bus ir jų pačių biografiniai daviniai 
bei plati lietuvių beletristikos ap- 
žvalga, parengta redaktoriaus. Au- 
torių numatyta 60. Knyga turės 
600-700 pusl. 


e Lituanistikos Institutas, kurio 
pirm. yra dr. P. Jonikas, apima lie- 
tuvių kalbą, literatūrą, kalbotyrą, 
proistorę, istoriją ir geografiją. Šių 
skyrių vedėjai renkami slaptu balsa- 
vimu. 

e Dr. Jonas Balys parengė spau- 
dai knygą “The Lithuanian Folk 
Poetry", kurią pasiryžo išleisti Lie- 
tuvos Konsulatas Rio de Janeire, 
Brazilijoj. 

e Jonas Karys, knygos “Nepri- 
klausomos Lietuvos pinigai“ auto- 
rius, rašo antrą veikalą iš lietuvių 
numizmatikos. 

e Gabijos leidykla nori atgaivinti 
Vokietijoje ėjusį humoro laikraštį 
“Dievo Paukštelis". Artimais ben- 
dradarbiais bei redaktoriais bus šios 
rūšies specialistai Pulgis Andriušis, 
Antanas Gustaitis, Leonardas Žitke- 
vičius. 

e Adelaidės mieste Australijoje 
tėvų komiteto pastangomis įvyko 
pirmasis literatūros vakaras. Vaka- 


re savo kūrybos paskaitė ir Pulgis 
Andriušis. 


e Lietuvos Enciklopedijos leidyk- 
la šį rudenį išleidžia didelį Lietuvos 
žemėlapį. Redaguoja Juozas Andrius, 
Lietuvoje kariuomenės štabe dirkęs 
topografijos skyriuje. Žemėlapis bus 
mokslinio pobūdžio. 


e Vincė Jonuškaitė, Lietuvos Ope- 
ros solistė, šį rudenį New Yorke ren- 
gia savo dainų koncertą. 


e N. Zelandijoje Baltų klubas su- 
rengė tragiškojo birželio minėjimą. 
Dalyvius sveikino min. pirm. Holland 
ir kiti žymūs asmenys. 


e Oberer Eselsberge, netoli Ulmo, 
Vokietijoje gyvena 101 lietuvis. ši 
stovykla laikoma pačia vargingiau- 
sia visoje Vokietijoje. Joje gyvena 
daugiausia našlės su vaikais, ligoniai, 
invalidai. šią vasarą stovyklą aplan- 
kė Balfo pirm. kan. J. B. Koncius. 


e Lietuvos Dailės Instituto suva- 
žiavime Toronte, Ont., valdybon iš- 
rinkta: T. Valius, pirm., A. Valeškąa, 
vicepirm., J. Bakys, sekr., P. Augius, 
V. Petravičius, valdybos nariai. 


e Stasiaus Būdavo romanas “Už- 
draustas stebuklas'' išverstas į ang- 
lu kalbą, Knygą leidžia viena ame- 
rikiečių leidykla New Yorke. 


e Dr. Kostas Jurgėla šiemet minė- 
jo 50 metų amžiaus sukaktį. Sukak- 
tuvininkas yra žinomas visuomeni- 
ninkas, mokslinių raštų iš istorijos 
srities autorius, Amerikos Balso lie“. 
skyriaus vedėjas. 


e Spaudos žiniomis Brazilijo/e se- 
niau atvykusių lietuvių emigrantų 
yra apie 43,000. Po šio karo dar pri- 
sidėjo 600-700 tremtinių. Brazilijos 
lietuviai turi 5 pradžios mokyklas, 
kurias lanko apie 1,200 vaikų, vieną 
vargo mokyklą ir 4 klasių progim- 
naziją. Progimnazija ir minėtos pra- 
džios mokyklos turi valstybines tei- 
ses ir jose dėstoma lituanistika. Dvi 
pradžios mokyklos ir lituanistikos 
kursai yra Lietuvių Sąjungos ran- 
kose, kitas 3 pradžios mokyklas, 
progimnaziją ir mašinraščio kursus 
išlaiko seserys pranciškietės. Brazi- 
lijoj leidžiami du lietuvių laikraš- 
čiai; “Mūsų Lietuva" ir “Žinios'', 

e Dr. G. I. Židonytė-Vėbrienė pra- 
dėjo dėstyti Yale universitete. Ji yra 
baigusi Sorbonos universitetą Pary- 
žiuje ir parašiusi disertacinį darbą 
apie O. V. Milašių. 

e čikagos viešosiose mokyklose 
gali būti dėstoma lietuvių kalba, kur 

susidaro 100 mokinių, norinčių lan- 
kyti pamokas. šiuo reikalu rūpinasi 
Mokytojų Sąjunga, padedant konsu- 
lui dr, P. Daužvardžiui. 


e Prof. Ignas Končius šį rudenį 
išleidžia lietuviškų kryžių albumą. 
šioje knygoje bus per 100 prof. I. 
Končiaus drožinių nuotraukų su pra- 
tarme lietuvių ir anglų kalbomis. Al- 
bumą galima užsisakyti prenumera- 
tos keliu, įmokant 5 dol. 


e Balfo veiklos 10 metų sukaktį 
rengiamasi paminėti visose lietuvių 
apgyventose vietovėse. New Yorke ta 
proga ruošiamas didelis koncertas, 
taip pat ir Čikagoje sudarytas gau- 
sus komitetas. Lietuviai tremtiniai 
dar yra reikalingi pagalbos, kuri ga- 
li padidėti iš šia proga suorganizuo- 
tų parengimų. 


e Dr. V. Literskis pradėjo eiti Va- 
sario 16 gimnazijos direktoriaus 
pareigas. Ikišiol direktorius buvo A. 
Giedraitis. - 


e Dr. Pr. Padalis, profesoriavęs 
Detroito universitete, išvyko į Euro- 
pą ir pradėjo dirbti Amerikos Balso 
lietuviškame skyriuje. 


e šventų Marijos Metų proga 
pranciškonų vienuolyne Kennebunk 
Porte, Maine, rugpjūčio 13, 14, 15 dd. 
surengtas Marijos garbei kongresas. 
Pirmosios dvi dienos buvo skirtos vi- 
diniam  susitelkimui ir studijoms. 
Paskutinė diena — išorinėms iškil- 
mėms. Iškilmėje dalyvavo ir pontifi- 
kalines mišias Liurdo grotoje atlai- 
kė pranciškonas vyskupas B. Kurz. 
Pamokslus per mišias sakė Tėv. Jur- 
gis Gailiušis, provincijolas, ir prel. 
Jonas Balkūnas. Į kongresą atvyko 
daug lietuvių maldininkų. Su šia iš- 
kilme buvo sujungta ir tradicinė Lie- 
tuvių Diena. Muzikinę programos da- 
lį išpildė Bostono lietuvių šv. Petro 
parapijos choras, vedamas Jeronimo 
Kačinsko. Meninę programą atliko O. 
Ivaškienės šokių gurpė. 


e Kunigu Vienybės seimas įvyko 
rugpiūčio 25 d. Philadelphijoje. Pa- 
grindinę paskaitą “Parapija ir kata- 
likiškos organizacijos" skaitė kun. 
dr. A. Deksnys. 


e Kun. Ignas Albavičius, Cicero 
lietuvių šv. Antano parapijos klebo- 
nas, rugpjūčio 4 d. pakeltas prelatu, 
Naujasis prelatas yra žymus Ameri- 
kos lietuvių visuomenininkas ir kul- 
tūrinių reikalų rėmėjas. Už nuopel- 
nus apdovanotas Gedimino ordinu, 
prelatas veikai visuose lietu- 
vybės lietuviško gyvenimo baruose. 
Nekalbant apie jo įnašą į bendrąjį 
organizacinį šios šalies lietuvių vei- 
kimą, jis yra buvęs Balfo ir Alto 
valdybose. Jau ilgas laikas, kai pir- 


mininkauja Katalikų Spaudos Drau- 
gai, kuri leidžia dienraštį “Drau- 
gą". Šiemet prel. I. Albavičiui suei- 
na 65 m. amžiaus. 


e Liepos 31 d. ir rugpjūčio 1 d. 
Ludwigshafene Vokietijoje įvyko Eu- 
ropos Lietuvių Fronto Bičiulių kon- 
ferencija. 


o Harvardo universitetas dr. Gim- 
butienei. pavedė parašyti Rytų Eu- 
ropos  proistorę.  Mokslininkė jau 
ketvirtus metus dirba šio universite- 
to antropologijos departamente. -..-; 


e Rugsėjo mėnesį vysk. V. Padols- 
kis lankėsi Vokietijos lietuvių sto- 
vyklose, teikdamas sutvirtinimo sak- 
ramentą. 3 


e E. Simonaitis, Mažosios Lietu- 
vos Tarybos pirm. ir Vliko narys, 
grįžo į Vokietiją, aplankęs JAV ir 
Kanadą. 


e Kun. dr. Juozas Prunskis rug- 
pjūčio pabaigoje žurnalistiniais tiks- 
lais išvyko į Gvatemalą, San "Salva- 
dorą, Nikaragvą, Hondurą ir Costa 
Ricą. 


e Vliko 11 d. posėdyje nutarta pa- 
naikinti finansų tarybą ir jo reika- 
lus. perduoti Tautos Fondui. Ją val- 
dęs T. šidiškis Vykdomoje Taryboje 
nebedalyvauja. Dėl to pakeitimo lais- 
vės kovotojų centras atšaukė iš Vli- 
ko savo atštovą S. Migl'ną ir jo vie- 
ton paskyrė Bataitį. 


e New Yorko apylinkėje Balfo va- 
jus prasidėjo rugsėjo 1 d. ir tęsis iki 
spalio mėn. Po jo spalio 17 d. ren- 
gaimas koncertas. New Yorko apylin- 
kės vajaus komitetui vadovauja kun. 
dr. St. Valiušaitis. 


e Dr. K. Valiūnas ir dr. J. Kazic- 
kas, abu dirbą “Neries" importo ir 
eksporto bendrovėje New Yorke, pre- 
kybos reikalais išvyko ilgesnėn ke- 
lionėn. Žada aplankyti kaikurias Azi- 
jos ir Pietų Amerikos valstybes, 


e Rugpjūčio 25-29 dienomis Pitts- 
burghe įvyko keturiasdešimt piriug 
sis Lietuvos Vyčių seimas. 

e Rugsėjo 4-5 dienomis Čikagoje 
praėjo Ateitininkų kongresas. 


e Algirdas Brazis rudens sezone 
dainuos The Lyric Theater organi- 
zuojamose operose. Dainininkas yra 
New Yorko Metropolitan UD s0- 
listas. 


e Lietuvių Rašytojų Draugijos val- 
dybon slaptuose rinkimuose gavo bal- 
sų: Ben. Babrauskas 65, Povilas Gau- 
čys 50, Vincas Ramonas 49, Alb. Va- 
lantinas 43, S. Tomarienė 42. Kan- 
didatai: Kleopas Jurgelionis gavo 39, 
o Stasys Tamulaitis 34 balsus. Išrink- 
ta revizijos komisija ir garbės teis- 
mas. Balsavo 70 rašytojų. 


Gi Premijai galima siųsti ir s a 

